Rona ge hattrick aaeku champion Thimarafushi final ah, thafaathu molhu! - One Online\n28 މާޗު 2022، ހުޅުމާލެ، ރޮނާ ހެޓްރިކް ހަދައި އުފާފާޅުކުރަނީ --- ވަން ފޮޓޯ/ ޔޫސުފް ސޮފްވާން\nރޮނާގެ ހެޓްރިކާއެކު ޗެމްޕިއަން ތިމަރަފުށި ފައިނަލަށް، ތަފާތު މޮޅު!\nރާއްޖޭގައި ބާއްވާ އެންމެ ބޮޑު ފުޓްސަލް މުބާރާތް، ސޮނީ ސްޕޯޓްސް ގޯލްޑަން ފުޓްސަލް ޗެލެންޖު 2022ގެ ފައިނަލްގެ ދެވަނަ ޖާގަ، އެންމެފަހުގެ ޗެމްޕިއަން ތ. ތިމަރަފުށިން ހޯދައިފިއެވެ.\nފައިނަލްގެ ޖާގަ ޔަގީންކުރީ މިރޭ ހުޅުމާލޭގެ ރެހެންދި ފުޓްސަލް ދަނޑުގައި ކުޅުނު ސެމީ ފައިނަލް ދެވަނަ މެޗުގައި ބޮޑު ތަފާތަކުން ދ. ކުޑަހުވަދޫ ބަލިކޮށްގެންނެވެ. މެޗުގައި ތިމަރަފުށިން ވަނީ ހަތް ގޯލު ޖަހައިފައެވެ. ތިމަރަފުށިން މެޗު ކާމިޔާބުކުރީ 7-1 ގެ ނަތީޖާއަކުންނެވެ.\nމިރޭގެ މެޗާ ހަމައަށް ދެޓީމުންވެސް އައީ މެޗަކުން ބަލިނުވެއެވެ. ދެޓީމުންވެސް އަތޮޅު ބުރާއި ޒޯން ބުރުވެސް ނިންމާލި އިރު، އެއްވަރުވީވެސް އެންމެ މެޗަކުންނެވެ. އެއީ ޒޯން ބުރުގައި ދެޓީމު ވާދަކުރި މެޗުގައެވެ. އެންމެފަހުގެ ޗެމްޕިއަން ތިމަރަފުށިން މިރޭގެ މެޗަށް ނުކުތީ ޓީމުގެ އެންމެ މުހިއްމު އެއް ކުޅުންތެރިޔާ، ކެޕްޓަން އިބްރާހީމް ސިނާހް (ސިނާ) ނުލައެވެ. ސިނާ މިރޭގެ މެޗަށް ނުނިކުތީ ދެ ރީނދޫ ކާޑު ހަމަވެ ސަސްޕެންޝަންގައި ހުރުމުންނެވެ.\nދެޓީމުން ގަދަ 16 އިން ފެށިގެން ނެރެނު ނަތީޖާތަކަށް ބަލާ އިރު، ތިމަރަފުށިން ކުއާޓާއަށް ދިޔައީ އއ. މަތިވެރި ބަލިކޮށްފައެވެ. އަދި ކުއާޓާ ފައިނަލްގައި ތިމަރަފުށިން ވަނީ ވަރުގަދަ ރ. ދުވާފަރު ކައިރީ 8-2 ގެ ތަފާތު ބޮޑު މޮޅެއް ހޯދައިފައެވެ. އަނެއްކޮޅުން ކުޑަހުވަދޫން ނޮކްއައުޓް ދެމެޗުގައިވެސް ޕެނަލްޓީ ޖަހައިގެން ކާމިޔާބު ހޯދި އިރު، ގަދަ 16 ގައި ހއ. އިހަވަންދޫ ބަލިކޮށް، ކުޑަހުވަދޫން ވަނީ ކުއާޓާ ފައިނަލްގައި އެންމެފަހުގެ ރަނަރަޕް ބ. އޭދަފުށިވެސް ބަލިކޮށްފައެވެ.\n28 މާޗު 2022، ހުޅުމާލެ، ތިމަރަފުއްޓާއި ކުޑަހުވަދޫ ކުޅުނު މެޗުގެ ތެރެއިން --- ވަން ފޮޓޯ/ ޔޫސުފް ސޮފްވާން\nއުންމީދު ކުރި ގޮތަށް މިރޭގެ މެޗުވެސް ވަރުގަދަކޮށް ފެށީ ތިމަރަފުށިންނެވެ. އެޓީމުން އެޓޭކަށް ޖެހި ރަނގަޅު ޓެމްޕޯއެއްގައި މެޗު ފެށުމުގެ ނަތީޖާއެއްގެ ގޮތުން މެޗުގެ ވަރަށް ކުރީކޮޅުގައި ލީޑުވެސް ނެގިއެވެ. އެ ގޯލަ ތިމަރަފުއްޓަށް ޖަހައިދިނީ އިސްމާއީލް މުނީޒެވެ. މުނީޒު ގޯލު ޖެހީ އަލީ ޝިފާއު (ރޮނާ) އަރިމަތިން ހުރަސްކޮށްލި ބޯޅަ، ބެކް ފްލިކްއަކުން ގޯލަށް ވައްދާލައިގެންނެވެ.\nމެޗުގެ ކޮންޓްރޯލް ގެއްލުވައިނުލާ ކުރީކޮޅުގައި އެއްކޮށް ކަހަލަ ގޮތަކަށް ޑޮމިނޭޓްކޮށް ކުޅުނީ ތިމަރަފުށިންނެވެ. ފުރަތަމަ ދިހަ ވަރަކަށް މިނެޓުގައި އެޓީމުގެ އިތުރު ހަމަލާތައްވެސް ފެނުނެއެވެ. އެގޮތުން އިސްމާއީލް ސިޔާދު ފޮނުވާލި ހަމަލާ ގޯލާ އަމާޒު ނުވެ ދިޔައިރު، އިބްރާހީމް އަސްވަދު (ގަބޭ) އާއި އިބްރާހީމް ހަމްދާން (ހަމްދެ) ފޮނުވާލި ހަމަލާތައްވެސް ގޯލަކަށް ބަދަލުކޮށްލެވޭ ގޮތެއް ނުވިއެވެ.\nފުރަތަމަ ހާފުގައި ކުޑަހުވަދޫން މެޗުގެ ނަތީޖާ ހަމަހަމަ ކުރަން ކުރި މަސައްކަތް އިތުރަށް އުނދަގޫވީ ހަމްދެ ޖެހި ދެވަނަ ގޯލަކާ އެކުގައެވެ. ހަމްދެ އެ ގޯލު ޖެހީ މެދުތެރެއިން ސިޔާދު ދިން ރީތި ޕާހަކުން، ކުޑަހުވަދޫ ގޯލްކީޕަރު ނައްޓައިލުމަށްފަހުއެވެ. މެޗުގައި ސިނާ ނެތްތަން ފޫބެއްދުމަށް ސިޔާދު ކުރި ހިތްވަރު ފާހަގަކޮށްލަން ޖެހެއެވެ.\nމެޗުގެ ފުރަތަމަ ހާފުގައި ތިމަރަފުއްޓަށް 3-0 އަކަށް ނަތީޖާ ބަދަލުކޮށްލީ ލިބުނު ހިލޭ ޖެހުމަކުން ރޮނާ ޖެހި ގޯލަކުންނެވެ. ހިލޭ ޖެހުމުގައި ގަބޭ މަޑުމަޑުން ޕާސްކޮށްލި ބޯޅަ ރޮނާ ގޯލަށް ވައްދާލީ ގޯލްކީޕަރު ބޯމަތިން މަޑުމަޑުންނެވެ. އެ ލީޑާއެކު ހާފު ނިންމާލަން ތިމަރަފުށިން ދިޔަ ނަމަވެސް މެޗަށް އަނބުރާ ވަނުމަށް ކުޑަހުވަދޫން ކުރި ހިތްވަރުގައި އެޓީމުން ފުރަތަމަ ހާފުގައި ގޯލެއްވެސް ޖެހިއެވެ. މުހައްމަދު އަރީޝްގެ ޕާހަކުން އެ ގޯލު ޖެހީ ޝައުކަތު އަމީނެވެ.\nއެހެން ނަމަވެސް ތިމަރަފުށީގެ ކުޅުމަށް ބަދަލެއް ނާދެއެވެ. އެޓީމުގެ ހަލުވި ކުޅުމުގައި ކުޅެ، ރޮނާގެ ދެވަނަ ގޯލަކާއެކު ފުރަތަމަ ހާފުގައި ތިމަރަފުށިން ހަތަރުވަނަ ގޯލެއްވެސް ޖެހިއެވެ. އަނެއްކާވެސް ތިން ގޯލުގެ ލީޑެއް އެޓީމުން ނެގިއެވެ.\nދެވަނަ ހާފަށް ނުކުމެ ކުޑަހުވަދޫން ތަންކޮޅެއް ބޮޑަށް ކުރިއަށް ޖެހިލިތަން ފެނިގެން ދިޔައެވެ. ހާރޫން އިބްރާހީމް (ހާންޑޯ) ކުރިއަށް ޖެހި ތިމަރަފުށީ ޑިފެންސަށް އުނދަގޫތައް ކުރިމަތިވި ނަމަވެސް ހާފުގެ ކުރީކޮޅުގައި ކުޑަހުވަދޫން އުފައްދަން މަސައްކަތް ކުރި ހަމަލާތަކަށް ހުރަސް އެޅުމުގައި ތިމަރަފުށީ ގޯލްކީޕަރާއި ފަހަތް ބެލެހެއްޓި ސިޔާދުގެ މޮޅު ކުޅުން ފާހަގަވެގެން ދިޔައެވެ.\nދެވަނަ ހާފުގެ ކުރީކޮޅުގައި ތިމަރަފުއްޓަށް ލީޑު އިތުރަށް ފުޅާކުރަންވެސް ގިނަ ފުރުސަތުތަކެއް ލިބި ބޭކާރު ވިއެވެ. ހަމްދެގެ އިތުރުން ރޮނާއާއި ގަބޭ އަދި މުޖުތާޒު މުހައްމަދު (މުޖޭ)ގެ ހަމަލާތައް ފާހަގަވެގެން ދިޔަ އިރު، އޭގެ ތެރެއިން ހަމްދެއަށް ލިބުނު ހުސް ފުރުސަތުގައި އޭނާ ފޮނުވާލި ބޯޅަ ދިޔައީ ގޯލަށް އަމާޒުނުވެ ބޭރަށެވެ. މުޖޭގެ ހަމަލާ ގޯލްކީޕަރު އަބްދުލް މާނިއު އަތުގައި ޖެހި ބޭރަށް ދިޔައީ ދަނޑީގައި ޖެހިފައެވެ. އަނެއް ދެ ހަމަލާވެސް މަތަކުރީ ކުޑަހުވަދޫގެ ގޯލްކީޕަރު މާނިއުއެވެ.\nއޭގެ އިތުރުން މެޗުގެ ފަހު ހާފުގެ 12 ވަނަ މިނެޓުގައި އާދަމް ނާސިހް (އާދަންނާ) ފޮނުވާލި ހަމަލާއެއް ދަނޑިއަށް އަމާޒުވެފައިވެސް ވެއެވެ. އަދި އޭގެ މިނެޓެއް ފަހުން ހުސްކޮށް ލިބުނު ފުރުސަތުގައި އާދަންނާ ޖެހި ބޯޅަ ހުޝިޔާރުކަމާއެކު މަތަކުރީ ކުޑަހުވަދޫގެ ގޯލްކީޕަރު މާނިއުއެވެ.\nއޭގެ ފަހުންވެސް އާދަންނާގެ ހަމަލާއެއް ގޯލުގެ ދަނޑިއަށް އަމާޒުވެފައިވާ އިރު، ތިމަރަފުށިން މެޗުގެ ފަސް ވަނަ ގޯލު ޖެހީވެސް ރޮނާއެވެ. ހުސައިން އަލީ (އަޗޭ) ހުސްކޮށްލައިފައި ދިން ބޯޅައިގައި ރޮނާ ގޯލު ޖެހީ ފަސޭހަކޮށެވެ. އެ ގޯލަކީ މިހާތަނަށް މުބާރާތުގައި ރޮނާ ޖެހި 13 ވަނަ ގޯލެވެ. ރޮނާއަކީ މިވަގުތު މުބާރާތުގައި އެންމެ ގިނަ ގޯލު ޖަހައިފައިވާ ކުޅުންތެރިޔާވެސް މެއެވެ.\nއަޗޭ ވަނީ އިތުރު ހިތްގައިމު އެސިސްޓެއްވެސް ހަދައިދީފައެވެ. ތިމަރަފުށިން ޖެހި ހަވަނަ ގޯލު ޖެހީ އަބްދުﷲ ޒިޔާން (ޖަންކީ) އެވެ. މެޗުގެ ފަހު މިނެޓުގައި ޖަންކީ އިތުރު ގޯލެއްވެސް ޖަހައި ތިމަރަފުށީގެ ހަތްވަނަ ގޯލުވެސް ޖެހިއެވެ. ތިމަރަފުށިން މެޗު ކާމިޔާބުކުރީ ބޮޑު ތަފާތަކުންނެވެ. ޓީމުގެ ކުޅުން ފެނުނީ މާ ބޮޑަށްވެސް މޮޅުކޮށެވެ.\nމެޗުގެ ފަހު ދިހަ ވަރަކަށް ސިކުންތަށް ވެފައި ވަނިކޮށް، ތިމަރަފުށީގެ ފައުލް ހަމަވެގެން ކުޑަހުވަދުއަށް ދުރު ޕެނަލްޓީއެއްވެސް ލިބުނެވެ. އެ ޕެނަލްޓީ ޖުމައިލް ޖަމީލް (ޖުމްބެ) ޖެހި ނަމަވެސް ތިމަރަފުށީގެ ގޯލްކީޕަރު މުހައްމަދު ޝަރުހާން ވަނީ ޑައިވްކޮށް ދިފާއުކޮށްފައެވެ.\nމުބާރާތުގެ ފައިނަލް މެޗު އޮންނާނީ އަންނަ ބުދަ ދުވަހުގެ ރޭ ގައެވެ. މެޗުގައި ތިމަރަފުއްޓާ ދެކޮޅަށް ނުކުންނާނީ ކ. ގާފަރެވެ.\nގުޅޭ ޓެގު ގޯލްޑަން ފުޓްސަލް ޗެލެންޖް ފުޓްސަލް ދ. ކުޑަހުވަދޫ ރ. ތިމަރަފުށި


މަސައްކަތުގެ މައިދާނުން އެމްބެސެޑަރ އެޓް-ލާޖް ޒާހިޔާ ޒަރީރަށް ދަސްވި މުހިންމު ފިލާވަޅުތަކެއް ހިއްސާކުރައްވައިފި\nލިޔުނީ: ސެޕްޓެންބަރު 28 2017\nފޮރިން ސަރވިސް އިންސްޓިޓިއުޓް އޮފް ދަ މޯލްޑިވްސް (ފޮސިމް) އިން އިންތިޒާމްކޮށްގެން ބާއްވާ ޑިސްޓިންގުއިޝްޑް ސްޕީކަރ ސީރީޒްގައި، ދިވެހިރާއްޖެއިން ސްރީ ލަންކާއަށް ކަނޑައަޅާފައި ކުރިން ހުންެނެވި ސަފީރު އަދި މިހާރު މިނިސްޓްރީ އޮފް ފޮރިން އެފެއާޒްގެ އެމްބެސެޑަރ އެޓް ލާޖް ޒާހިޔާ ޒަރީރު، ވޭތުވެދިޔަ އަހަރުތަކުގައި މަސައްކަތުގެ މައިދާނުން އެކަމަނާއަށް ދަސްވެވަޑައިގެންނެވި، ޚާރިޖީ ދާއިރާގައި މިހާރު މަސައްކަތް ކުރައްވާ ބޭފުޅުންނަށް މުހިންމު ގިނަ ފިލާވަޅުތަކެއް މިއަދު ހިއްސާކުރައްވައިފިއެވެ.\nމިނިސްޓްރީ އޮފް ޖެންޑަރ އެންޑް ފެމިލީގެ މުވައްޒަފުންނަށް ކޮމިއުނިކޭޝަންސް އަދި ޕްރޮޓޮކޯލްއާ ގުޅޭ ތަމްރީން ޕްރޮގްރާމެއް ހިންގައިފި\nދަ ފޮރިން ސަރވިސް އިންސްޓިޓިއުޓް އޮފް މޯލްޑިވްސް (ފޮސިމް) ގެ ސްޓޭކްހޯޑަރ އެވެއާންސް ޕްރޮގްރާމްގެ ދަށުން އިންތިޒާމުކޮށްގެން މިނިސްޓްރި އޮފް ޖެންޑަރ އެންޑް ފެމިލީގެ މުވައްޒަފުންނަށް ކޮމިއުނިކޭޝަންސް އަދި ޕްރޮޓޮކޯލްއާ ގުޅޭ ތަމްރީން ޕްރޮގްރާމެއް ހިންގައިފިއެވެ.\nއދ.ގެ ޢާންމު މަޖިލީހުގެ 72 ވަނަ ސެޝަންގެ އާންމު ބަހުސްގައި މިނިސްޓަރ އޮފް ފޮރިން އެފެއާޒް ޑރ. މުޙައްމަދު ޢާޞިމް ކުރެއްވި ތަޤްރީރުގެ އުސްއަލިތައް\nލިޔުނީ: ސެޕްޓެންބަރު 24 2017\nދިވެހިންގެ އުއްމީދަކީ އ.ދ ޖަމްޢިއްޔާއަކީ ކުދި ޤައުމުތަކުގެ އަޑު އަހާ ކުދި ޤައުމުތަކަށް ލާބައާއި މަންފާވާ ގޮތެއްގެ މަތިން ކަންތައްތަކެއް ނިންމާ އަދި ހަމަ އެހެންމެ އެކަންތައް ހިންގާ ޖަމްޢިއްޔާއަކަށްވުން. ވައުދުވާ އަދި ވައުދު ފުއްދާ ޖަމްޢިއްޔާއަކަށްވުން.\nއ.ދ ޖަމްޢިއްޔާއާމެދު ދިވެހިން ކުރަމުންދާ އުންމީދު ތައް ބިނާވެފައިވަނީ ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމްގެ ހަރުދަނާ ސިޔާސަތުތަކުގެ މައްޗަށް. އެއީ ޤައުމީ ފުދުންތެރިކަމުގެ ސިޔާސަތު. އިޤްތިޞާދީ ފުދުންތެރިކަމުގެ ސިޔާސަތު. އިޖްތިމާޢީ ފުދުންތެރި ކަމުގެ ސިޔާސަތު. ސިޔާސީ ގޮތުން ފުދުންތެރި ޤައުމަކަށްވުމުގެ ސިޔާސަތު. ތިމާވެށީގެ ގޮތުން ރައްކާތެރިކަން ލިބިފައިވާ ޤައުމަކަށް ދިވެހިރާއްޖެ ވުމަށްޓަކައި ރައީސުލްޖުމްހޫރިއްޔާ ގެންގުޅުއްވާ ސިޔާސަތުގެ މައްޗަށް. ދިވެހިރާއްޖެއިން ވާސިލުވާން ބޭނުންވާ މަންޒިލަކީ މި ދެންނެވި ފަދަ ސިޔާސަތުތަކުގެ މައްޗައް ބިނާވެފައިވާ ބައިނަލްއަޤްވާމީ މުޖުތަމަޢެއް.\nމިދެންނެވިފަދަ ބައިނަލްއަޤްވާމީ މުޖުތަމަޢަކީ ދުނިޔޭގެ ހުރިހާފަރުދުންނަށްވެސް ހަމަޖެހުމާއި ރައްކާތެރިކަން ހަމަހަމަގޮތެއްގައި ލިބިދޭ މުޖުތަމަޢެއް. އަންހެނުންނާއި، ފިރިހެނުންނާއި، އަދި ވަކިން ޚާއްސަކޮށް ކުޑަކުދިންނަށް ހިތްހަމަޖެހުމާއި އުފަލުގައި އުޅެވޭނެމަގު ފަހިކޮށްދޭނެ މުޖުތަމަޢެއް.\nފަލަޞްޠީނުގައި، ފަލަޞްޠީނުގެ އަމިއްލަ ދައުލަތެއް ޤާއިމް ކުރެވި، އެދައުލަތުގެ ވެރި ރަށެއްގެގޮތުގައި ޤުދުސް ހިމަނައި، ފަލަޞްޠީނުގެ މިނިވަންކަމާއި ސިޔާދަތު ޤާއިމު ކުރެވެންޖެހޭ.\nސީރިއާގައި ހިނގާ ހަނގުރާމައިގެ ޖަރީމާތައް ހުއްޓުވަންޖެހޭ.\nހަނގުރާމަތަކުގެ ސަބަބުން ވަޒަން ދޫކޮށް ދާ ރެފިއުޖީންގެ ސަލާމަތާ ރައްކާތެރިކަން ޔަޤީން ކޮށްދެވެންޖެހޭ.\nނަސްލީ ނުވަތަ ޤައުމީ ނުވަތަ އެނޫން ގޮތްގޮތުންވެސް އެކި ފަރުދުންގެ މެދުގައި ކުރެވޭ ތަފާތުތައް ނައްތާލެވެންޖެހޭ.\nބަރުމާގެ ރޮހިންޔާ މުސްލިމުންނާއި ދެކޮޅަށް ހިންގާ ޖަރީމާތަކާއި ޤަތުލު ޢާއްމުތައް މިހާރުން މިހާރަށް ހުއްޓާލައި، އެމީހުންނާމެދު ހިންގާ ނަސްލީ ތަފާތު ކުރުންތައް މިހާރުން މިހާރަށް ހުއްޓާލެވެންޖެހޭ. އަދި ހަމަ އެހެންމެ މިޖަރީމާތައް ހިންގާ ފަރާތްތަކާމެދު ޤާނޫނީ ފިޔަވަޅު އަޅަންޖެހޭ.\nޓެރަރިޒަމާއި ދީނީގޮތުން ހައްދުފަހަނައަޅައިގޮސް ހިންގާ ޖަރީމާތަކާއި، ވަކިން ޚާއްސަކޮށް ދާއިޝް ކިޔާ ޖަމާޢަތުން ހިންގާ ލާއިންސާނީ ޖަރީމާތައް ހުއްޓުވަން ހުރިހާ ޤައުމަކުން އެއްބާރުލައި މަސައްކަތްކުރަންޖެހޭ. ދިވެހިރާއްޖެއިން ވަނީ ޓެރަރިޒަމާއި ދެކޮޅަށް ވަރަށް ވަރުގަދަ ޢަޒުމަކާއެކު މަސައްކަތް ފަށާފައި. ޓެރަރިޒަމާއި ދެކޮޅަށް ހިންގާ މަސައްކަތްތައް ބައްޓަންކޮށް ވިލަރެސް ކުރުމަށްޓަކައި މިދިޔަ އަހަރު ރާއްޖޭގައި ނޭޝަނަލް ކައުންޓަރ ޓެރަރިޒަމް ސެންޓަރެއް ޤާއިމްކޮށް ގިނަ މަސައްކަތްތަކެއް ވަނީ ކުރެވިފައި.\nއުތުރު ކޮރެއާއިން ބައިނަލްއަޤްވާމީ ޤާނޫނުތަކާއި ޚިލާފަށް ބެލިސްޓިކް މިސައިލާއި ނުރައްކާތެރި ހަތިޔާރު ޓެސްޓުކޮށް ހިންގާ ޢަމަލުތައް ދިވެހިރާއްޖެއިން ވަރަށް ހަރުކަށި ޢިބާރާތުން ކުށްވެރިކުރޭ.\nމަޝްވަރާއަށާއި ބައިނަލްއަޤްވާމީ ގުޅުމުގެ ތެރެއިން މި މައްސަލަ ހައްލުކޮށް، ހަނގުރާމައިގެ ބަދަލުގައި ޞުލްހަ އިސްކުރުމަށް އުތުރު ކޮރެއާއަށް ގޮވާލަން.\nދިވެހި މުޖުތަމައުގައި އިންސާނީ ހައްޤުތަކަށް އިޙްތިރާމްކުރާ ސަޤާފަތެއް ޤާއިމް ކުރުމަށްޓަކައި ދިވެހި ސަރުކާރުންދަނީ ގިނަ މަސައްކަތްތަކެއް ކުރަމުން. އަދި ދުނިޔޭގެ އެކިކަންކޮޅުތަކުގައިވެސް އެފަދަ ސަޤާފަތެއް ޤާއިމްކުރެވިގެން ދިއުމަކީ ދިވެހިރާއްޖެއިން ކުރާ އުއްމީދެއް.\nމިންތީގެ ހަމަހަމަކަން ޤާއިމްކޮށް، ނުކުޅެދުންތެރިކަން ހުންނަ މީހުންނަށް އަޅާލައި އެހީތެރިކަން ފޯރުކޮށްދޭނެ ނިޒާމެއް ޤާއިމުކޮށް، ޢުމުރުން ދުވަސްވީ މީހުނަށް އަބުރުވެރިކަމާއެކު އުޅެވޭނެ ރައްކާރެތި މާޙައުލެއް ޤާއިމުކުރުމުގެ ގިނަ މަސައްކަތްތަކެއްވަނީ ކާމިޔާބުކަމާއެކު ހިންގާފައި.\nސިއްޙީ ދާއިރާއިންނާއި ތަޢުލީމީ ދާއިރާއިން ދިވެހިރާއްޖެއިންވަނީ ގިނަ ކާމިޔާބީތަކެއް ހޯދާފައި. މުޖުތަމަޢުގެ ހުރިހާ ފަރުދުންނަށް ހަމަހަމަކަމާއެކު ޚިދުމަތް ދެވޭނެ ނިޒާމެއް ކާމިޔާބުކަމާއެކު ވަނީ ހިންގާފައި.\nދިވެހިރާއްޖެއަކީ މިހާރު ތަރައްޤީވެފައިވާ ޤައުމުތަކުގެ މެދުފަންތީގެ ޤައުމެއް. ތަރައްޤީގެ މަރުޙަލާގެ މިދަރަޖައިގެ ޤައުމުތަކަށް، މާލީގޮތުން ލިބެން ހުންނަ ވަޞީލަތްތައްދަނީ ބަންދުވަމުން. ތަރައްޤީގެ މަގުގައި މިޤައުމުތަކަށް އިތުރަށް ކުރިއަށް ދެވޭނީ ތަރައްޤީގެ މަޝްރޫޢުތަކަށް ފައިސާއާއި އެހީތެރިކަން ލިބިގެން.\nދުނިޔެއަށް މިވަގުތު ކުރިމަތިވެފައިވާ އެއްނުރައްކަލަކީ މޫސުމަށް އަންނަ ބަދަލުތަކުގެ ތެރެއިން އުފެދޭ ނުރައްކާތައް. މިނުރައްކާތައް އެންމެ ބޮޑަށް ކުރިމަތިވެ އެންމެ ބޮޑަަށް ގެއްލުންވެގެންދާނީ ކުދިޖަޒީރާ ޤައުމުތަކަށް. މިހެންވެ، މޫސުމަށް އަންނަ ބަދަލުތަކާއި ދެކޮޅަށް ކުރެވޭ މަސައްކަތްތަކުގައި ދިވެހިރާއްޖެ އަބަދުވެސް އިސްސަފުގައި ޙަރަކާތްތެރިވާނެ.\nކަނޑުތަކުގެ މުއްސަނދިކަމާއި ކަނޑުތަކުގެ ދިރުން ރައްކާތެރިކޮށް ޙިމާޔަތްކުރުމަކީ އަޅުގަނޑުމެން ހުރިހާ އެންމެންގެވެސް ޒިންމާއެއް. ދިވެހިރާއްޖޭގެ އިޤްތިޞާދުގެ އެންމެ މުހިއްމު ދެ ޞިނާޢަތުކަމަށްވާ މަސްވެރިކަމާއި ފަތުރުވެރިކަން ބިނާވެފައިވަނީ ރާއްޖޭގެ ކަނޑުތަކުގެ މުއްސަނދިކަމުގެ މައްޗަށް. މިހެންވެ، ކަނޑުތަކުގެ ދިރުން އާލާކޮށް، ކަނޑުތަކުގެ ޤުދުރަތީ މުއްސަނދިކަން ޙިމާޔަތްކޮށް، ކަނޑުތަކުގެ ވަޞީލަތްތައް ދެމެހެއްޓެނިވި ގޮތެއްގައި ބޭނުންކޮށް އިޤްތިޞާދު ދެމެހެއްޓުމަށް ރާއްޖެއިން އަބަދުވެސް މަސައްކަތްކުރާނެ.\nދިވެހިރާއްޖެއަށް މިނިވަންކަން ލިބުމަށްފަހު ރާއްޖޭގެ ޚާރިޖީ ސިޔާސަތުގެ އެންމެ ފުރަތަމަ ނިންމުމަކީ އދ. ގެ މެމްބަރުކަން ހޯދުމަށް ދިވެހިރާއްޖެއިން ނިންމި ނިންމުން. އެއީ ޤައުމުތަކުގެ މެދުގައި އުފެދޭ މައްސަލަތަކާއި ބައިނަލްއަޤުވާމީ މައްސަލަތަކަށް މަޝްވަރާކޮށްގެން ޙައްލު ހޯދުމަށް އިސްކަންދިނުމުގެ ސިޔާސަތަށް ދިވެހިރާއްޖެއިން ތާއީދުކޮށް އެ ސިޔާސަތު ކުރިއެރުވުމަށް ކަނޑައެޅި ޢަޒުމް. ކުދި ޤައުމުތަކާއި ބޮޑެތި ޤައުމުތަކުންވެސް އެޤައުމަކަށް ފެންނަ ޚިޔާލު ހުށަހަޅައި ޙައްލު ހޯދުމަށް ފުރުސަތު ހުޅުވައި، އެފުރުޞަތުތައް ރައްކާތެރިކޮށްދޭ ތަނަކީ އދ. ޖަމްޢިއްޔާ.\nޤައުމެއްގެ ބޭނުންތެރިކަން ބައިނަލްއަޤްވާމީ މުޖުތަމަޢަށް ހިފޭނީ އެޤައުމެއްގެ ކުޑަ ބޮޑުމިނުގެ ނިސްބަތަކުންނެއް ނޫން. ބައިނަލްއަޤްވާމީ މައްސަލަތައް ޙައްލު ކުރުމަށް އެޤައުމަކުން ކޮށްދެވޭނެ ކަންތައްތަކެއްގެ މައްޗަށް.\nއިއްޔެ ނޫން އިހަށްދުވަހަކީ އދ. ގެ މެމްބަރަކަށް ރާއްޖެވީތާ 52އަހަރު ފުރުނު ދުވަސް. ވޭތުވެދިޔަ ބައިޤަރުނުގެތެރޭގައި ދިވެހިރާއްޖެއިންވަނީ އދ.ގެ މަޤްސަދުތައް ކުރިއަރުވައި ނަގަހައްޓައި، ދަމަހައްޓާފައި. އަދި ކުރިމަގުގައި މިޖަމްޢިއްޔާގެ މަޤްޞަދުތައް ހާޞިލުކުރުމަށް ކުރެވެމުންދާ ހުރިހާ މަސައްކަތެއްގައި ޢަމަލީގޮތުން ބައިވެރިވެ ސާބިތުކަމާއެކު ދެމިތިބުމަށް ދިވެހިންވަނީ ކަނޑައަޅާފައި. އދ.ގެ ސަލާމަތީ މަޖިލީހުގެ މެމްބަރުކަމަށް ދިވެހިރާއްޖެއިން ކުރިމަތިލީ މިޢަޒުމުގައި. ދިވެހިރާއްޖެއިން ޤަބޫލުކުރާގޮތުގައި އދ.ގެ ހަމަ ކޮންމެ މެމްބަރަކަށްވެސް ސަލާމަތީ މަޖިލީހުގެ މެމްބަރަކަށް ވުމުގެ ފުރުސަތު އޮންނަންޖެހޭނެ. އަދި އެއީ ހަމަހަމަ ފުރުސަތަކަށްވެސް ވާންޖެހޭނެ.\nމިއަދު ރާއްޖެއިން ފަޚުރުވެރިވަނީ އދ.ގައި ރާއްޖެއަށްވެސް ކުރެވިދާނެ ގިނަ އާ ކަންތައްތަކެއް ހުރި ކަމަށް ޤަބޫލުކުރެވޭތީ. ކަންކަމާމެދު ވިސްނާނެ އާ ގޮތްތަކާއި ޚިޔާލާއި، ހިތްވަރާއި ފަންވަރު އަދި އާ ގޮތްތަކެއް އދ.އަށް ރާއްޖެއިން ހުށައެޅޭނެތީ.\nޤައުމުތައް ގުޅިގެން ކުރަމުންމިދާ މަސައްކަތް ކާމިޔާބުވެ، ދުނިޔޭގެ އެންމެން ދެކެންބޭނުންވާ މަންޒަރު ފެންނާނީ މިއަދު ކުރިމަތިވެފައިވާ ގޮންޖެހުންތަކަށް އަތުގުޅާލައިގެން ކުރިމަތިލާ ގޮތެއްގެ ސަބަބުން. ރާއްޖެއިން މި އޮތީ މި މަސައްކަތް ފެށުމަށް ތައްޔާރަށް. އެންމެން އެދޭ މަންޒިލަށް ވާސިލުވުމަށް، އެންމެނަށް ފައިދާކުރަނިވި ޙައްލުތަކެއް ހުށައެޅުމަށް.\nލަންޑަންގައި ބޭއްވުނު "އިންޓަރނޭޝަނަލް ޑައިވަރސިޓީ ފެސްޓިވަލް 2017" ގައި ލަންޑަނުގައި ހުންނަ ދިވެހިރާއްޖޭގެ އެމްބަސީއިން ބައިވެރިވެއްޖެ.\nލިޔުނީ: ސެޕްޓެންބަރު 22 2017\nލަންޑަންގައި "އިންޓަރނޭޝަނަލް ޑައިވަރސިޓީ ފެސްޓިވަލް 2017" ނަމުގައި ބޭއްވި އިވެންޓުގައި ލަންޑަނުގައި ހުންނަ ދިވެހިރާއްޖޭގެ އެމްބަސީއިން ބައިވެރިވެއްޖެއެވެ.\nމި އިވެންޓުގައި ދިވެހިރާއްޖެ ތަމްސީލް ކުރުމުގެ ގޮތުން އިގިރޭސިވިލާތުގައި ދިރިއުޅެމުންދާ ދިވެހިންގެވެސް ބައިވެރިވުމާއެކު ރާއްޖޭގެ އާދަކާދައާއި ރާއްޖޭގެ ސުފުރާގައި ފެންނަ ޚާއްސަ ކާބޯތަކެތި ތައްޔާރުކޮށް ހުށަހަޅައިދިނެވެ. އަދި ފަތުރުވެރިކަން އިޝްތިހާރުކޮށްދިނުމަށް ފަތުރުވެރިކަމާބެހޭ މައުލޫމާތު ފޯރުކޮށްދީ ލުއިފޮތާއި ކޮތަޅުތައް ބައިވެރިންނަށް ބަހަމުންގެންދިޔައެވެ.\nއައިޑީއެފްއެލް 2017 އަކީ ލަންޑަން ފަދަ ތަހުޒީބުވެފައިވާ މުހިންމު ތަނެއްގައި ތަފާތު ނަސްލުތަކަށް އިޙްތިރާމް ކުރާކަމާއި އެއް ސިޓީއެއްގައި އެކުގައި ދިރިއުޅުމަށް ތަރުހީބުދޭ ކަން ރަމްޒުކޮށްދިނުމަށާއި ވިޔަފާރީގެ ގުޅުމުގެ ތެރެއިން ގައުމުތަކުގެ ގުޅުން ބަދަހިކޮށް އެއްބަޔަކު އަނެއްބަޔަކާއި ގުޅިގެން ވިޔަފާރިތައް ތަރައްގީކޮށް އާލާކުރެވިދާނެ ކަން ހާމަކޮށްދިނުމަށް "ބްރިޓިޝް، އިންޑިއަން، ޓަރކިޝް ބިޒްނަސް ފޯރަމް" ގެ ފަރާތުން އިންތިޒާމްކުރި އިވެންޓެކެވެ. މި އިވެންޓުގައި 800 އަށް ވުރެ ގިނަ މީހުން ބައިވެރިވެފައިވެއެވެ. އަދި 50 އަށް ވުރެގިނަ ވިޔަފާރިތައް ތަމްސީލުކޮށްފައިވެއެވެ.\nލަންޑަންގެ، ރޯޔަލް ބަރާ އޮފް ކެންސިންގްޓަން އެންޑް ޗެލްސީ ޓައުން ހޯލް ގައި ބޭއްވި މި އިވެންޓުގައި ދިހަ ގައުމަކުން އެ ގައުމުތަކުގައި ބޭނުންކުރާ ތަފާތު ކާނާތައް ތައްޔާރުކޮށް ހުށަހަޅައިދިނެވެ. މިގޮތުން ރާއްޖޭގެ ތަފާތު ރަހަތައް ދައްކުވައިދޭ ބާވަތްތައް ރާއްޖޭގެ ސްޓޯލުން ހުށައަޅައިދިނެވެ. އަދި ރާއްޖޭގެ ސްޓޯލަށް ގިނަ ބަޔަކު ޒިޔާރަތްކޮށް ވަރަށް ބޮޑު ތަރްޙީބެއް ލިބުނެވެ. މީގެ އިތުރުން، ދިވެހިރާއްޖޭގެ މަގުބޫލުކަން އިގިރޭސިވިލާތުގެ ރައްޔިތުންގެ މެދުގައި އިތުރު ކުރުމުގެ ގޮތުން "އެޑްވެންޗަރސް މޯލްޑިވްސް" ތީމް އިޝްތިހާރުކުރުމާއެކު، ރާއްޖެއާ ބެހޭ ވީޑިއޯއެއް އިވެންޓުގައި ދެއްކުމާއި އިވެންޓާބެހޭ މެގަޒިންގައި ރާއްޖެއާއި ބެހޭ މަޒުމޫނެއް ޝާއިއުކުރެވުނެވެ.\nއިގިރޭސިވިލާތުގައި ދިރިއުޅެމުންދާ ދިވެހިންގެ އެހީތެރިކަމާއެކު ލަންޑަންގައި ހުންނަ ދިވެހިރާއްޖޭގެ އެމްބަސީގެ ފަރާތުން އިނގިރޭސިވިލާތުގައި ބާއްވާ ތަފާތު މިފަދަ އިވެންޓުތަކުގައި ބައިވެރިވެ ރާއްޖެ އިޝްތިހާރުކުރުމުގެ މަސައްކަތް ކުރިއަށް ގެންދެއެވެ.\nނޭޕާލް ގެ "ކޮންސްޓިޓިއުޝަން ޑޭ" ގެ މުނާސަބަތުގައި މިނިސްޓަރ އޮފް ފޮރިން އެފެއާޒް ޑރ. މުޙައްމަދު އާސިމް، ތަހުނިޔާގެ މެސެޖެއް ފޮނުއްވައިފި\nލިޔުނީ: ސެޕްޓެންބަރު 19 2017\nނޭޕާލް ގެ "ކޮންސްޓިޓިއުޝަން ޑޭ" ގެ މުނާސަބަތުގައި، މިނިސްޓަރ އޮފް ފޮރިން އެފެއާޒް ޑރ. މުޙައްމަދު އާސިމް، ނޭޕާލް ގެ ޑެޕިއުޓީ ޕްރައިމް މިނިސްޓަރ އަދި މިނިސްޓަރ އޮފް ފޮރިން އެފެއާޒް، އޮނަރަބަލް ކްރިޝްނާ ބަހާދޫރް މަހާރާ އަށް ތަހުނިޔާގެ މެސެޖެއް ފޮނުއްވައިފިއެވެ.


Prince Harry ge dharikalunge namakee Archie | Mihaaru\nލައިފްސްޓައިލް / ޕްރިންސް ހެރީ\nޕްރިންސް ހެރީގެ ދަރިކަލުންގެ ނަމަކީ އާޗީ ހެރިސަން މައުންޓްބެޓެން-ވިންޑްސާ\nޕްރިންސް ހެރީ އާއި މޭގަން ދަރިކަލުންނާ އެކު.\n09 މެއި 2019 - 08:30\nޕްރިންސް ހެރީ އާއި މޭގަން މާކަލްގެ އަލަތު ފިރިހެން ދަރިކަލުންގެ ނަމަކަށް "އާޗީ ހެރިސަން މައުންޓްބެޓެން-ވިންޑްސާ" ކިޔައިފި އެވެ.\nދަރިކަލުންގެ ނަން އިއްޔެ އިއުލާންކޮށްފައި މި ވަނީ މިދިޔަ ހޯމަ ދުވަހު އުފަންވި ދަރިކަލުން ވިންޑްސާ ކާސަލްގައި ފުރަތަމަ ފަހަރަށް ދައްކައިލުމަށް ފަހު އެވެ.\nމީޑިއާތަކުން ކުރިން ވެސް ބުނަމުން ދިޔަ ގޮތަށް އަދި ޝާހީ އާއިލާގެ ހަބަރުތައް ދިރާސާކުރާ ފަރާތްތަކުން ވެސް ލަފާކުރަމުން ދިޔަ ގޮތަށް ޕްރިންސް ހެރީ އާއި މޭގަންގެ ދަރިކަލުންނަށް ނަން ދީފައި ވަނީ މޭގަން އުފަން ގައުމު އެމެރިކާ އަށް ވެސް ނިސްބަތް ކުރެވޭ ގޮތަށެވެ. އާޗީ އަކީ އިނގިރޭސިވިލާތުގައި ބޭނުން ކުރާ ނަމަކަށް ވިޔަސް އެ ނަން އެ އެންމެ އާންމުކޮށް ބޭނުން ކުރަނީ އެމެރިކާގަ އެވެ.\nއާޗީ އަކީ ހެރީގެ މާމަ ރާނީ އެލިޒަބަތުގެ 8 ވަނަ މުނިމާމަ ދަރިކަލުންނެވެ. އަދި މިއީ ކާފާފުޅު ޕްރިންސް ޗާލްސްގެ ހަތަރު ވަނަ ކާފަ ދަރިކަލުންނެވެ.\nޕްރިންސް ހެރީ އާއި މޭގަން ކައިވެނި ބައްލަވައިގަތީ މިދިޔަ އަހަރުގެ މެއި މަހުގެ 19 ވަނަ ދުވަހު އެވެ.\nއަލަތު ދަރިފުޅު ލިބިވަޑައިގަތުމުން ހެރީ މީޑިއާތަކަށް ވިދާޅުވީ ބައްޕައަކަށްވުމުން ކުރެއްވޭ އިހުސާސްތައް މުޅިން ތަފާތު ކަމަށެވެ. އަދި ދަރިކަލުން ބޮޑުވަމުން އަންނަ ތަން ވަރަށް ގާތުން ދެކެން ބޭނުން ކަމަށް ވިދާޅުވި އެވެ.\nއިނގިރޭސިވިލާތް ޕްރިންސް ހެރީ ޝާހީ އާއިލާ\nއަތްޗީޑި އޭ ކިޔަސް ތިޔަށްވުރެ ރީތިވީސް\nމި ރިވަރޑޭލްތަ އަޅެފަހެ؟


Hama haqeeqathuga ves WHO fasjehenee tha? - vNews.mv\nހާލަތު ރަނގަޅީތަ؟ ނުވަތަ ހަމަ ހަގީގަތުގައިވެސް ޑަބްލިޔޫއެޗްއޯ ފަސްޖެހެނީތަ؟\nސައިފް އަޒްހަރު 08 March 2020, 18:27\nއިޓަލީއާއި، އީރާނާއި، ދެކުނު ކޮރެއާއާއި އެމެރިކާގެ އިތުރުން، ދުނިޔޭގެ އެހެން ބައެއް ގައުމުތަކުގައިވެސް "ކޮވިޑް-19" ނުވަތަ ކޮރޯނާވައިރަސް ދަނީ ހަލުވިކަމާއެކު ފެތުރެމުންނެވެ. ޗައިނާގެ މެދުތެރޭ ސިޓީއެއް ކަމަށްވާ ވުހާންއިން މިދިޔަ އަހަރުގެ ޑިސެމްބަރުމަހުގެ ތެރޭގައި އެންމެ ފުރަތަމަ ފެނުނު މި ވައިރަސް މިހާރުވަނީ ޗައިނާއިން ބޭރުވެ، ދުނިޔޭގެ 92 ގައުމާއި ޓެރިޓަރީއަށް ފެތުރިގެން ގޮސްފައެވެ.\nކޮރޯނާވައިރަސް ޗައިނާއިން ބޭރުވެ އެހެން ގައުމުތަކަށް ފެތުރޭން ފެށުމާއި، މިވައިރަސް ގައިންގަޔަށް އަރާކަން ހާމަވުމާ ގުޅިގެން، މިއީ، ދުނިޔޭގެ އާންމު ސިއްހަތަށް ނުރައްކާވެފައިވާ ކުއްލި ހާލަތެއް ކަމަށް ކަނޑައަޅައި، ދުނިޔޭގެ ސިއްހަތު ޖަމްޢިއްޔާ، ޑަބްލިޔޫއެޗްއޯއިން ދުނިޔޭގައި ސިއްހީ ކުއްލި ހާލަތު އިޢްލާންކުރީ މިއަހަރުގެ ޖެނުއަރީމަހުގެ 31 ވަނަ ދުވަހުއެވެ. އެކަން އެގޮތަށް ކަނޑައެޅީ، ޑަބްލިޔޫއެޗްއޯގެ ބެލުމުގެ ދަށުގައި އޮންނަ ބައިނަލްއަގްވާމީ ސިއްހީ ތަޖުރިބާކާރުން ހިމެނޭ އިންޓަރނޭޝަނަލް ހެލްތު ރެގިއުލޭޝަންސް އިމަޖެންސީ ކޮމިޓީން ދިން ލަފާގެމަތިންނެވެ.\nސިއްހީ ކުއްލި ހާލަތު ޑަބްލިޔޫއެޗްއޯއިން އިޢްލާންކުރިތާ މިއަދަށް ބަރާބަރު 37 ދުވަސް ވެގެންދިޔައިރު، ދުނިޔޭގެ އެކި ކަންކޮޅުތަކުން ކޮރޯނާވައިރަސްގައި މިހާތަނަށް މަރުވި މީހުންގެ އަދަދު މިހާރުވަނީ 3،381 އަށް އަރާފައެވެ. އަދި ވައިރަސްއަށް ޕޮޒިޓިވްވި މީހުންގެ އަދަދުވަނީ އެއްލައްކަ ތިންހާހަށްވުރެ މައްޗަށް ގޮސްފައެވެ.\nމުޅި ދުނިޔެ ބަލިމަޑުހާލަތަކަށް ހިނގައްޖެކަމަށް ބަލަނީ، ދުނިޔޭގެ ހުރިހާ ބިތެއްގައި ބަލިފެތުރި ގިނަ އަދަދަކަށް އިންސާނުން މަރުވާންފެށުމުންނެވެ. ނަމަވެސް އެފަދަ ހާލަތެއް އޮތްކަމަށް ގަބޫލުކުރަން ދުނިޔޭގެ ސިއްހަތު ޖަމްޢިއްޔާއިން، ޑަބްލިޔޫއެޗްއޯ އަދި ތައްޔާރެއް ނޫނެވެ.\nކޮރޯނާވައިރަސްގެ ކަންކަން މިހާރު ގޮސްފައިވާ ހާލަތަށް ބަލާއިރު، ދުނިޔެ ބޮޑު ބަލިމަޑުހާލަތަކަށް ވެއްޓިއްޖެކަން ކަނޑައަޅައި އިޢްލާންކުރަން ޑަބްލިޔޫއެޗްއޯ ފަސްޖެހެމުންދާ މައްސަލާގައި ވަރަށް ގިނަ ސައިންސްވެރިން ސުވާލު އުފައްދަމުން އެބަގެންދެއެވެ. ސައިންސްވެރިން ބުނަނީ، މުޅި ދުނިޔެ ބަލިމަޑުހާލަތެއްގެ ތުންފަތްމައްޗަށް ވެއްޓިފައިވާކަމީ ހަގީގަތެއް ކަމަށެވެ.\nދުނިޔޭގެ ސިއްހަތު ޖަމްޢިއްޔާއިން ބުނަމުންދަނީ، މުޅި ދުނިޔޭގައި ބަލިމަޑުކަމެއް ފެތުރިއްޖެކަމަށް ކަނޑައަޅައިފިނަމަ ވައިރަސް ކޮންޓްރޯލްކޮށް ހުއްޓުވުމުގެ އުންމީދު ބައެއް ގައުމުތަކަށް ނެތިގެން ހިނގައިދާނެ ކަމަށެވެ. ދުނިޔެއަށް އިތުރު ނުތަނަވަސްކަމެއް ކުރިމަތިވާނޭ ކަމަށެވެ.\n"މިއީ، ކޮންޓްރޯލުން ނެއްޓި، ދުނިޔޭގައި ފެތުރެމުންދާ ބައްޔެއްކަން އަޅުގަނޑުމެންނަށް ޔަގީންނުވާހާހިނދަކު، މިއީ ބަލިމަޑުކަމެކޭ ބުނަންވީ ކީއްވެ؟"\nޑަބްލިޔޫއެޗްއޯގެ ޑިރެކްޓަރ ޖެނެރަލް ޓެޑްރޯސް އަދަނޮމް\nއެހެން ނަމަވެސް، އެފަދަ ބަލިމަޑުހާލަތަކަށް ދުނިޔެ ހިނގައިދާނެކަމަށް، ބަލައި، އެފަދަ ހާލަތަކާ ކުރިމަތިލުމަށްޓަކައި ތައްޔާރީ ފިޔަވަޅުތައް އަޅައިގެން ތިބުމަށް ޑަބްލިޔޫއެޗްއޯއިން ފެބްރުއަރީމަހުގެ ފަހުކޮޅު ދުނިޔޭގެ ގައުމުތަކަށް ގޮވާލާފައި ވެއެވެ.\n"ކޮރޯނާވައިރަސް ކޮންޓްރޯލު ނުކުރެވި ފެތުރިގެންދާތަނެއް މިވަގުތު އަޅުގަނޑުމެންނަކަށް ނުފެނޭ. އަދި ވައިރަސްގެ ސަބަބުން ދުނިޔޭގައި ބޮޑު ބަލިމަޑުކަމެއް ފެތުރި، ގިނަމީހުން މަރުވަމުންދާތަނެއްވެސް އަދި ނުފެނޭ"\nޓެޑްރޯސް (25 ފެބްރުއަރީ)\nއެހެން ނަމަވެސް، މިމާޗްމަހުގެ4ވަނަ ދުވަހު ޑަބްލިޔޫއެޗްއޯއިންވަނީ ހާލަތު ވަރަސް ގޯސްކަމަށް އެއްބަސްވެފައެވެ. މިހާރު ފެތުރެމުންދާ ކޮރޯނާވައިރަސް ނުވަތަ ކޮވިޑް-19 އަކީ މޫސުމީ ރޯގާތަކަށްވުރެ ނުރައްކާތެރި ބައްޔެއް ކަމަށް ބުނެފައި ވެއެވެ. މިބަލީގައި، ކުރިން ލަފާކުރި ވަރަށްވުރެ ގިނައިން މިހާރުވެސް މީހުން މަރުވެފައިވާ ކަމަށް އެދުވަހު ބުނެފައި ވެއެވެ.\nމިވައިރަސްގައި މިހާތަނަށް މަރުވި މީހުންގެ ނިސްބަތަކީ ދުނިޔެ މީގެކުރިން ތަޖުރިބާކޮށްފައިވާ މޫސުމީ ރޯގާތަކުގައި މަރުވެފައިވާ މީހުންގެ ނިސްބަތަށްވުރެ އެތައްގުނަ އިތުރު އަދަދެއް ކަމަށްވެސް ބުނެފައި ވެއެވެ. ދުނިޔެ މީގެކުރިން ތަޖުރިބާކުރި މޫސުމީ ރޯގާތަކުގައި މަރުވެފައިވަނީ ބަލިޖެހުނު މީހުންގެ އެންމެ އެކެއް އިންސައްތައަށް ވުރެންވެސް މަދު އަދަދެއްގެ މީހުންނެވެ.\nއެހެންވެ، ސިއްހީ ތަޖުރިބާކާރުން ވިދާޅުވަނީ، ދުނިޔެ ބޮޑު ބަލިމަޑުހާލަތެއްގެ ތެރެއަށް ވެއްޓިއްޖެކަމަށް ކަނޑައަޅަންޖެހޭ މުއްދަތު މިހާރަށްވެސް ފަހަނައަޅައި ހިނގައްޖެ ކަމަށެވެ. އެންޓާޓިކާ ފިޔަވައި ދުނިޔޭގެ ހުރިހާ ބައްރަކުންވެސް ވައިރަސްފެނި، ހަލުވިކަމާއެކު ފެތުރެމުންދާކަން ތަޖުރިބާކާރުން ފާހަގަ ކުރައްވައެވެ. އާންމު ސިއްހަތުގެ ނިޒާމުތައް ވަރުގަދައަށް ގާއިމްކޮށްފައިވާ ގައުމުތަކުގައިވެސް މި ވައިރަސް ވަރުގަދައަށް ފެތުރެމުންދާކަން ފާހަގަ ކޮށްފައި ވެއެވެ.\n"ދުނިޔެއަށް ބޮޑުވެގެންވާ ބަލިމަޑުހާލަތެއް މެދުވެރިވެއްޖެ ކަމަށް ކަނޑައަޅަން ޑަބްލިޔޫއެޗްއޯ ފަސްޖެހެނީ ކީއްވެގެންކަމެއް ނޭނގެ. އެހެންނަމަވެސް، މިއީ އެފަދަ ހާލަތެއްކަން ކަށަވަރު"\nމައިކަލް އޮސްޓަރހޮމް / ޑިރެކްޓަރ – ސެންޓަރ ފޮރ އިންފެކްޝަސް ޑިޒީޒް ރިސާޗް އެންޑް ޕޮލިސީ / ޔުނިވަރސިޓީ އޮފް މިނެސޯޓާ\nކޮރޯނާވައިރަސްއަށް ޕޮޒިޓިވްވި މީހުންގެ އަދަދު މިދިޔަ ހުކުރު ދުވަހު އެއްލައްކައަށްވުރެ މައްޗަށް ދިއުމާ ގުޅިގެން، ބަލީގެ ހާލަތުވަނީ މުޅިން ތަފާތު މަރްހަލާއަކަށް ގޮސްފައެވެ. އެއީ، ދުނިޔެ މިފަހުގެ ތާރީޚްތަކުގައި ތަޖުރިބާ ކޮށްފައިވާ ސާރސްއާއި، މާރސް ނުވަތަ އެބޯލާފަދަ ބަލިތަކުގެ ޝިކާއަރަކަށްވި މީހުންގެ އަދަށްވުރެ އެތައްގުނަ އިތުރަށް މީހުންނަށް މިބަލިޖެހުމާ ގުޅިގެންނެވެ.\n"އަޅުގަނޑުމެންނަކީ ޗައިނާއަށް ފްލައިޓް ދަތުރުތައް ކުރުން ފުރަތަމަ ހުއްޓާލި ގައުމު. އެކަމަކު، މިވައިރަސްގެ ކަންތަކާ ގުޅިގެން އަޅުގަނޑުމެން މިތިބީ ހައިރާންވެފައި. މިވައިރަސް މިގޮތަށް ފެތުރެމުންދިއުމަކީ މުޅި ދުނިޔެއަށް ވަރަށްބޮޑު ނުރައްކަލެއް"\nމާސިމޯ ގާލީ / އިންފެކްޝަސް ޑިޒީޒް ޕްރޮފެސަރ – ޔުނިވަރސިޓީ އޮފް މިލާން / އިޓަލީ\nތަޖުރިބާކާރުން ވިދާޅުވަނީ، ދުނިޔެ ބަލިމަޑުހާލަތެއްގެ ތެރެއަށް ވެއްޓިއްޖެކަން ކަނޑައެޅުމަކީ ސިޔާސީގޮތުން ކަންބޮޑުވުންތަކެއް އަންނާނެ ކަމެއް ކަމަށް އެ ބޭފުޅުންވެސް ގަލޫކުރައްވާ ކަމަށެވެ. ސަބަބަކީ، އެފަދަ ހާލަތެއް އިޢްލާންކޮށްފިނަމަ ދުނިޔޭގެ މާރުކޭޓްތައް ފުނޑުފުނޑުވެ، ދަތުރުފަތުރާއި، ވިޔަފާރިތައް ހުއްޓި، ވައިރަސް ފެނިފައިވާ ސަރަހައްދުތަކުން އަންނަމީހުން ލޭބަލްކުރެވިގެންދާނެތީ ކަމަށެވެ. ދުނިޔެއަށް ލިބޭނޭ އެހެނިހެން ގެއްލުންތައް މާބޮޑުވާނެތީއެވެ.


Inguraidhoo ge ehgai ehcheh govaa dhemeehakah aniyaa vejje\nއިނގުރައިދޫގައި ހިނގި ހާދިސާގައިި ގެއްލުންވި ގެ ---\nއިނގުރައިދޫ ގެއެއްގައި އެއްޗެއް ގޮވާ ދެމީހަކަށް އަނިޔާ ވެއްޖެ\n08 އޭޕްރީލް 2021 - 18:26:05\nރ. އިނގުރައިދޫ ގެއެއްގައި އެއްޗެއް ގޮވާ ދެމީހަކަށް ބޮޑެތި އަނިޔާ ތަކެއް ލިބިއްޖެއެވެ.\nމިކަމާ ގުޅިގެން ސީއެންއެމްއަށް މައުލޫމާތު ދެއްވަމުން އިނގުރައިދޫ ކައުންސިލްގެ ރައީސް އިސްމާއިލް އަބްދުއްރަޝީދު ވިދާޅުވީ، މި ހާދިސާގައި އަނިޔާވެފައިވަނީ ދެ އަންހެނުންނަށް ކަމަށެވެ.\nއެގޮތުން ދެމީހުންވެސް މިހާރު އުނގޫފާރު ރީޖަނަލް ހޮސްޕިޓަލަށް ގެނެސް ފަރުވާ ކުރަމުން އަންނަ ކަމަށް އޭނާ ވިދާޅުވިއެވެ. އިސްމާއީލް ވިދާޅުވީ ޒަހަމްވި ދެމީހުންނަކީވެސް އެގޭގައި އުޅެ މީހުންކަމަށެވެ.\nޒަހަމްވި ދެ މީހުންގެ ތެރެއިން އެކަކީ ހިތުގެ ބައްޔެއް ހުންނަ، ގިނަ ދުވަސް ވަންދެން ބޭސްކާ މީހެއް ކަމަށާއި އޭނާއަށް ފަރުވާ ދެމުން އަންނަނީ އެމަޖެންސީގައި ކަމަށް އިސްމާއީލް ވިދާޅުވިއެވެ. އަދި އޭނާގެ ހާލު ރަނގަޅުވަމުން އަންނަ ކަމަށް އިސްމާއީލް ވިދާޅުވިއެވެ. މީގެ އިތުރުން ހާދިސާ ހިނގި ވަގުތު އެ އަންހެން މީހާ ހުރީ ގޭގެ ކޮޓަރިއެއްގައި ކަމަށް އިސްމާއީލް މައުލޫމާތު ދިނެވެ.\nމި ހާދިސާގައި ދެން އަނިޔާވެފައިވަނީ ދުވަސްވީ މީހަކަށެވެ. ހާދިސާ ހިނގި ވަގުތު އެ އަންހެންމީހާ ހުރީ ބަދިގޭގައި ކަމަށް އިސްމާއީލް މައުލޫމާތު ދިނެވެ. އަދި އޭނާގެ ހާލު ވަރަށް ސީރިއަސް ކަމަށާއި، އުނގޫފާރު ރީޖަނަލް ހޮސްޕިޓަލުގައި އޭނާއަށް ފަރުވާ ދެމުން އަންނަނީ އައިސީޔޫގައި ކަމަށް އިސްމާއީލް ފާހަގަ ކުރެއްވިއެވެ. އަދި މިހާރު އިތުރު ފަރުވާއަށް އެ އަންހެންމީހާ މާލެ ފޮނުވުމުގެ ކަންކަން ހަމަޖައްސާފައިވާ ކަމަށް އިސްމާއީލް ފާހަގަ ކުރެއްވި އެވެ.\nމިކަމާ ގުޅިގެން އެމްއެންޑީއެފް އިން ވަނީ އިނގުރައިދޫ ގުލްހަޒާރުގޭގައި "ގޭސް އެކްސްޕްލޯޝަނެއް" ހިނގައިގެން އުޅޭކަމުގެ މައުލޫމާތު ލިބިފައިވާ ކަމަށް ބުނެފައެވެ. އަދި އެ ސަރަހައްދުގައި ޅ. ނައިފަރު ފަޔާ ސްޓޭޝަންގެ ސިފައިން ހަރަކާތްތެރި ވަމުން އަންނަ ކަމަށް އެމްއެންޑީއެފުން މައުލޫމާތު ދެއެވެ.\nމި ހާދިސާ ހިނގަން މެދުވެރިވި ސަބަބެއް އަދި ސާފެއް ނުވެއެވެ.\nއެމްއެންޑީއެފްރ. އިނގުރައިދޫއުނގޫފާރު ރީޖަނަލް ހޮސްޕިޓަލް


COVID gai miadhu maruvi meehun adhadhu6ah – Iru\nކޮވިޑްގަ މިއަދު މަރުވި މީހުން އަދަދު6އަށް\nކޯވިޑް ބަލީގައި މިއަދުގެ މިހާތަނަށް6މީހަކު ނިޔާވެއްޖެއެވެ. ނިމިދިޔަ މޭ މަހަކީ މި ބައްޔަށް ރާއްޖެއިން އެންމެ ގިނަ މީހުން ޕޮޒިޓިވްވެ މި ބަލީގައި މިހާތަނަށް އެންމެ ގިނަ މީހުން މަރުވި މަހެވެ.\nކޯވިޑަށް ފަރުވާ ހޯދަމުން ދަނިކޮށް މިއަދު ނިޔާވި6މީހުންގެ ތެރެއިން4މީހުންނަކީ ހުޅުމާލޭ މެޑިކަލް ފެސިލިޓީގައި ފަރުވާ ހޯދަމުން ދިޔަ މީހުންނެވެ. އަނެއް ދެމީހުންގެ ތެރެއިން އެކަކީ އައިޖީއެމްއެޗްގެ އީއާރަށް ގެންދިޔަ އުމުރުން 89 އަހަރުގެ ދިވެހި އަންހެނެކެވެ. ދެން ނިޔާވެފައިވަނީ އޭދަފުށީގައި ޤާއިމުކޮށްފައިވާ ކޯވިޑް ފެސިލީޓީގައި ފަރުވާ ހޯދަމުންދިޔަ މީހެކެވެ. ހުޅުމާލެ މެޑިކަލް ފެސިލިޓީގައި ފަރުވާދެމުން ގެންދަނިކޮށް މިއަދު ނިޔާވެފައިވަނީ 62 އަހަރުގެ ދިވެހި ފިރިހެނަކާއި، 70 އަހަރުގެ ފިރިހެނަކާއި 50 އަހަރުގެ ފިރިހެނެއްގެ އިތުރުން 59 އަހަރުގެ އަންހެނެކެވެ. ބ.އޭދަފުށިން ނިޔާވީ ޢުމުރުން 87 އަހަރުގެ ފިރިހެނެކެވެ.\nއޭދަފުށީ ފެސިލިޓީން ނިޔާވި މީހަކީ އެތަނުގައި ފަރުވާދެމުން ދަނިކޮށް ނިޔާވި ފުރަތަމަ މީހާއެވެ. މީގެ ކުރިންވެސް ބ.އަތޮޅުން3މީހަކުވަނީ ކޯވިޑް ބަލީގައި ނިޔާވެފައެވެ. އެތިން މަރުވެސް ކޯވިޑް މަރެއްގެ ގޮތުގައި ކަނޑައަޅާފައިވަނީ އެމީހުން ނިޔާވުމާއި ގުޅިގެން ހެދި ސާމްޕަލް ޓެސްޓުން ކޯވިޑަށް ޕޮޒިޓިވްވުމުންނެވެ. މިއަދު ނިޔާވި ހަ މީހުންނާއެކު މިހާތަނަށް ރާއްޖެއިން 167 މީހަކު މިވަނީ ކޯވިޑް ބަލީގައި ނިޔާވެފައެވެ.\nކޯވިޑްގެ ނުރައްކާ ރާއްޖޭގައި މިހާތަނަށް އެންމެ ނުރައްކާތެރިވެގެން ދިޔައީ ނިމިދިޔަ މޭ މަހުގައެވެ. މޭ މަހު 34516 މީހުންވަނީ މި ބައްޔަށް ޕޮޒިޓިވްވެފައެވެ. ކޯވިޑްގެ ކޭސްތަކުގެ އަދަދު އެއްދުވަހެއްގެ ތެރޭގައި 2000 އިން މައްޗަށްވެސް މެއިމަހުވަނީ އަރާފައެވެ.


Raees Nasheed ah dhin hamalaa: Ithuru2meehakah dhauvaa koffi - vNews.mv\nރައީސް ނަޝީދަށް ދިން ހަމަލާ: އިތުރު ދެ މީހަކަށް ދައުވާކޮށްފި\nފާތިމަތު ނަހުދާ ފާއިޒް Male' | 20 October 2021, 14:47\nމޭ މަހުގެ ހަވަނަ ދުވަހުގެ ރޭ ރައްޔިތުންގެ މަޖިލީހުގެ ރައީސް އަދި ކުރީގެ ރައީސް، ރައީސް މުހައްމަދު ނަޝީދަށް ދިން ބޮމުގެ ހަމަލާއާއި ގުޅިގެން އިތުރު ދެމީހަކަށް ދައުވާ ކުރުމަށް ކްރިމިނަލް ކޯޓަށް ފޮނުވައިފިއެވެ.\nޕްރޮސެކިއުޓަރ ޖެނެރަލް (ޕީޖީ) އޮފީހުގެ މީޑިއާ އޮފިޝަލް އަދި ޕަބްލިކް ޕްރޮސެކިއުޓަރ އަހުމަދު ޝަފީއު ވިދާޅުވީ، ރައީސް ނަޝީދަށް ދިން ހަމަލާއާއި ގުޅިގެން އިތުރު ދެމީހެއްގެ މައްޗަށް ދައުވާކުރުމަށް ކްރިމިނަލް ކޯޓަށް ހުށަހަޅާފައިވާ ކަމަށެވެ.\nދައުވާކޮށްފައިވާ ދެ މީހުންނަކީ ހއ. މޮޅަދޫ، ބަހާރުގެ އަބްދުﷲ އަލިމަނިކާއި ހއ. ހޯރަފުށި އަލަނާސިގެ މުހައްމަދު ތަސްލީމެވެ.\nޕީޖީ އޮފީހުން ބުނީ އެ ދެމީހުންގެ މައްޗަށް ކޮށްފައިވަނީ ޓެރަރިޒަމް މަނާކުރުމުގެ ގާނޫނުގެ ދަށުން، ޓެރަރިސްޓް ޖަމާއަތަކަށް ތާއީދުކުރުމުގެ ކުށުގެ ދައުވާ ކަމަށެވެ.\nމި މައްސަލާގައި މިހާތަނަށް ހަތް މީހެއްގެ މައްޗަށް ދައުވާ އުފުލާފައިވެއެވެ.\nކްރިމިނަލް ކޯޓު ޤާނޫނީ ޕްރޮސެކިއުޓާ ޖެނެރަލްގެ އޮފީސް ރައީސް ނަޝީދު ޓެރަރިޒަމް


އަމާޒަކީ ތަފާތު ބަލިބައްޔައް ފަރުވާ ދެވޭނެ ހޮސްޕިޓަލުތައް އެކި ސަރަހައްދުތަކުގައި ގާއިމްކުރުން: ނަސީމް\nNovember 13, 2020 21:36:19\nމާލޭގައި ކެންސަރު ހޮސްޕިޓަލު އެޅުމަށް ވަކި ރަނގަޅު އާގިއުމެންޓެއް ނެތް: ނަސީމް\nއަމާޒަކީ ތަފާތު ބަލިބައްޔައް ފަރުވާ ދެވޭނެ ހޮސްޕިޓަލުތައް އެކި ސަރަހައްދުތަކުގައި ގާއިމްކުރުންކަމަށް ހެލްތު މިނިސްޓަރ އަހްމަދު ނަސީމް ވިދާޅުވެއްޖެއެވެ.\nނަސީމް މިހެން ވިދާޅުވީ ރޭ ގެނެސްދިން ދައުލަތުގެ ބަޖެޓް 2021 ޕްރޮގްރާމްގައި ވާހަކަދައްކަވަމުންނެވެ. މި ޕްރޮގްރާމްގައި ވާހަކަ ދައްކަވަމުން ނަސީމް ވިދާޅުވީ، ކެންސަރަކީ ހަށިގަނޑުގެ އެންމެ ގުނަވަނަކަށް ޖެހޭ ބައްޔެއް ނޫންކަމަށެވެ. ކެންސަރު ތަފާތު ގުނަވަންތަކަށް ޖެހޭކަން ފާހަގަކުރައްވަމުން ނަސީމް ވިދާޅުވީ، ކެންސަރަށް ފަރުވާދޭން ހުންނާނީ އެންމެ ހޮސްޕިޓަލެއް ނޫންކަމަށެވެ. އެހެންނަމަވެސް ފުރަތަމަ ހޮސްޕިޓަލު ލާމު އަތޮޅުގައި ގާއިމްކޮށް، ކެންސަރަށް ފަރުވާދޭ މައި ތަނަކަށް ލާމު އަތޮޅު ހަދާނެކަމަށެވެ.\nކެންސަރުގެ އިތުރު ހޮސްޕިޓަލުތައް ދިވެހިރާއްޖޭގެ އެކި ކަންކޮޅުތަކުގައި އަދި ގާއިމްވެގެންދާނެ ކަމަށްވެސް ނަސީމް ވިދާޅުވިއެވެ. އެމަނިކުފާނު ވިދާޅުވި ގޮތުގައި، ސަރުކާރުގެ އަމާޒަކީ ތަފާތު ބަލިބައްޔައް ފަރުވާ ދިނުމަށް ހާއްސަ ހޮސްޕިޓަލުތަކެއް ދިވެހިރާއްޖޭގެ އެކި ކަންކޮޅުތަކުގައި ގާއިމްކުރުމެވެ. އެގޮތުން ލާމު އަތޮޅުގައި ކެންސަރު ހޮސްޕިޓަލު އެޅުމަށް ނިންމީއެވެ. ނަސީމް ވިދާޅުވި ގޮތުގައި، މާލޭގައި ކެންސަރު ހޮސްޕިޓަލު އެޅުމަށް ވަކި ރަނގަޅު އާގިއުމެންޓެއް ނެތެވެ.\nގަމުގައި ގާއިމްކުރެވޭ ކެންސަރު ހޮސްޕިޓަލަކީ އެތަނުގެ ރީޖަނަލް ހޮސްޕިޓަލާއި ވަކިން ގާއިމްކުރެވޭ ހޮސްޕިޓަލެކެވެ. އެހެންނަމަވެސް ހަރަދު ކުޑަ ކުރުމުގެ ގޮތުން ގަން ރީޖަނަލް ހޮސްޕިޓަލުގެ ލެބޯޓަރީ ބޭނުންކުރައްވަން ޖެހޭނެކަމަށް ނަސީމް ވިދާޅުވިއެވެ. މިކަމަށް ހާއްސަ ކޮށްގެން ލެބޯޓަރީގެ ހިދުމަތްތައް ފުޅާކުރުމަށް ވަނީ ނިންމާފައެވެ.\nކެންސަރު ކޮވިޑް-19 ލ.ގަން ކެރަފާ ނަސީމް\nOctober 09, 2020 22:28:18\nގަމު ހޯމް ކަރަންޓީން ނިންމި ފަރާތެއް ކޮވިޑަށް ޕޮޒިޓިވްވެއްޖެ\nNovember 13, 2020 21:33:15\nކޮވިޑްގެ ވެކްސިން އަންނަ އަހަރު ކުރީކޮޅު ރާއްޖެ ގެނެވޭނެ: ނަސީމް\nOctober 13, 2020 15:28:26\nގަމުން އިތުރު3މީހަކު ކޮވިޑަށް ޕޮޒިޓިވްވެއްޖެ


ސާހިބާ ދޯނި ހަވާލުކުރުމަށް ދެކޮޅުހަދަނީ — Ihavandhoo.com\nސާހިބާ ދޯނި ހަވާލުކުރުމަށް ދެކޮޅުހަދަނީ\n24 ސެޕްޓެމްބަރު 20149އެޑްމިން\nމިއަދު ހަވީރު "ސާހިބާ" ދޯނި ކައިރީ މީހުން ހަރަކާތްތެރިވަނީ\n"ސާހިބާ" ދޯންޔާއި ގުޅުންހުރި މައްސަލަޔަކާއި ގުޅިގެން ފުލުހުންގެ މައްޗަށް ހައިކޯޓުން ކޮށްފައިވާ އަމުރެއް ތަންފީޒް ކުރުމަށް، ފުލުހުން ކުރަމުންދާ މަސައްކަތަށް ބަޔަކު ހުރަސްއަޅަމުން އެބަދެއެވެ. އެކަމަށް ހުރަސްއެޅުމަށް އެއްބަޔަކު ބަނދަރު މަތީގައި ތިބިއިރު އަނެއްބަޔަކު ތިބީ އެދޯންޏަށް އަރައެވެ. "ސާހިބާ" ދޯނި މިވަގުތުއޮތީ އިހަވަންދޫ ދެކުނުފަރާތު ބަނދަރުގައެވެ.\nމައުލޫމާތު ލިބިފައިވާ ގޮތުގައި، ހައިކޯޓްގެ އަމުރު ތަންފީޒް ކުރުމަށް އިހަވަންދޫގައި ތިބި ފުލުހުންނަށް އެހީތެރިވުމަށް މިއަތޮޅު ހުވަރަފުށީގައި ތިބޭ ފުލުހުންވެސް އިހަވަންދޫއަށް އައިސްފައި ވެއެވެ. ނަމަވެސް އެމީހުން އިހަވަންދޫއަށް ފޭބިކަމެއް އިނގިފައެއް ނުވެއެވެ.\nފުލުހުންގެ މަސައްކަތަށް ހުރަސް އަޅަމުންދާމީހުން ބުނަމުންދަނީ ދޯނީގެ ވެރިފަރާތްނެތި ދޯނި އެއްވެސް ތަނަކަށް ނުގެންދެވޭނެ ކަމަށެވެ. މައުލޫމާތު ލިބިފައިވާ ގޮތުގައި ދޯނީގެ ވެރިފަރާތް ކަމުގައިވާ އިހަވަންދޫ އެންދެރިމާގެ ސަކީނާ މިވަގުތު ރާއްޖެއަކު ނެތެވެ.\nމައުލޫމާތު ލިބިފައިވާގޮތުގައި "ސާހިބާ" ދޯންޏަކީ ވިއްކާފައިވާ ކަންނެލިދޯންޏެކެވެ. ނަމަވެސް ދޯނި ގަތް ފަރާތުން ވިއްކިފަރާތާއި އެކު ވެފައިވާ އެގްރީމެންޓާއި އެއްގޮތަށް ފައިސާ ނުދައްކާ ކަމަށްބުނެ، ދޯނި ވިއްކިފަރާތުން ދޯނިވަނީ ގެނެސްފައެވެ. އަދި އެ އެގްރިމެންޓްގެ މައްސަލަ ބަލާނިމެންދެން، ދޯނި ވިއްކި ފަރާތުގެ އަތުގައި ދޯނިބޭއްވުމަށް އިހަވަންދޫ މެޖިސްޓްރޭޓް ކޯޓުންވަނީ އަމުރު ކޮށްފައެވެ. ނަމަވެސް އެއަމުރު އިސްތިއުނާފުކުރުމުން ހައިކޯޓުން އަމުރުކޮށްފައިވަނީ މައްސަލަ ބަލާނިމެންދެން ދޯނި އޮންނަންޖެހޭނީ ދޯނި ގަތްފަރާތުގެ ބެލުމުގެ ދަށުގައި ކަމަށެވެ.\nނަމަވެސް ދޯނި ވިއްކި ފަރާތުން ދޯނި ގަތްފަރާތަށް ދޯނި ހަވާލުކޮށްފައެއް ނުވެއެވެ. އެއަށްފަހު ހައި ކޯޓުންވެސް އަނެއްކާވެސް ވަނީ ދޯނި ގަތްފަރާތާއި ދޯނި ހަވާލުކުރުމަށް ފުލުހުންގެ މަށްޗަށް އަމުރެއް ނެރެފައެވެ.\nދޯނި ގަތް ފަރާތް ކަމުގައިވާ އއ ރަސްދޫ މުހައްމަދު ހަނީފްގެ ފަރާތުން ދޯންޏާއި ހަވާލުވުމަށް އައިސް ތިބި ބަޔަކުވެސް އިހަވަންދޫގައި ހަރަކާތްތެރިވަމުން އެބަދެއެވެ.\nފުލުހުން ކުރަމުންދާ މަސައްކަތަށް ހުރަސްއަޅާ މީހުން ހައްޔަރުކުރެވެންޖެހޭނެ. މާމިގިއްޔާ އިހަވަންދުއާ ތަފާތުކޮށްގެން ނުވާނެ.\nތި ދޯނި މަށަށް ގެނޭ . އޭރުން ތި މައްސަލަ ހައްލުވީ\n– 25 ސެޕްޓެމްބަރު 201400\nހޯރަފުށިތަ ނޫނީ ހުވަރަފުށިތަ !\nމިވާ ޝަރުޢީ ނިޒާމެއް ތާދޯ.... !\nދޯންޏަކީ ގެއްލިގެން ހޯދަމުން ދަނިކޮށް ފެނުނު ދޯނެޏެއް. އެވަގުތުން ފެށިގެން ދޯނި ޕޮލިހުންގެ ބލުމުގެ ދަަށަށް ނުދެންދިޔަކަމީ ވަރަށް ދެރަކަމެއް. އެ ވގުތު ގެންގޮސް ޕޮލިހުންގެ ބެލުމުގެ ދަށުގައި ދޯނި ބޭއްވި ނަމަ، މިހާރު ދިމާވެގެން އުޅޭ މައްސަލައެއް ދިމާލެެއްނުވީސްކަން ކަށަވަރު. އިހަވަންދޫ ޕޮލިހުންގެ އަތެއްއޮވެގެން ދޯނި އެރަށުގައި ބޭއްވުމަށްކުރާ މަަސައްކަތަކީ އެމީހުންގެކޮށްގެން ތިބި ހުވަޔާ ޚިލާފުކަމެއް. ކޯޓު އަމުރެއްގެ ދަށުން ކުރާ މަސައްކަތަކަށް އިހަވަންދޫ ޕޮލިހުން އެގޮތަށް މަސައްކަތް ކުރުމަކީ ފުލުހުންގެ އަގު ވައްޓާލުން. ވަރަށް ދެރަކަމެއް އެހެއްނޫންތޯ؟\n– 25 ސެޕްޓެމްބަރު 2014 1 0\nއެގްރިމެންޓްގައި އޮންނަނީ "މައްސަލައެއް ދިމާވެއްޖެ ހާޅަތެއްގައި އެކަން ހައްލުވަންދެން ދޯނި އޮންނަންވާނީ ދޯނި ވިއްކި ފަރާތުގެ ބެލުމުގެ ދަށުގަައޭ" އެގުރިމެންޓްކީ މީހެއްގެ ހައިސިއްޔަތުން ނޫސްކިޔާ ކުދިންގެ މައުޅޫމާތަށް.....\nމައްސަލައިގާ ކަންހިނގާފައިވާ ގޮތާއި މައްސަލަ ކަންވަމުން ދިޔަގޮތް ބައްލަވައިގެން ޚަބަރު ގެނެސްދިނުން ވަރަށް މުހިއްމު، ޚަބަރުގައި މައްސަލައާ ގުޅުންހުރި މުހިއްމު މައުލޫމާތާއި ދޮގުމައުލޫމާތު އެބަހުރި މިފަދަ ޚަބަރުތައް މަސްލަހަތު ނުގެއްލޭ ގޮތަށް އަދި ބައެއްގެ އަގުނުވެއްޓޭގޮތަށް ގެނައުން އެދެން. ޝުކުރިއްޔާ. މި ލިޔުނީ ކާކު؟\n– 26 ސެޕްޓެމްބަރު 201400\nމީ ފުލުހުންނާ ތި ސަކީނާއަކާ ގުޅިގެން ކުޅޭ ކުޅިގަނޑެއް.


Eid Bandhah Nudhevi Male' Gai Roan Thiby Kon Baeh? - Vaguthu\nއީދު ބަންދަށް ނުދެވި މާލޭގައި ރޯން ތިބީ ކޮން ބައެއް؟\nމި އަހަރުގެ ވެސް އަލްހާ އީދު ދުވަސް ބޯމަތި ވެފައި ވާއިރު، އެތައް ހާސް ބަޔަކު ރަށަށް ނުދެވި މާލޭ ގައި ރޯން ތިބިކަން ޔަގީނެވެ.\nރަސްމީ ކޮށް މިފަހަރުގެ އީދު ކުޅިވަރު ތައް ފާހަގަ ކުރަން ހަމަޖެހިފައި އޮތީ ޅ. ހިންނަވަރު ގައި ނަމަވެސް، ބ. އޭދަފުއްޓާއި، ލ. އަތޮޅުގެ އިތުރުން އެނޫންވެސް ގިނަ ރަށްތަކުގައި މަޝްހޫރު ފަންނާނުން ނާއި އެއްކޮށް ކުލަ ގަދަ ގޮތެއްގައި އީދު ފާހަގަ ކުރުމަށް ވަނީ ހަމަޖެހިފައެވެ.\nއީދު ފާހަގަކުރުމަށް ގިނަ ބަޔަކު ރަށަށް - ވަގުތު އިމޭޖްސް\nރާއްޖެއަކީ އީދުގައި މަޖާ ކުޅިވަރުތަކާއި، ސަގާފީ ގިނަ ހަރަކާތްތައް ހިންގަމުން އަންނަ ގައުމެކެވެ. އީދަކީ ދިވެހި ވަންތައް ގިނަ ކަންތައްތަކެއް ދިވެހިންގެ ތެރެއިން ފެނިގެންދާ ދުވަސްވަރެއްވެސް މެއެވެ. ދިވެހިންގެ ދިވެހި ވަންތައް މަސައްކަތްތައް ދައްކައިދޭ ކޯޑި އާއި، މާލި ނެށުމާއި، ބޮޑު މަސް ދުއްވުމާއި، ކުލަ ޖެހުމަކީ މިއީ އީދުގައި އާއްމުކޮށް ކުރަމުން އަންނަ ކަންކަމެވެ.\nއާއްމުކޮށް ޕްރައިވެޓް އޮފީސްތަކުގައި މަސައްކަތް ކުރާ މީހުންނަށް އީދަށް ތަންތަނަށް ދެވޭނީ މަދު ފަހަރެއްގައެވެ. މާލޭގައި އީދަށް މާބޮޑު ކަމެއް ނޯވެއެވެ. މާލޭގައި ތިބޭ މީހުުންވެސް ގޭގައި ތިބެގެން ނިދާނީއެވެ. ނޫނީ މާލެ ތެރޭގައި ބުރު ޖަހަން ދާނީއެވެ.\nމިގޮތަށް އީދާއި ދިމާކޮށް ތަންތަނަށް ނުދެވި ތިބޭ މީހުން އީދު ކުޅިވަރު ބަލަން ތިބެން ޖެހޭނީ ގޭގެ ބޮޑު ސިޓިންގ ރޫމްގައެވެ.\nއޮގަސްޓް 9, 2019 17:37\nކޮންފޯޓް އެކްސް ޕްރެސް ކިޔާ ބަޔަކު އަހަރުންގެ ލީވް އަދި އީދު ޗުއްޓީ ހަރާބު ކޮއްލައިފި\nއޮގަސްޓް 9, 2019 20:30\nކީއްވީތަ؟؟ އެމީހުނަ ކިހިނެއްތަ ހެދީ؟؟ ޗުއްޓީ ކެންސަލްކުރީތަ؟؟ އެތާގަތަ ވަޒީފާއަދާކުރަނީ..އީދުނުނިމެނީސް އޮފީހަށް ނިކުންނަން ބުނީދޯ؟ އަނެއްކާ ޗުއްޓީނަގާ އެވަރުކަމެއްނޫނެއްނު...\nއޮގަސްޓް 9, 2019 18:03\nކޮބައިތަ އެއުޅޭ "މެން އާރ ޓްރޭޝް" އޭ ކިޔާ ގްރޫޕް. ކަލޭމެން ލޯންޗަށް ނޫނީ ދޯންޏަށް އަރަންވީމަ ފިރިހެނަކާއި ދިމާލަށް ދޯ އަތްދިއްކުރަން ޖެހެނީ. އެނީވޭ، ވަރަށް އުފާވެރި ބޮޑު އީދު ޗުއްޓީއަކަށް އެދެން ހުރިހާ އެންމެންނަށްވެސް.\nއޮގަސްޓް 9, 2019 18:22\nކޮންމެހެން ނުޖެހޭ އީދު ބަންދޭ ކިޔާފަ ތަންތަނަށް ދާކަށް. މާ މޮޅުކަމެއްތަ މި ކުރެވެނީ. ޙުރިތާ ހުރެގެންވެސް އީދު ފާހަގަކުރެވޭނެ. ކޮންމެހެން ބަޔަކު ނާޗަރަންގީ ކުޅޭތަން ބަލަންދިއުން އެއީ ބައެއް މީހުންނަށް މޮޅުކަމަކަށްމިވީ. މިކަހަލަ ގޯސް މެސެޖްތައް މުޖުތަމައަށް ދޭ މީހުންގެ މެދުގައި ކަންކަމުގައި އޮންނަ ރޫހު ކަނޑުވާލާ ކަހަލަ އާޓިކަލް ނިލުޔުން އެދެން. ކޮންމެ ތާކު ތިއްބަސް އީދު ވާނީ އީދަށް. ރެސްޓު ކުރަން ކުޑަ ޗުއްޓީއެއް ލިބޭ އިރަށް ތަންތަނަށް ގޮސް ހާލުގަ ޖެހޭކަށް ނުދާނަން. ވަރިހަމަ އީދު ތި ގޮތަށް ފާހަގަނުކުރެވުނަސް.\nއޮގަސްޓް 9, 2019 18:26\nއިސްލާމްދީނުގައި ޢީދަކީ ތަނަކަށް ދިމެއްނޫން، މައިތިވޭ!\nއޮގަސްޓް 9, 2019 18:56\nތީވަރުގަދަ ކޮންފޯޓެއް މުޅިން ދޭނީ ދޯކާ\nހެހޭ! ކީއްހޭވީ ބުނެލަދީބަލަ އޭރަށްދޯ އެހެންމީހުނަށްވެސް އެނގޭނީނީ ވިސްނާތިބެން ބުނަބައަޅެ...\nއޮގަސްޓް 9, 2019 19:12\nއީދު ރަސްމީކޮށް ފާހަގަކުރުމަކީ ކޮބާ؟\nއަދި ރަސްމީކޮށް ފާހަގަ ކުރެވެނީ ވަކި ބަޔަކަށްތޯ؟\nޢީދުގައި ތަނަކަށް ނުދާ އެންމެން ތިބެނީ ރޯކަށް ނޫން. އާއިލާ އާއެކު އުފާވެރި ވަގުތު ހޭދަކުރަން ފުރައިގެން ދިއުން މަޖުބޫރެއްނޫން. އެންމެންނަކީ ބޭރުގަ ވަގުތު ހޭދަކޮށްގެން އުފާކުރާހިތްވާ ބައެއްވެސް ނޫން. އަދި މި އީދުގައި ހުޅުމާލޭގައި ވަރަށް ގިނަ ހަރަކާތްތައް ރާވާފައިވޭ. ރޯން ތިބީ ކޮންބައެއްތޯ ނާހާ ނޫނީ ޓީވީ ބަލަން ޖެހޭނީއޭ. ނުބުނެ މިފަދަ ހަރަކާތްމައުތު ހިމަނާލިނަމަ.... ކިޔުންތެރިންނަށް ފައިދާ ވާފަދަ ލިޔުންތަކެއް ވަގުތު ނޫހުން ފެންނާނެ ދުވަހަކަށް އުއްމީދު ކުރަން. ޢީދު މުބާރިކް.\nއޮގަސްޓް 9, 2019 19:15\nޢީދުގައި ތަނަކަށް ނުދާ އެންމެން ތިބެނީ ރޯކަށް ނޫން. އާއިލާ އާއެކު އުފާވެރި ވަގުތު ހޭދަކުރަން ފުރައިގެން ދިއުން މަޖުބޫރެއްނޫން. އެންމެންނަކީ ބޭރުގަ ވަގުތު ހޭދަކޮށްގެން އުފާކުރާހިތްވާ ބައެއްވެސް ނޫން. އަދި މި އީދުގައި ހުޅުމާލޭގައި ވަރަށް ގިނަ ހަރަކާތްތައް ރާވާފައިވޭ. ރޯން ތިބީ ކޮންބައެއްތޯ ނާހާ ނޫނީ ޓީވީ ބަލަން ޖެހޭނީއޭ. ނުބުނެ މިފަދަ ހަރަކާތަކުގެ މައުލޫމާތު ހިމަނާލިނަމަ.... ކިޔުންތެރިންނަށް ފައިދާ ވާފަދަ ލިޔުންތަކެއް ވަގުތު ނޫހުން ފެންނާނެ ދުވަހަކަށް އުއްމީދު ކުރަން. ޢީދު މުބާރިކް.\nއޮގަސްޓް 9, 2019 19:16\nއީދު ބަނދަށް މާލޭގަ ރޯންތިބީ ނޫސްވެރިން\nމަށެއް ނޫޅެން ރޯކަކް ހަޙަހަހަ\nއޮގަސްޓް 9, 2019 21:22\nއަހަރެމެން ތިބޭނީ ހޭން.. އަބަދުވެސް ބޭނުންވަނީ މިހާ އަމާންކޮށް މިތަން އޮންނަން.. ރަށް ރަށުން އައިސް މާލެ އަރާ ތިބޭ މީހުންތަށް ފޭބުމުން ހާދަ ހިތްހަމަޖެހި އުފާވޭ...\nއޮގަސްޓް 10, 2019 18:12\nއަހަރެން ކުޅުދުއްފުއްޓައް ދިޔުމައް ގުޅާގުޅާ ޓިކެޓެއްނުލިބުން ފުލްވެފަކަމައްބުނަނީ އެކަމަކު މިހާރު ވަރައް ދެރަވެއްޖެ ޔާމީނައް ވޯޓުނުދެވުނީމަ އަދިއިރާދަކުރެއްވިއްޔާ ދޭނަން ކައުންސިލު އިންތިހާބުގަ ބޮޑުތަނުން ބަލިކުރާނަން މިސަރުކާރު އެއީ ދެންފެށޭ ވެރިކަމުގެ ސައިޒު ކަންމިސަރުކާރު ޖެހޭނެ ގަބޫލު ކުރަން ރިސޯޓު ގަނޑެއްގެ މިންވަރުވެސް ޔާމިނު ނުދިނީމަ ރުޅިއައީ ނަމަވެސް މިސަރުކާރު މާކަޑަ\nއޮގަސްޓް 10, 2019 21:12\nއީދު ޗުއްތީއެއް ނުލިބޭ.. ވަރަށް އަފަލުން ހިނި އައިސް ޑިއުޓީގަ މީނީ. އަދި މިމަހު މުސާރަ ލިބޭ އިރު އެލިބޭ ލާރިގަނޑު ރަނގަޅު ކަމުން މާ އުފާވާނެ\nއޮގަސްޓް 11, 2019 21:56


Dhiraag ah mi aharuge furathama quarter gai 244 million rufiyaage bodu faidhaa eh libijje\nފުރަތަމަ ކުއާޓާގައި ދިރާގަށް 244 މިލިއަން ރުފިޔާގެ ބޮޑު ފައިދާއެެއް\nދިރާގަށް މިއަހަރުގެ ފުރަތަމަ ކުއާޓަރުގައި 244 މިލިއަން ރުފިޔާގެ ބޮޑު ފައިދާއެއް ލިބިއްޖެ އެވެ.\nރާއްޖޭގެ އެންމެ ބޮޑު މުއާސަލާތީ ކުންފުނި، ދިރާގުން މިއަދު ނެރުނު މާލީ ހިސާބުތައް ދައްކާ ގޮތުން މިއަހަރުގެ ފުރަތަމަ ކުއާޓާގައި އެ ކުންފުންޏަށް ލިބުނު ސާފު ފައިދާ ވަނީ އޭގެ ކުރީ އަހަރުގެ އެ މުއްދަތާ އަޅާބަލާއިރު 30 ޕަސެންޓް އިތުރުވެފަ އެވެ.\nއެ ކުންފުނީގެ ހިސާބުތައް ދައްކާ ގޮތުން މިއަހަރުގެ ފުރަތަމަ ކުއާޓާގައި ޖުމްލަ އާމްދަނީގެ ގޮތުގައި 644 މިލިއަން ރުފިޔާ ލިބިފައިވެ އެވެ.\nފައިދާ 30 ޕަސެންޓް އިތުރުވެފައިވާ އިރު، ދިރާގުން ފުރަތަމަ ތިންމަސް ދުވަހު މުހިންމު ކަންތައްތަކެއް ކޮށްފައިވާކަން ވަނީ ފާހަގަކޮށްފަ އެވެ. އެގޮތުން ދިރާގުގެ ފޯޖީ ނެޓްވޯކް އާބާދީގެ 70 ޕަސެންޓަށް ވުރެ އިތުރުކޮށްފައިވާ އިރު، ފައިބާ ބްރޯޑްބޭންޑް ނެޓްވޯކް އިތުރު 17 ރަށެއްގައި ވަނީ ގާއިމްކޮށް ރާއްޖޭގައި އެންމެ ހަލުވި ބްރޯޑްބޭންޑް އެކްސްޕީރިއަންސް ކަސްޓަމަރުންނަށް ފޯރުކޮށްދިނުމަށް އިތުރު އިންވެސްޓް ކޮށްފައެވެ.\nމި އަހަރުގެ ފުރަތަމަ ތިން މަސް ދުވަހު ދިރާގުން ތައާރަފް ކުރި ބައެއް ހިދުމަތްތަކުގެ ތެރޭގައި ސްމާޓް އެގްޒެކްޓިވް ޕެކޭޖުގެ ނަމުގައި ރާއްޖޭގައި ދޭ އެންމެ ބޮޑު ޑޭޓާ އެލަވަންސާއެކު ހުސްނުވާ ވޮއިސް އަދި އެސްއެމްއެސް ހިމެނޭ ޕެކޭޖެއް ވަނީ ތައާރަފް ކޮށްފަ އެވެ. އަދި ދިރާގަށް އަލަށް ގުޅޭ ކޮންމެ ޕޯސްޕެއިޑް ކަސްޓަމަރަކަށް ހަ މަސް ދުވަހަށް ދެ ޖީބީ ޑޭޓާ އަދި ބިލަށް 25 ޕަސެންޓް ޑިސްކައުންޓާއެކު، ކޮންމެ ޕްރިޕެއިޑް ކަސްޓަމަރަކަށް އެއް ޖީބީ ހިލޭ ވަނީ ދީފަ އެވެ.\nމީގެ އިތުރުން އެ ކުންފުނިން ނެރުނު އާ ޕްލޭންތަކާއި ޑޭޓާ ޕްރޮމޯޝަންތަކުން ކަސްޓަމަރުންނަށް އިތުރު ފައިދާ އާއި ފުރިހަމަ ކަމެއް ލިބިފައިވާ ކަމަށްވެސް އެ ކުންފުނިން ބުނެއެވެ.\nމިދިޔަ އަހަރު ނިމުނުއިރު ދިރާގަށް ވަނީ ރެކޯޑު އާމްދަނީއެއް ލިބިފަ އެވެ. އެގޮތުން މިދިޔަ އަހަރުގެ އޮކްޓޫބަރުގެ ނިޔަލަށް އާމްދަނީގެ ގޮތުގައި ގާތްގަނޑަކަށް ދެ ބިލިއަން ރުފިޔާ ލިބިފައި ވެ އެވެ.


(11 ޖުލައި 2017 އާ ގުޅޭ)\n"ތިކަން އަޅުގަނޑަށް ދޫކޮށްލާ. ލޫކްއަށް ކަމުދާ ފަދަ ކުއްޖަކު އަޅުގަނޑު ހޯދާނީ" ރަކި ހީނލުމަކާއެކު ރުބީނާ ބުންޏެވެ. އަދި އޭނާގެ މޫނު ޤައިސްގެ މެޔާދިމާލުން ފޮރުވާލިއެވެ.\nރޭގަނޑުގެ އަނދިރިކަމުގެ ތެރޭގައި ރުބީނާ ނުނިދިފައި އޮތީ ލޫކަންގެ މައްޗަށް ކުރި ހޯދާނޭ ރޭވުންތައް ރާވާ އެކަމާ ޚިޔާލު ކުރުމުގައެވެ. އެހެން އޮތް އިރު އޭނާއާއި ހިދާއާ ދެމެދުގައި ދެކެވުނު ވާހަކަތަކާ މެދު ވެސް ވިސްނިއެވެ. އައިރާ އެހެންތަނެއްގައި ބަހައްޓައިފިނަމަ ލޫކަންއަށް ކުރެވޭނޭ އެއްވެސް ކަމެއް ނޯންނާނޭ ރުބީނާގެ ހިތަށް އަރަމުންދިޔައެވެ. އެކަމަކު އައިރާ އެކަނި އޭނާއަށް ނުފެންނަ ހިސާބެއްގައި ބަހައްޓަން ޖެހިލުންވެއެވެ. އޭނާއާ ދުރުގައި އައިރާ ހުރުމުން ފަހަރެއްގައި އެ އަންހެންކުއްޖާ ފިލާފާނެތީއެވެ. ނޫނީ އަމީރުމެން ހޯދަން މަސައްކަތްކޮށްފާނެތީއެވެ. އަމީރަށް މި އިން އެއްވެސް ކަމެއް އެނގިއްޖެނަމަ ވަގުތުން އައިރާ ގެންދާނެކަން ޔަގީނެވެ. އެހެންވެއްޖެނަމަ ރުބީނާއަށް ނިޔާނުގެ ދަރިފުޅު ވެސް ގެއްލުނީއެވެ. މިހާރު އޭނާގެ ވިސްނުން ހުރި ގޮތުންނަމަ އައިރާ ވިހެއުމުން އޭނާގެ ދަރިފުޅު ބަލާނީ ޚުދު ރުބީނާއާއި ޤައިސްއެވެ. ދަރިއަކު ބަލަން ފެށުމުން ޤައިސްގެ ހިތުގައި ދަރިކުލުނު އުފެދި ރުބީނާގެ ފަރާތުން ވާރިޘެއް އެގެއަށް އުފަންވެދާނެއެވެ. އެހެންވެއްޖެނަމަ ޤައިސްގެ މުއްސަނދިކަމުގައި އޭނާއަށް އެންމެ ފުރިހަމަ ގޮތުގައި ބައިވެރިވެވުނީއެވެ. ލޫކަންއަށް ވެސް އޭރުން ކުރެވޭނޭ މާބޮޑުކަމެއް ނޯންނާނެއެވެ. ޚިޔާލުތަކުގެ މޮޅުކަމުން ރުބީނާގެ ތުންފަތަށް ހިނިތުންވުމެއް ވެރިވެގެންދިޔައެވެ. ހީނގަންނަން ބޭނުންވި ނަމަވެސް ދެތުންފަތް ޖައްސާ ބާރުކޮށްލީ ގާތުގައި ނިދިފައި އޮތް ޤައިސްއަށް ހިލަމެއް ވެދާނޭތީއެވެ.\nހެނދުނުގެ ވަގުތެވެ. ސައިބޯހިތް ނެތިފައި ހުރި ލޫކަން ހޮސްޕިޓަލަށް ދިއުމަށް ތައްޔާރުވަމުން ދިޔައެވެ. އޭނާގެ ހިތާއި ސިކުނޑީގެ ހަމަޖެހުން ނަގާލާފައި ވަނީ ރުބީނާއެވެ. ހަމައެއާއެކު އައިރާއާ މެދު ވެސް އޭނާ ހުރީ ކަންބޮޑުވެފައެވެ. ރުބީނާ ދެން ނަގާނީ ކިހާވަރެއްގެ ފިޔަވަޅެއްކަން ނޭނގޭތީ އެކަމާ އިންތިހާއަށް ލޫކަން ހާސްވެއެވެ. ކޮޓަރިން ނުކުމެ ތިރިއަށް ދެވެން ހުރި ސިޑިން ބޮޑުކޮޓަރިއަށް ލޫކަން ފޭބިއެވެ. ތިރީހަރުފަތް ކައިރީ މަޑުކޮށްލި ގޮތަށް ލޫކަން ހުއްޓެވެ. އޭނާގެ މޫނުމަތިން ވެސް ކޮންމެވެސް ކަމަކާ ވިސްނާކަން ފާޅުވޭވޭ ހުއްޓެވެ. ލޫކަންގެ މިސްރާބު ބޮޑުކަޓަރިން ނުކުންނަން ހުރި ދޮރާދިމާއަށް ބަލާލާފައި ބަދަލުކޮށްލީ ބަދިގެއާ ދިމާއަށެވެ. ޚާދިމުން އުޅޭ ބަޔަށް އޭނާ ދިއުމަށް ޓަކައި ކާކޮޓަރިއަށް ވަންއިރު ނަސީބު ވަރަށް ރަނގަޅެވެ. އޭނާ ދެ ޚިޔާލެއްގައި ސިޑިކައިރީ މަޑުކޮށްލެވުނީ ހެނދުނުގެ މިވަގުތު ޤައިސް ސައިބޯން އިންނާނޭ ހިތައް އަރާފައެވެ. ކާކޮޓަރީގެ ހުސްކޮށް ހުރި ގޮނޑިތައް ފެނި ހަލުވިކޮށް ލޫކަން ބަދިގެ ފަރާތުގައި ހުރި ދޮރުން ނުކުމެ ޚާދިމުން އުޅޭ އިމާރަތައް އައިސް ވަދެއްޖެއެވެ. އޭނާއަށް ހުޅުވާފައި ހުރި އައިރާގެ ކޮޓަރީގެ ދޮރުން އެތެރޭގައި ދެ މީހަކު ވާހަކަދައްކާ އަޑު އިވުނެވެ. އެހެންވެ މަޑުމަޑުން ސިއްރުން ކަހަލަ ގޮތަކަށް އައިސް ދޮރުކައިރީ ހުއްޓިލިއެވެ.\n"އެއްކަލަ ބުލޫ ހެދުން ވެސް ހަލާކުވީތަ؟ އެއީ އައިރާއާ އެންމެ ގުޅޭ ހެދުން" އައިރާއަށް އަލަމާރިތެރެ ތަރުތީބުކުރުމުގައި އެހީވަމުން ކެތުލީނު ބުންޏެވެ.\n"ފަހުން ވެސް އެކަހަލަ ހެދުމެއް ލިބިދާނެ. ހުރިހާ ހެދުމެއް ހަލާކެއްނުވެއެއްނު. އެވެސް ނަސީބެއްނު" އައިރާ ދެރަވި ނަމަވެސް އެކަން ނުދައްކާ ވޭތޯ އޭނާ މަސައްކަތްކުރިއެވެ. ހަޤީޤަތުގައި އޭނާ ދެރަވަނީ އަތުގައި ލާނޭ ހެދުންތަކެއް ނެތިގެނެއް ނޫނެވެ. ރުބީނާ އޭނާއޭ ކިޔައިގެން ދައްކާ ހުތުރު ވާހަކަތައް ލޫކަންގެ ފަރާތުން އިވުމުންނެވެ. ރުބީނާގެ ހިތުގައި އޭނާއާ މެދު އޮތީ ކީކޭކަން ސާފުވުމުންނެވެ. މިއަދު ނިޔާނު ހުރި ނަމަ އޭނާގެ މަންމަ ހައްދުފަހަނަ އަޅައިގެން ދިޔަކަ ނުދޭނެއެވެ. އައިރާގެ ގައިގާ ކޫރުމެއްހާ ހިސާބު ވެސް އެޅުނަ އޭނާ ނުދިނީހެވެ.\n"އޭތް! މީ ކޯއްޗެއް؟ ލެޕްޓޮޕެއް؟ މީ އައިރާ ކުރީން ގެންގުޅުނު ލެޕްޓޮޕްތަ؟ އަހަރެން ހީކޮށްގެން މިހުންނަނީ ރުބީނާ އޭރު ފޯނާ އެއްޗެހި ހަލާކުކޮށްލިއިރު މި ވެސް އައިރާ އަތުން ގެންދިޔައީކަމަށް" އަލަމާރިތެރޭ އޮތް ލެޕްޓޮޕް ނަގައިގެން ހުރެ ކެތުލީނު ވާހަކަދެއްކީ ހައިރާންކަމާއެކުއެވެ.\n"ކޭޓް! އަހަރެންގެ އަތުގައި ނިޔާނުގެ އެއްޗަކަށް މިހާރު އޮތީ ތި ލެޕްޓޮޕް. ރުބީނައަށް އެނގިއްޖެއްޔާ ތިވެސް އޭނާ ހަލާކުކޮށްލާނެ. ތީގެ ވާގަޑު އޭނާވީ ގެންގޮސްފަ. ލެޕްޓޮޕް ނުފެނުނީމަ ނުގެންދެވުނީ. ޗާޖުކުރެވޭނޭ ގޮތެއް ނެތީމަ ތިވެސް ތިހެން ބާއްވަން ޖެހެނީ. އެހެންވިޔަސް ތީ ނިޔާނު ގެންގުޅުނު ލެޕްޓޮޕް. އަހަންނަށް ތި ފެންނަން އޮތަސް ފުދޭ" އައިރާ މިހެންބުނެ ކެތުލީނުގެ އަތުން ލެޕްޓޮޕް ނެގިއެވެ.\nދޮރުކައިރީ ހުރިހާ މަންޒަރެއް ބަލަން ހުރި ލޫކަންއަށް އައިރާގެ މޫނުގައިވާ އަސަރު ފެނި ހިތައް ތަދުވިއެވެ. ނިޔާނު ނެތްނަމަވެސް އައިރާ އޭނާދެކެ ލޯބިވާވަރު ފެނިފައެވެ. އެފަދަ ލޯތްބެއް ޚުދު ލޫކަންދެކެ އައިރާ ވާން އޭނާގެ ހިތް އެދެނީއެވެ. އަމިއްލަ ހިތުގައި އައިރާއަށް ދެވިފައިވާ މަޤާމު އައިރާގެ ހިތުން ލިބުމަށް އެދެވެނީއެވެ. ދެ ލޯ މަރާލުމާއެކު ފިނިނޭވާއެއް ލޫކަންއަށް ބޭރުކޮށްލެވުނެވެ. އަދި އެނބުރި އޭނާ އައިކޮޅަށް ހިނގައިގަތެވެ.\nމަސައްކަތުގައި ލޫކަން އުޅުނުއިރު އޭނާއަށް ފިކުރުތަކާ ދުރަށް ދެވޭގޮތްވިއެވެ. އެހެންނަމަވެސް އައިރާގެ ޚިޔާލުތަކުން މުޅީން މިންޖުވެވޭގޮތެއްނުވެއެވެ. ޒޭންގެ ގާތުގައި އައިރާގެ ހުރިހާ ހަޤީޤަތެއް ލޫކަން ހާމަކުރިއެވެ.\n"އަހަންނަށް ފެންނަނީ އައިރާ އަހަރުމެންގެއަށް ގެންނަން. އޭނާގެ މޫނުމަތިން ފެންނަ އަޖައިބެއްފަދަ އަސަރުތަކަކީ ސްޓްރެސްކަން ޔަގީން. ބަސްމަދުވުމާއި އަބަދު ފެންކަޅިވެފައި ހުންނަހެން ހީވުމަކީ އޭނާ އުފާވެރިނޫންކަމުގެ ރަމްޒެއް. އޭނާ ތިގެއިން އެހެން ތަނަކަށް ގެންދޭ ލޫކް. ވިހަން ކައިރިވެފައި އިންއިރު ސްޓްރެސްއަކީ އައިރާއާއި ބޭބީއަށް ވެސް ރަނގަޅު އެއްޗެއްނޫން. އެކަން ލޫކަށް އެނގޭނެ"\n"އައިރާގެ ނުރުހުމުގައި އެއްވެސް ކަމެއް ކުރާކަށް އަހަރެން ބޭނުމެއްނޫން. އެކަމަކު ބައެއްފަހަރު ހިތަށް އަރާ އައިރާ ކޮންމެ ގޮތަކަށް ހީކުރި ނަމަވެސް ހެވޭ. އައިރާގެ ހުރިހާ ކަމެއް އަހަރެން ބޭނުންވާ ގޮތަށްކޮށް ނިންމާލަންވީއޭ" މޭޒުގައި ދެއުޅަންބޮށިކޮޅު ވިއްދާލައިގެން އަތްތިލައިގައި ދަތްދޮޅު އަޅުވާލައިގެން އިނދެ ލޫކް ވާހަކަދެއްކިއެވެ.\n"އައިރާއާ ގުޅުން ބަދަހިކުރާން ލޫކް މަސައްކަތްކޮށްގެން އޭނާ ރުއްސޭނީ. އޭނާއަށް ބޭނުންވާނޭހެން ހީވާ ހުރިހާ ކަމެއް ލޫކްކޮށްދިނުމުން އެކަމުން ގޯހެއް އަހަންނަކަށް ނުވިސްނޭ. އަދިވެސް ބޮޑަށް އައިރާއަށް ޔަގީންކަން ދޭންވީ އޭނާއާއެކު ލޫކް ހުރިކަން. އެހެންވީމަ އެއްވެސް ކަމަކާ އައިރާ ބިރު ނުގަތުމަށް. އެކަމަކު ބުނަން... ތި ރުބީނާއަކަށް ލޫކް ވަރަށް ވިސްނަން ޖެހޭނެ. ވަރަށް ހުޝިޔާރުވާންޖެހޭނެ" ލޫކަންގެ މޭޒު ކައިރިއަށް ގޮނޑި ޖައްސާލައިގެން އިނދެ ޒޭން ވާހަކަދެއްކިއެވެ.\nޑިއުޓީ ނިންމާފައި އޮންކޯލުގައި މަޑުކުރާކަށް ލޫކަން މިއަދު ބޭނުމެއްނުވިއެވެ. އޭނާއާއި ޒޭންގެ ދެމެދުގައި ބަދަލުކުރެވުނު ޚިޔާލުތަކާއެކު ލޫކަށް ރަނގަޅު ޚިޔާލެއްވަނީ އައިސްފައެވެ. އެހެންވެ އޭނާގެ ބޭނުމަކަށްވީ ޤައިސްއާ ބައްދަލުކުރުމެވެ. މާލެއިން ޤައިސްއާ ބައްދަލުކުރުމުން ރުބީނާގެ ނުފޫޒުން ސަލާމަތްވާނެއެވެ.\n"މިހާރު މީޓިން ނިމެނީ. ދަރިފުޅު ޚިޔާރުކުރާ ތަނެއްގައި މަޑުކޮށްލާ. މީޓިން ނިންމާފައި އެތަނަކަށް ބައްޕަދާނަން. ޚިޔާރުކުރާތަނެއް މެސެޖުކޮށްލައްޗޭ" ޤައިސްއަށް ގުޅުމުން ފޯނު ނުނަގާތީ ލޫކަން ކުރީ މެސެޖެކެއެވެ. އޭނާގެ މެސެޖަކަށް ޤައިސް ވަގުތުން ޖަވާބު ފޮނުވިއެވެ. އެއާއެކު ލޫކަން ދެބަފައިންނަށް ހަމަޖެހިލައިގެން ވާހަކަދައްކާލަން ތިބެވޭނޭތަނެއް ޚިޔާރުކުރީ ކާރުގައި އިން ޑްރައިވަރުގެ އެހީގައެވެ.\nމޭޒުދޮށުގައި ކޮފީއެއް ބޯން ލޫކަން އިނެވެ. އެ މޭޒުގެ ދޮށަށް ޤައިސް އައިސް މަޑުކޮށްލުމާއެކު ލޫކަން ހިނިތުންވުމެއް ބަދަލުކޮށްލިއެވެ.\n"ޑޭޑް ބޭނުންއެއްޗެއް ބުނަންވީނު" ޤައިސްއާއެކު އެކީހެން މޭޒު ދޮށަށް އައިސް ހުއްޓިލި ވެއިޓަރަށް ބަލާލާފައި ލޫކަން ބުންޏެވެ.\n"ލޫކް އެއްޗެއް ކައިގެންތަ ތި އިނީ" އޯޑަރު ދިނުމުގެ ކުރީން ޤައިސް އަހާލިއެވެ.\n"މިވަގުތު ކޮފީއެއް ހަމަ އެންމެ ރަނގަޅީ" ލޫކަން ބުނެލިއެވެ.\n"އެހެންވީރު ބައްޕައަށް ވެސް ދަރިފުޅު ތި ބޯ ވައްތަރުގެ ކޮފީއެއް" ޤައިސް އެހެން ބުނުމުން ލޫކަން ވައިޓަރަށް ބަލާލާފައި އޯޑަރު ދިނެވެ.\n"ކޮންވާހަކައެއް ދައްކަންތައް ކުއްލިގޮތަކަށް އަންނާށޭ ބުނީ. ކީއްވެތަ ބައްޕަ އޮފީހަށް ނައީ" ދެބަފައިން އެކަނިވުމުން ޤައިސް ފުރަތަމަ ވާހަކަ ފެށިއެވެ.\n"މިކަހަލަ ހުޅުވިފައިވާ މާޙައުލެއްގައި ތިބެ ވާހަކަދައްކާލަން ހަމަ ބޭނުންވީ. ޑޭޑް... އަޅުގަނޑު ކަމަކަށް އެދެފިއްޔާ އެކަމެއް ކޮށްދޭނަންތަ؟"\n"މިހާތަނަށް ބައްޕައަށް ވާވަރުކަމެއްނަމަ ކޮށްދިނީމެއްނު. ކީއްވެތަ ހަމަ އެއްސުވާލެއް މާގިނައެއްކޮށް ތި އަހަނީ؟ ބައްޕައަށް ނުކޮށްދެވޭނެހެން ހީވަނީތަ؟" ލޫކަންގެ މޫނުމަތީގައިވާ އަސަރުތައް ދެނެގެނަން ޤައިސް މަސައްކަތްކުރިއެވެ.\n"އަޅުގަނޑުގެ އުފަންދުވަސް އަންނަނީނު. އެހެންވެ އުފަންދުވަހުގެ ހަދިޔާއަށް އެދޭންވެގެން"\n"އޯ! ހެ ހެ ހެ ހެ.... ބައްޕަ ހަނދާން އެބަހުއްޓޭ" ޤައިސް ހިނިއައެވެ.\n"މިފަހަރު ތަންކޮޅެއް ބޮޑު ހަދިޔާއެއް ބޭނުންވާތީ. ކުރީބައިގައި ބުނަން ބޭނުންވީ"\n"އަވަހަށް ބުނޭ. މިހާރު ތި ހަދިޔާއަކީ ކޮބާކަން އެނގެން ވަރަށް ބޭނުންވެއްޖެ" ހިނިއައިސްފައި އިނދެ ޤައިސް ބުންޏެވެ. އެވަގުތު ވައިޓަރު އައިސް ކޮފީތަށި މޭޒުމަތީ ބެހެއްޓިއެވެ. އޭނާ ދަންދެން ދެބަފައިން މަޑުކޮށްލައިގެން ތިއްބެވެ.\n"އަޅުގަނޑު ބޭނުންވަނީ ގެއެއް. ހުޅުމާލެއިން ގެއެއް... އަޅުގަނޑުގެ އަމިއްލަ ގެއެއް" ލޫކަންގެ ވާހަކަ އަހާފައި ޤައިސް ވަރަށް ހައިރާންވިއެވެ.\n"ކީއްކުރާ ގެއެއް؟ ބައްޕަ އަޅާފައި އެ ހުރި ގެއަކީ ހަމަ ލޫކްގެ ގެއެއްނު. އެގޭގައި ލޫކްއަށް ދަތިވާ ކަމެއް އޮތީތަ؟" ސުވާލުތަކުން ޤައިސްގެ ސިކުނޑި ފުނިޖެހުނެވެ.\n"ޑޭޑް ޕްލީޒް... އަޅުގަނޑު އެގޭގައި ދިރިއުޅެން ނިންމީއެއްނޫނެއްނު. އެހެން ބޭނުމަކު ވެސް ގެއެއް ހޯދަފާނެއެއްނު. އަޅުގަނޑު ބޭނުންވަނީ އަޅުގަނޑުގެ އަމިއްލަ ބިމެއް. އެ ބިމުގައި އަޅުގަނޑު ބޭނުންވާ ފަދަ ގެއެއް އަޅާން. ޕްލީޒް ޑޭޑް... މިފަހަރު އުފަންދުވަހުގެ ހަދިޔާއަކަށް އެ ނޫން އެއްޗެއް ބޭނުމެއްނޫން" ލޫކަންގެ މޫނުމަތިން ފެނިގެން ދިޔަ ސީރިއަސްކަމާއެކު އެ ދަރިފުޅު އެވަނީ ގޮތެއް ނިންމާފައިކަން ޤައިސްއަށް ޔަގީންވިއެވެ. ބުނާނޭ އެއްޗެއް ނޭނގިފައި އިރުކޮޅަކު ޤައިސްއަށް އިނދެވުނެވެ.\n"ބައްޕަ އެއްވެސް އިރަކު ބޭނުމެއްނުވޭ ބައްޕައާ ވަކިން ލޫކް އުޅޭކަށް. ލޫކް މީހަކާ އިނދެގެން ވެސް ބައްޕަ ބޭނުންވަނީ ބައްޕައާއެކު އެއްގެއްގައި އުޅޭން... ދެން ނޭނގެ ކީއްވެކަމެއް ދަރިފުޅު އަމިއްލަ ގެއެއް ބޭނުންވެގެން ތިއުޅެނީ"\n"ޑޭޑް. ޓްރަސްޓްމީ... އަދި އެނގޭނެ. ގިނަ ދުވަހެއްނުވެ އެނގޭނެ... ޑޭޑްއަށް އަޅުގަނޑު އެއްވެސް ކަމެއް ސިއްރެއްނުކުރާނަން. އެހެންވިޔަސް މިފަހަރު އަޅުގަނޑު މި އެދުނު ހަދިޔާ އަޅުގަނޑަށް ހޯދައިދީ. ދެން ދުވަހަކު ވެސް ނޭދޭނަން އުފަންދުވަހުގެ ހަދިޔާއަކަށް"\n"ދަރިފުޅު ބޭނުންވިކަމެއް ބައްޕަ ނުކޮށްދީއެއް ނުހުންނަމެއްނު. އިރާދަކުރެއްވިއްޔާ ލޫކްގެ އުފަންދުވަހުގެ ހަދިޔާ ހޯދައިދޭނަން" ހިތާއި ސިކުނޑީގައިވާ ސުވާލުތަކާއެކު ވެސް ޤައިސް ހިނިތުންވެލަމުން ބުނެލިއެވެ. ހިތްހަމަޖެހުމުގެ ނޭވާއެއް ލޫކަން ލިއެވެ.\nއެނދުގައި އޮވެއޮވެ ބުރަކަށީގައި ރިއްސާހެން ހީވެގެން އައިރާ ތެދުވިއެވެ. ކުޑަދޮރާ ދިމާއަށް ބަލާލީ އެހެންޏާ އޭނާގެ ކުޑަދޮރުގައި ޖައްސާ ދޫނިތަކުން މިއަދަށް ޚާއްޞަކުރެވިފައިވާ ދޫނި ނައީތީއެވެ. އެނދުކައިރީ ހުރި ކަބަޑުމަތީގައިވާ ހަތަރެސްކަން ކުޑަ ގަޑިއަށް ބަލާލިއެވެ. ހަތަރުގަޑި ބައިވަނީއެވެ. ރުބީނާގެ އުނދަގުލެއް ނުޖެހުނު ކަމުގައި ވިޔަސް ދެންވާނޭ ގޮތަކާ މެދު އައިރާއަށް ވަރަށް ވިސްނިއްޖެއެވެ. އޭނާ ތެދުވެގެން ފާޚާނާއަށް ވަނީ ފެންވަރާލާށެވެ. އެހެން ދުވަސް ދުވަހަށްވުރެ އޭނާ މިއަދު ކަންނެތްވެފައިވެއެވެ. އަޞުރު ނަމާދު ވެސް އަދި ނުކުރެވެއެވެ.\nފެންވަރާލުމުން މުޅި ހަށިގަނޑަށް ތާޒާކަން ވެރިވެގެން ދިޔައެވެ. އިސްތަށިގަނޑު ހިއްކަމުން ފާޚާނާއިން އައިރާ ނުކުމެ އަލަމާރި ދޮރުފަތުގައި ހުރި ލޯގަނޑުގެ ކުރިމަތީ މަޑުކޮށްލިއެވެ. އެހިނދު ލޮލުގެ ހިމަކޮޅުން ވައަތްފަރާތުގައި ހުޅުވާފައި ހުރި ކުޑަދޮރުގެ ތަންޑުގައިވާ އޮރެންޖުކުލައިގެ ކަރުދާހުން ހަދާފައިވާ ދޫނި ފެނުނެވެ. ކުޑަދޮރުގެ ކައިރިއަށް ޖެހިލާ އަވަސް އަވަހަށް އެ ދޫނި އައިރާ ނެގިއެވެ. އެވަގުތު ދޮރުގައި މީހަކު ޓަކިދިން އަޑު އިވުނެވެ. ދޫނި ހިފައިގެން އެނބުރިލިއިރު ދޮރުމަތީ ހުރީ ލޫކަންއަށެވެ.\n"ސޮރީ..." އިސްތަށިގަނޑުގައި ތުވާލި އޮޅާލައިގެން ހުރި އައިރާ ފެނުމުން ލޫކަން އަވަސް އަވަހަށް އޭނާއަށް ފުރަގަސްދިނެވެ. އައިރާ ވެސް ތެޅިގަނެފައި ބުރުގާވީ ހިސާބެއް ހޯދަން އުޅުނެވެ.\n"އަހަރެން ބޭރުގައި މަޑުކޮށްލައިގެން މިއިނީ" ލޫކަން މިހެން ބޭރަށް ހިނގައިގަތެވެ. އެވަގުތު އޭނާގެ ދެއަތުގައި ދެކޮތަޅު އޮތްކަން އައިރާއަށް ފާހަގަވިއެވެ. ބުރުގާ ހޯދަން ނޫޅެ އައިރާ އަވަސްވެލީ ލޫކަން ނުކުތުމުން ކޮޓަރީގެ ދޮރު ލެއްޕުމަށެވެ. (ނުނިމޭ)


Portugal aai Poland World Cup ah qualify vejje - AO News\nމިއަހަރު ގަތަރުގައި ބޭއްވޭ ފީފާ ވޯލްޑްކަޕަށް ކޮލިފައިވުމަށް ރޭ ކުޅުނު ޕްލޭއޮފް މެޗުތަކުން މޮޅުވެ ޕޮލަންޑް އާއި ޕޯޗުގަލް ވޯލްޑްކަޕުން ޖާގަ ހޯދައިފިއެވެ.\nރޭ ކުޅުނު ޕްލޭއޮފް ފައިނަލް މެޗުގައި ސްވިޑެންއާއި ދެކޮޅަށް ކުޅުނު މެޗު ޕޮލެންޑުން ކާމިޔާބު ކުރީ 0-2 ގެ ނަތީޖާއިންނެވެ. އަދި ޕްލޭއޮފް ފައިނަލްގައި ނޯތް މެސެޑޯނިއާ އާއި ދެކޮޅަށް ކުޅުނު މެޗުން ޕޯޗުގަލް ވެސް މޮޅުވީ 0-2 ގެ ނަތީޖާއިންނެވެ.\nޕޮލަންޑް އަދި ސްވިޑެން ބައްދަލުކުރި މެޗުގައި ފެނިގެން ދިޔަ ދެ ލަނޑުވެސް ފެނިގެން ދިޔައީ މެޗުގެ ފަހުހާފުގައެވެ. އެގޮތުން މެޗުގެ ފަހު ހާފު ފެށިގެން ފަސްވަނަ މިނެޓުގެ ތެރޭގައި ޕޮލަންޑުން ލަނޑު ޖަހާ މެޗުގެ ލީޑުނެގިއިރު، މި ލަނޑަކީ ލިބުނު ޕެންލަޓީއަކުން ކާމިޔާބު ކުރި ލަނޑެކެވެ. މި ޕެނަލްޓީ އަކީ ސްވިޑެންގެ ޕެނަލްޓީ އޭރިޔާގެ ތެރެއިން ސްވިޑެންގެ ކުޅުންތެރިއަކު ޕޮލަންޑް ކުޅުންތެރިއަކަށް ކުރި ފައުލަކަށް ރެފްރީ ދިން ޕެނަލްތީއެކެވެ. ޕެނަލްޓީ ގޯލުގެ ތެރެއަށް ވައްދާލައިގެން ޕޮލެންޑަށް ލީޑު ނަގައިދިން މި ލަނޑު ކާމިޔާބު ކުރީ ރޮބަޓް ލެވަންޑޯސްކީއެވެ.\nޕޮލަންޑްގެ ދެވަނަ ލަނޑު މެޗުގެ 72 ވަނަ މިނެޓުގައި ކާމިޔާބު ކޮށްދީ ލީޑު ފުޅާކޮށްދިނީ ޕިއޮޓްރޭ ޒިއެލިންސްކީ އެވެ. މި މެޗުން މޮޅުވެ ޕޮލަންޑް ވޯލްޑްކަޕަށް ކޮލިފައިވިއިރު، މިއީ އެ ޓީމުގެ ތާރީޚުގައި ވޯލްޑްކަޕަށް ކޮލިފައިވި އަށްވަނަ ފަހަރެވެ.\nޔޫރަޕްގެ ކޮލިފައިން ޕްލޭއޮފްގައި ރޭ މިދިޔަ ހަފްތާގައި އިޓަލީ ކަޓުވާލި ނޯތު މެސެޑޯނިއާ އާއި ދެކޮޅަށް ކުޅުނު މެޗުން ޕޯޗުގަލް މޮޅުވިއިރު، ޕޯޗުގަލްގެ ދެ ލަނޑު ވެސް ޖެހީ ބްރޫނޯ ފެނާންޑޭސް އެވެ. މެޗުގެ 32 ވަނަ މިނިޓްގައި ޕޯޗުގަލްއިން މެޗުގެ ލީޑު ނެގި ލަނޑު ރޮނާލްޑޯގެ އެހީތެރިކަމާއި އެކު ބްރޫނޯ ފެނާންޑޭސް ކާމިޔާބު ކުރތި އިރު، ޕޯޗުގަލްގެ ދެވަނަ ލަނޑު ޖަހާ ލީޑު ފުޅާކޮށްދިނީވެސް ބްރޫނޯ ފެނާންޑޭސްއެވެ. އޭނާ މި ލަނޑު ޖެހީ ޑީއޭގޯ ޖޮޓާ ނަގައިދިން ބޯޅައަކުންނެވެ.\nރޭގެ މެޗުން މޮޅުވެ ޕޯޗުގަލް މިއަހަރުގެ ވޯލްޑްކަޕަށް ކޮލިފައިވިއިރު، މިއީ ޕްލޭއޮފް ކުޅެގެން އެ ގައުމު ވޯލްޑްކަޕަށް ކޮލިފައިވި ތިންވަނަ ފަހަރެވެ. ޕޯޗުގަލް ޕްލޭއޮފް ކުޅެގެން މީގެ ކުރިން ކޮލިފައިވި މުބާރާތް ތަކަކީ 2010 ވަނަ އަހަރުގެ ވޯލްޑްކަޕް މުބާރާތާއި 2014 ވަނަ އަހަރުގެ ވޯލްޑްކަޕް މުބާރާތެވެ.


ނިއުޒިލޭންޑްގައި މަރާލެވުނު “ހަރުކަށި ފިކުރުގެ” މީހާއަކީ ސްރީލަންކާގެ ރައްޔިތެއް | Sandhaanu\nނިއުޒިލޭންޑްގައި މަރާލެވުނު “ހަރުކަށި ފިކުރުގެ” މީހާއަކީ ސްރީލަންކާގެ ރައްޔިތެއް\nނިއުޒިލޭންޑް ފުލުހުންނަށް ފާހަގަ ކުރެވިފައިވާ ހަރުކަށި ފިކުރުގެ މީހަކު ބަޑި ޖަހައި މަރާލާފައި ވަނީ، ފިހާރައެއްގެ ތެރޭގައި ހަ މީހެއްގެ ގަޔަށް ވަޅިޖަހައި ޒަހަމްކޮށްލުމާ ގުޅިގެންނެވެ.\n“މި ޓެރަރިސްޓް ހަމަލާގައި ކުށެއް ނެތް ނިއުޒީލޭންޑް ރައްޔިތުންނަށް ވަނީ އެކިވަރުގެ ޒަޚަމްތައް ލިބިފައި.” ނިއުޒިލޭންޑްގެ ބޮޑުވަޒީރު އާރޑެން ވިދާޅުވިއެވެ.\nހަމަލާ ދިން މީހާއަކީ އޭނާގެ ކަންކަން ފުލުހުންގެ ސަމާލުކަމަށް އައިސްގެން ބަލަމުންދާތާ ފަސް އަހަރު ވެފައިވާ ސްރީލަންކާގެ ރައްޔިތެކެވެ.\nބޮޑުވަޒީރު އާރޑެން ވިދާޅުވި ގޮތުގައި އޭނާ މަރާލެވިފައިވަނީ ހަމަލާ ދޭން ފެއްޓިތާ 60 ސިކުންތު ތެރޭގަ އެވެ. ހަރުކަށި ފިކުރުގެ މި މީހާ މިކަންތައް ކޮށްފައި ވަނީ އައިއެސްއައިއެސްގެ އަމަލުތަކުން ހިތްވަރު ލިބިގެންނެވެ.\n“އޭނާ ކުރީ ހުތުރު އަދި ނުރައްކާތެރި އަމަލެއް. އެއީ ގޯސް ކަމެއް. މި ކަންތައް ކޮށްފައި ވަނީ މީހެއް، ދީނެއް ނޫން.” އާރޑެން ވިދާޅުވިއެވެ.\nސޯޝަލް މީޑީއާގައި އާންމު ވެފައިވާ ވީޑިއޯ އަކުން ހަމަލާ ފެއްޓުނުތާ އިރުކޮޅެއް ފަހުން މޯލް ގެ ހާލަތު ހުރިގޮތް ދައްކާދެވެ. މިވީޑިއޯއިން އެތާ ހުރި ގާޑެއް މީޙުން އެތަނުން ނެރުނުތާ ކުޑަ އިރުކޮޅެއް ފަހުން ހައެއްކަ ވަޒަނުގެ އަޑު އިވިގެން ދެއެވެ.\nޒަހަމްވެފާވާ ހަ މީހުންގެ ތެރެއިން ތިން މީހަކު ވަނީ ނުރައްކާތެރި ހާލަތެއްގައެވެ.\nމަންޒަރު ދުށް މީހުން ބުނާގޮތުގައި ވަޅިން ޒަހަމް ކޮށްލާފައިވާ ގިނަ މީހުން ފިހާރަތެރެއިން ފެނުމުގެ އިތުރުން ފިހާރައިން ނިކުންނަން ދިޔައިރު ބަޑީގެ އަޑު އިވިގެން ދިޔައެވެ.\nމާޗު 15، 2019 ގައި ނިއުޒީލޭންޑްގައި ހިންގި ޓެރަރިސޓް ހަމަލާ އާއި ގުޅިގެން ނިއުޒިލޭނޑް ވަނީ މިފަދަ ހާދިސާތަކަށް ޚާއްޞަ ތައްޔާރީތަކެއް ވެފައެވެ. މި އަހަރުގެ މާޗު ގައިވެސް ހަތަރު މީހަކަށް ފިހާރައެއްގެ ތެރޭގައި ވަނީ ވަޅިން ހަމަލާދީ ޒަހަމު ކޮށްލާފަ އެވެ.\nމުޙައްމަދު ޒާހިރު ސެޕްޓެމްބަރ 4, 2021 At 8:48 ޕމ\nމޮޔަވެދާނެ ކޮންމެ ރަށެއްގެ މީހަކުވެސް. ބޭރު ޚަބަރު ތިހެން ހުންނާނީ. ކްރައިސް ޗާރޗްގެ މިސްކިތުގައި 55 އިސްލާމުން ގަތުލު ޢާންމުހިންގީވެސް ކުރިސްޓިއްން ޓެރެރިސްޓެއް ނޫންތޯ؟ އެހެނަސް ޚަބަރު ގެނެސްދިން ގޮތް ބޭރު ބޮޑެތި ޗެނެލްތަކުން ދުށީމެއްނޫންތޯއެވެ. އިސްލާމް ފޯބިއާ ވަރަށް ގަދަވާނެ.


Pakistan gai medicine kiyavaa6dharivaraku Raajje gennanee | Mihaaru\nކޮވިޑް-19 އިން ރައްކާތެރިވުމުގެ ގޮތުން ހެލްތު ޕްރޮޓެކްޝަން އެޖެންސީ (އެޗްޕީއޭ) އާއި ނޭޝަނަލް ޑިޒާސްޓާ މެނޭޖްމަންޓް އޮތޯރިޓީ (އެންޑީއެމްއޭ) ގުޅިގެން މާލޭގައި މީގެ ކުރިން ބޭއްވި ޑްރިލްގެ ތެރެއިން..---ފޮޓޯ: އަހުމަދު އަވްޝަން/މިހާރު\nޕާކިސްތާންގައި މެޑިސިން ކިޔަވާ ހަ ދަރިވަރަކު ރާއްޖެ ގެންނަނީ\n25 މާޗް 2020 - 11:015comments\nޕާކިސްތާނުގައި މެޑިސިން ކިޔަވާ ދިވެހި ހަ ދަރިވަރަކު ރާއްޖެ ގެންނަން ނިންމައިފި އެވެ.\nފޮރިން މިނިސްޓްރީން ބުނީ ހަ ދަރިވަރަކު ރޭ އެ ޕާކިސްތާނުން ފުރުވާލާފައިވާ ކަމަށެވެ. މިނިސްޓްރީން ބުނީ އެ އެންމެން ދޯހާ މަގުން މިރޭ ރާއްޖެ އަންނާނެ ކަމަށެވެ.\nއެ ދިވެހިންނަކީ، ކޮވިޑް-19 އިން ރައްކާތެރިވުމަށް ރާއްޖެ އަށް އެހީތެރިކަން ދިނުމަށް ވޮލެންޓިއަ ކުރި ބައެކެވެ. ސަރުކާރުން މީގެ ކުރިން ވަނީ ޓާސްކް ފޯހަށް އެހީތެރިކަން ދިނުމަށް، ނޭޕާލުގައި ޑޮކްޓަރުކަން ކިޔަވާ 33 ދަރިވަރަކު ވެސް ރާއްޖެ ގެނެސްފަ އެވެ.\nދުނިޔޭގެ ގިނަ ގައުމުތަކެއްގައި މިހާރު ފެތުރެމުންދާ ކޮވިޑް-19ގެ ބިރުވެރިކަން ޕާކިސްތާނުގައި ވެސް މިހާރު ވަނީ ބޮޑުވެފަ އެވެ. އެ ގައުމުން 800 އަށް ވުރެ ގިނަ މީހުން ކޮރޯނާވައިރަހަށް ޕޮޒިޓިވްވެ، ހަ ވަނަ މީހާ ވަނީ މިއަދު މަރުވެފަ އެވެ. ބަލި ކޮންޓްރޯލް ކުރުމަށް، ޕާކިސްތާނުގެ ޕަންޖާބު ވަނީ މިހާރު ލޮކްޑައުން ކޮށްފަ އެވެ.\nރާއްޖެއިން 13 މީހަކު ކޮރޯނާވައިރަހަށް ޕޮޒިޓިވްވެފައިވާއިރު އޭގެ ތެރެއިން ފަސް މީހަކު ވަނީ ރަނގަޅުވެފަ އެވެ. މިހާރު ފަރުވާ ދެމުން އަންނަ އަށް މީހުންގެ ހާލު ވެސް ރަނގަޅެވެ.\nއިތުރު ލިޔުންތައް ޕާކިސްތާން ޑޮކްޓަރުން ފޮރިން މިނިސްޓްރީ ރާއްޖެ-ޕާކިސްތާން\nއިންޑިއާ-ޕާކިސްތާން ސުލްހަވާން ރާއްޖޭން ގޮވާލައިފި


SunOnline: Azmee: Gehligen dhiya bodu hunaru veriyeh!\nއަޒްމީ: ގެއްލިގެން ދިޔަ ބޮޑު ހުނަރުވެރިއެއް!\nނަޖާހު މަސްއޫދު 05 May 2019, 09:40\nމާފަންނުގައި އަލަށް ހުޅުވި މުހައްމަދު ޖަމީލް ދީދީ މިސްކިތުގައި މަސައްކަތް ކުރަމުން ދަނިކޮށް، ވެއްޓި ލިބުނު އަނިޔާތަކުގެ ސަބަބުން ނިޔާވި މުސްތަފާ އަޒުމީ ގިނަ މީހުންނަށް އެނގިފައި ވަނީ އައިޓީ ދާއިރާގެ ހުނަރުވެރިއެއްގެ ގޮތުގައެވެ. ނަމަވެސް، އޭނާގެ ފޮރުވިފައިވާ އެހެން ބޮޑު ހުނަރެއް އެބަ އޮތެވެ.\nއަޒްމީއަކީ ލަކުޑީގެ މަސައްކަތުގައި އަރާ ހުރި މާވަޑިއެކެވެ. އެކި ބާވަތް ބާވަތުގެ ލަކުޑިން އެކި ޑިޒައިންތަކުގެ ހިތްގައިމު ތަކެތި އޭނާ އުފެއްދެވިއެވެ. އެއީ އޭނާ ހުސްވަގުތުގައި ގަޔާ ވެގެން ކުރެއްވި މަސައްކަތެކެވެ. އެހެން ގޮތަކަށް ބުނާ ނަމަ، އޭނާގެ "ހޮބީ" އަކީ ލަކުޑިން އެކި ތަކެތި ތައްޔާރުކުރެއްވުމެވެ.\nއަޒްމީގެ އުފެއްދުމެއް: އޭނާގެ އުފެއްދުންތަކުގެ ތެރޭގައި ރީއްޗަކަށް ބަހައްޓާ އާޓްވޯކް ހިމެނޭ --- ފޮޓޯ/ އަޒްމީގެ އިންސްޓަގްރާމް\n"ވުޑްވޯކް ދާއިރާގައި މަސައްކަތް ކުރާ ރައްޓެހިންތަކަކާ ދިމާވެގެން އެކަމަށް ޝައުގުވެރިވެގެން އެކަން ކުރަން ފެށީ. އެމީހުންގެ ވޯކްޝޮޕެއް އިންނާނެ. އެމީހުންނާ އެކު މަޑު މަޑުން އޭގެ ތެރެއަށް ވަދެގެން މަސައްކަތް ކުރަމުން ކުރިއަށް ދިޔައީ،" އަޒްމީއަށް ލަކުޑި މަސައްކަތުގެ ދާއިރާގެ ތެރެއަށް ވަދުވުނު ގޮތް ކިޔައިދެމުން އޭނާގެ ގާތް ރަހުމަތްތެރިއެއް ކަމަށްވާ ނަޒްމީ ބުންޏެވެ.\nއޭނާ ކިޔައިދިން ގޮތުގައި އަޒްމީއަކީ ކަންތައްތައް އަވަހަށް ދަސްކުރި މީހެކެވެ. އަދި ކަމެއް ދަސްކުރާ ނަމަ ވަރަށް ގަޔާވެގެން އެކަމެއް ދަސްކުރި މީހެކެވެ.\n"އަޒްމީއަކީ ކޮންމެ ހުނަރެއް ދަސްކުރި ކަމުގައި ވިޔަސް ވަރަށް ކީންކޮށް ވަރަށް ގަޔާވެގެން ލާން ކުރި [ދަސްކުރި] މީހެއް،" އޭނާ ކިޔައިދިނެވެ.\nއަޒްމީ ލަކުޑި މަސައްކަތުގެ ތެރެއަށް ވަނީ 2016 ވަނަ އަހަރުގެ ސެޕްޓޭމްބަރު މަހުގެ ތެރޭގަ އެވެ. އޭރުވެސް އައިޓީ ދާއިރާގެ މަސައްކަތުގައި އުޅެމުން އައި އަޒްމީ އޭނާ އަލަށް ފެއްޓެވި މަސައްކަތުގައި އެންމެ އުސްމިނާ ހަމައަށް ދަތުރު ކުރީ ހަލުވިކަމާ އެކުއެވެ.\nލަކުޑިން އުފެއްދި އުފެއްދުންތައް އިންސްޓަގްރާމް އެކައުންޓެއް މެދުވެރިކޮށް އަޒްމީ ގެންދިޔައީ އެތައް ސަތޭކަ ފޮލޯވަރުންނަށް ގަވާއިދުން ދައްކަމުންނެވެ. އޭނާގެ އުފެއްދުންތަކުގެ ތެރޭގައި، ގޭތެރޭގައި ބޭނުންކުރެވޭނެ ތަށިތަކާއި، ކުޑަ ފޮށިތަކާއި، ރީއްޗަކަށް ބަހައްޓާލެވޭނެ ފަދަ އެތައް އާޓްވޯކް ހިމެނެއެވެ.\nބައެއް އުފެއްދުންތައް ވިއްކުމުގެ އިތުރުން އޭނާ އިންސްޓަގްރާމް އެކައުންޓު މެދުވެރިކޮށް "ގިވް އަވޭ"ގެ ގޮތުގައި ހިލޭ ވެސް ބައްސަވަމުން ގެންދިޔައެވެ. އަދި އެކުވެރިންނާއި، އެކުގައި މަސައްކަތް ކުރެއްވި މީސްމީހުންނަށް އެ ތަކެތި ހަދިޔާވެސް ކުރައްވާ އުޅުއްވިއެވެ.\nއަޒްމީގެ އުފެއްދުމެއް: ގޭތެރޭގައި ބޭނުން ކުރެވޭ ފަދަ ތަށިތައް އޭނާ އުފެއްދި --- ފޮޓޯ/ އަޒްމީގެ އިންސްޓަގްރާމް\n"އެކި ބާވަތް ބާވަތުގެ ލަަކުޑި ބޭނުންކޮށްގެން ވަރަށް ގިނަ ފާޑުފާޑުގެ އެއްޗެހި އޭނަ ހެދި. އަޅުގަނޑުމެން މީސް މީހުންނަށް ހަދިޔާގެ ގޮތުގައި ދީވެސް ހެދި. އޭނަގެ ހުންނަ ސްކިލްއެއް އެއީ ހަމަ،" އަޒްމީއާ އެކު އެސްޓީއޯގައި ގިނަ އަހަރުތަކެއް ވަންދެން މަސައްކަތް ކުރެއްވި އެކުންފުނީގެ ކުރީގެ މެނޭޖިން ޑައިރެކްޓަރު އަހުމަދު ޝަހީރު ވިދާޅުވިއެވެ.\nއަޒްމީ ނިޔާވި ހާދިސާ ހިނގި އިރު އޭނާ ގެންދިޔައީ އެކުވެރިންތަކަކާ އެކު މުހައްމަދު ޖަމީލް ދީދީ މިސްކިތުގެ ލަކުޑީގެ މަސައްކަތް ކުރައްވަމުންއެވެ. އަސްލު އެ މިސްކިތުގެ ލަކުޑީގެ މަސައްކަތް ކުރަން ހަވާލު އޮތީ އަޒްމީގެ ރަހުމަތްތެރިއަކާއެވެ.\nޖަމީލް ދީދީ މިސްކިތުން ފެންނަ އެހެރަ ލަކުޑީގެ މަސައްކަތްތަކުގެ ބޮޑު ހިއްސާއެއް އަޒްމީ އަދާ ކުރެއްވި އެވެ. އެ މިސްކިތުގެ މިހުރާބު ހެދުމުގައި އެންމެ އިސް ދައުރެއް އަދާ ކުރެއްވީ ހުދު އޭނާ އެވެ. މިސްކިތް ހެދުމަށް ހަރަދު ކުރި ފަރާތުން ވެސް އޭނާގެ މަސައްކަތަށް ތައުރީފު ކުރެއެވެ.\nޖަމީލް ދީދީ މިސްކިތުގެ މިހުރާބު: އެތަން ހެދުމުގައި އަޒްމީގެ ހިއްސާ ބޮޑު -- ސަން ފޮޓޯ/ ނަޖާހު މަސްއޫދު\n"އޭނައަކީ ފަންނުވެރިއެއް. އަހަރެންގެ ދެ ލޮލުން ދެކުނިން އޭނަ މިސްކިތުގައި ކުރި މަސައްކަތް،" ޖަމީލް ދީދީ މިސްކިތް އެޅުމަށް ހަރަދު ކުރި ކުންފުނީގެ އޮފިޝަލަކު ބުންޏެވެ.\nއަޒްމީ މަސައްކަތް ކުރެއްވި ދެ ދާއިރާއަކީވެސް ބުރަ، ކަވި މަސައްކަތްތަކެއް ކުރަން ޖެހޭ ދެ ދާއިރާއެކެވެ. އެ ދެ ދާއިރާގައި ވެސް އޭނާ ތަފާތު ދެއްކެވި އެވެ. އެކަން ސާބިތުވަނީ އެސްޓީއޯގެ ކުރީގެ މެނޭޖިން ޑައިރެކްޓަރެއް ކަމަށްވާ އާދަމް އާޒިމްގެ ބަހުން އެވެ.\nއާޒިމް ފާހަގަކުރެއްވީ މީހުން ދިރިއުޅޭ ހުރިހާ ރަށެއްގައި ބޭސް ފިހާރަ ހުޅުވަން މީގެ ކުރިން އެސްޓީއޯ އިން ކުރިއަށް ގެންދިޔަ މަޝްރޫއުގައި އަޒްމީގެ ހިއްސާ ބޮޑުކަމެވެ. އެކަން ކާމިޔާބު ކުރެއްވުމުގައި އަޒްމީ ލެއްވި ގަދަ ހިތްވަރެވެ.\nޖަމީލް ދީދީ މިސްކިތުގައި އަޒްމީ ކޮށްފައިވާ ބައެއް ލަކުޑީގެ މަސައްކަތް--- ސަން ފޮޓޯ/ ނަޖާހު މަސްއޫދު\nއެ މަޝްރޫއަށް ބޭނުންވާ ސޮފްޓްވެއާ ގަތް ނަމަ އެސްޓީއޯއަށް 80 މިލިއަން ޑޮލަރު ހަރަދު ކުރަން ޖެހުނީސް ކަމަށް އާޒިމް ވިދާޅުވި އެވެ. އާޒިމް ކިޔައިދެއްވި ގޮތުގައި އެ ހަރަދު ނުކޮށް އެސްޓީއޯ ސަލާމަތްވީ، އަޒްމީ އިސްކޮށް ހުރި އެ ކުންފުނީގެ އައިޓީ ޑިޕާޓްމެންޓުން އެންމެ 20 ދުވަހުގެ ތެރޭގައި މަޝްރޫއަށް ބޭނުންވާ ސޮފްޓްވެއާއެއް އުފައްދައި ނިންމުމުންނެވެ.\nއަޒްމީއަކީ އެސްޓީއޯއަށް ގެއްލިގެން ދިޔަ އަގުހުރި މުވައްޒަފެއް އެކަންޏެއް ނޫނެވެ. އަޒްމީ މި ދުނިޔެއާ އަލްވަދާއު ކިޔައިގެން އެދިޔައީ، ލަކުޑީގެ ރީތި މަސައްކަތްތަކެއް ދޫކޮށްފަ އެވެ. އެ މަސައްކަތްތައް ދެން އިތުރަށް ނުފެނުމަކީ ފަޅުކަމަކަށް ވާނެ އެވެ.


ކޯވިޑް 19: އިނގިރޭސިވިލާތުގައި ކެބިނެޓް މީޓިންގް ބޭއްވީ ވީޑިއޯ ކޯލްކޮށްގެން – Dhen.mv\nކޯވިޑް 19: އިނގިރޭސިވިލާތުގައި ކެބިނެޓް މީޓިންގް ބޭއްވީ ވީޑިއޯ ކޯލްކޮށްގެން\nApril 1, 2020 - 3:07 am\nމިހާރު ހަލުވިކަމާއިއެކު ދުނިޔޭގެ އެކި ހިސާބުތަކުގައި ފެތުރެމުންދާ ކޯވިޑް 19 ވައިރަހުގެ ސަބަބުން އިނގިރޭސިވިލާތުގެ ކެބިނެޓް ބައްދަލުވުމެއް ވީޑިއޯ ކޯލް މެދުވެރިކޮށް ބާއްވައިފިއެވެ.\nއިނގިރޭސިވިލާތުގެ ބޮޑުވަޒީރު ބޮރިސް ޖޯސަންވެސް ކޯވިޑް 19 އަށް ޕޮޒިޓިވް ވެގެން މިވަގުތު ހުރީ ސެލްފް އައިސޮލޭޝަންގައެވެ. ވީޑިއޯ ކޯލް މެދުވެރިކޮށް ބޭއްވި އެ ކެބިނެޓް މީޓިންގައި މިނިސްޓަރުންނާއި ވާހަކަފުޅު ދައްކަވަމުން ބޮޑުވަޒީރު މިސްޓަރ ޖޯސަން ވިދާޅުވީ ކޯވިޑް 19 ގެ ސަބަބުން ގައުމުގެ ހާލަތު ވަރަށް ބޮޑަށް ގޯސްވާނެ ކަމަށާއި، އަދި އެއަށްފަހު އެ ހާލަތުން އަރައިގަނެވޭނެ ކަމަށެވެ.\nމީގެ އިތުރުން ބޮޑު ވަޒީރު ވަނީ، އެގައުމުގައި ކޯވިޑް 19 އަށް ޕޮޒިޓިވްވާ މީހުންގެ އަދަދު ދުވަހަކަށްވުރެ ދުވަހެއް އިތުރުވަމުންދާތީ އެކަމާއި ދޭތެރޭ ކަންބޮޑުވުންފާޅުކޮށްފައެވެ. އަދި ރައްޔިތުން ސޯޝަލް ޑިސްޓެންސިން އަށް ފަރިތަކުރުވަން ޖެހޭ ކަމަށްވެސް ފާހަގަކުރެއްވިއެވެ.\nމި ކެބިނެޓް ބައްދަލުވުމުގައި ބޭރު ގައުމުތަކުގައި ދިރިއުޅެމުންދާ އިނގިރޭސިވިލާތުގެ ރައްޔިތުން ގައުމަށް އަނބުރާ ގެންނާނެ ގޮތްތަކާއި ގުޅޭގޮތުން މިނިސްޓަރުންގެ މެދުގައި ވަނީ މަޝްވަރާކޮށްފައެވެ. މީގެ އިތުރުން މިނިސްޓަރުން ވަނީ، ވީހާވެސް އަވަހަކަށް ކޯވިޑް 19 އަށް ޝައްކުވާ ގިނަ މީހުން ޓެސްޓް ކުރުމުގެ އިންތިޒާމުތައް ހަމަޖައްސާނެ ގޮތްތަކާއި ދޭތެރޭވެސް މަޝްވަރާކޮށްފައެވެ.\nއެ ކެބިނެޓް ބައްދަލުވުމުގައި އިންގްލެންޑްގެ ޗީފް މެޑިކަލް އޮފިސަރ ކަމަށްވާ ކްރިސް ވިޓީ އަދި އިނގިރޭސި ސަރުކާރުގެ ޗީފް ސައިންޓިފިކް އެޑްވައިސަރ ސަރ ޕެޓްރިކް ވެލާންސް ވެސް ވަނީ ބައިވެރިވެފައެވެ.


COVID-19ge inthizaamuthakuge furihama dhiraasaae beynun nuveythoa? - vNews.mv\nކޮވިޑް-19 ގެ އިންތިޒާމުތައް އަދިވެސް ހަރުދަނާ ކުރަންޖެހޭ\nޖާދުﷲ ސައީދު 14 August 2021, 15:27\nކޮވިޑް މެނޭޖްމަންޓަށް އަރާ ކުޑަކުޑަ ލޮޅުމަކީވެސް ބޮޑު މުޞީބާތެއްފަދަ ނުރައްކާތެރިކަމަކަށް ވެގެން ހިނގައިދާނެއެވެ. އެއީ ކޮވިޑް ވަބާއަކީ މަރުގެ ނިޔާއެއްގެ ގޮތުގައި ފެށިގެން އައިސްފައިވާ ވަބާއަކަށްވުމެވެ.\nކޮވިޑްގެ ބަލިމަޑުކަން ޙައްލުކުރުމުގެ އިންތިޒާމުތައް ބަލަހައްޓައި ގާތުން ބަލަމުން ގެންދަންޖެހެއެވެ. އެގޮތަށް ނުގެންދެވިއްޖެނަމަ އިންތިޒާމުތައް ރާވައި ހިންގަންތިބޭ މީހުން އިތުރު ހާސްކަމެއްގެ ތެރެއަށް ދާންޖެހެއެވެ. އެކަމުގައި ޙަރަކާތްތެރިވާ އެހީތެރީންނާއިމެދު މީހުންގެ ހިތްތަކުގައި އޮންނަ އިތުބާރު ގެއްލިދިއުމުގެ ބިރު އޮވެއެވެ. ނަތީޖާއަކަށްވަނީ ކަމުގެ ނުރައްކާތެރިކަން ހިތުގެ އަޑީގައި ފޮރުވައިފައި ރުޅިވެރިކަން ކުރިއަށްނެރެ އެއްވެސް ކަމެއްގައި އެއްބަރުލުން ދިނުމަށް ދެކޮޅުހެދުމެވެ. އަދި ނުރުހުމާއި އެކުގައި ނޫނީ ކަމާގުޅުންހުރި ފަރާތަކާއި މުޢާމަލާތްކުރުމަށް ތައްޔާރު ނުވުމެވެ.\nމިފަދަ ޙާލަތްތަކުގައި ކަންކަންކުރާނެ ގޮތްތަކަށް ތަމްރީނުވެގެން ތިބޭ މީހުންގެ ބޭނުން ފެނިގެންދެއެވެ. ނަފްސާނީ ގޮތުންނާއި ބަހަވީ ގޮތުން މުޢާމަލާތް ކުރުމުގެ ޤާބިލްކަމާއި ހިތްހެޔޮކަމާއި މަޑުމައިތިރި ކަމަށް ހޭނިފައިތިބޭ މީހުންގެ މުހިންމުކަން ފާހަގަ ކުރެވެއެވެެ.\nކަމަކަށް ބޭނުންވެފައި ހުންނަމީހާ އަބަދުވެސް ދެކޭނީ ރައްޔިތުން ދައްކާ ޓެކުހުން ޚަރަދުކޮށްގެން ދެމުންދާ ޚިދުމަތްތައް އޮމާންކަމާއި އެކު ލިބުމެވެ. އުނދަގޫތަކާއި ހަތަރު އަނގޮޅިކަންމަތީގައި ބަހައްޓައިގެން، ދާންވީ ސީދާ ރާސްތާ އަމިއްލައަށް ހޯދުމުގެ ޒިންމާ ބޮލުގައި އަޅާކަށް ބޭނުމެއް ނުވާނެއެވެ.\nހަމަ މިގޮތަށް ކޮވިޑް ވަބާގެ ޙާލަތުގައި އެތައް ބަޔަކު ދަރުމަވެރި ޚިދުމަތްތެރީންގެ ގޮތުގައި ގެނެވޭއިރު އެމީހުންގެ ބޭނުންތެރިކަން ކުޑަވެ ނުވަތަ އެކަމުން ބަރީއަ ކުރަންޖެހޭ ޙާލަތުގައި ވެރިއްސަ ކަމާއިއެކު އެކަން ނުކުރެވިއްޖެނަމަ ދެވަނަ ފަހަރަށް އެފަދަ މީހުން ހޯދުމުގައި އުނދަގޫތަކާއި ކުރިމަތިލާން ޖެހޭނެއެވެ.\nކޮވިޑް-19 ގެ3ވަނަ ރާޅުގެ ތެރޭގައި ދިމާވި އެއްކަމަކަށް ވެގެންދިޔައީ ކޮވިޑް ފެސިލިޓީތަކަށް މީހުން ގެންދިއުމުގައި ލަސްތަކެއް ދިމާވުމެވެ. ކުއްލިއަކަށް މީހަކު ގެންދަން ޖެހިއްޖެ ނަމަވެސް ގަޑި ދެގަޑިއިރު ހޭދަވުމާއި އެފަދަ މަރުކަޒަކުން ވަގުތީ ފަރުވާ ހޯދުމަށްފަހު އެމީހުން ގެއަށް ގެންގޮސް ދިނުމުގައިވެސް ހަމަ އެހާ ވަގުތު ހޭދަވެގެން ދިއުމެވެ. ތަނުގެ މަދު އުޅަނދުތަކަކާއި ދަރުމަވެރި އެހީތެރީންގެ އުޅަނދުތަކުގެ އިތުރުން ބައެއް ޓެކްސީވެސް ދުވަހު ކުއްޔަށް ނުވަތަ މަހު ކުއްޔަށް ނަގައިގެން ގެންގުޅުނެވެ.\nއެއް ޑްރައިވަރަކު ކިޔައިދިން ގޮތުގައި އެގޮތަށް ލަސްވެގެން ދަނީ އެގޮތަށް ކުއްޔަށް ނަގައިގެން ގެންގުޅޭ ޓެކްސީގެ ޢަދަދު މަދުވުމާއި ޚިދުމަތުގައި އުޅޭ ދެތިން ޓެކްސީއަކީ މާލެއާއި ހުޅުމާލެއާއި ދެމެދުގައިވެސް ދަތުރުކުރަންޖެހޭ އުޅަދަށް ވުމުން އެކަމަށް ވަގުތު ހޭދަވުން ކަމުގައެވެ.\nމިފަދަ އެތައް ކަމެއް ކޮވިޑް-19 ގެ ޙާލަތުގައި ދިމާވެފައިވެއެވެ. ނަމަވެސް ޞިއްޙީ ޚިދުމަތް ދެއްވަން ތިއްބަވާ ބޭފުޅުންނާއިމެދު މާބޮޑު ޝަކުވާތަކެއް ކުރާކަަށް ނުޖެހެއެވެ. ސަބަބަކީ އެބޭފުޅުން އިޚުލާޞްތެރި ކަމާއިއެކު ބަލިމީހާއަށް އަޅައިލާ ޚިދުމަތް ދެއްވުމުގައި ލަސްކަމެއް ނުގެން ގުޅުއްވުމެވެ. އެހެން ނަމަވެސް ބައެއްކަހަލަ އިންތިޒާމުތަށް ހަމަޖެއްސުމުގައި އިދާރީ ތަމްރީނު އެކަށީގެންވާވަރަށް ލިބިފައިނުވާ މީހުން ބޭތިއްބުން ނުވަތަ ކަމުގެ މުހިންމުކަން އިޙުސާސް ނުކުރެވޭ މީހުން ތިބުމަކީ ކަންކަން ގިނަ ފަހަރަށް ލަސްވެގެންދެއެވެ. އަދި އޮންނަންވާ އިޖުރާޢަތުތަކަށް މާބޮޑު ފަރުވާލެއް ނުބެހެއްޓުމާއި ބިއުރޮކްރެސީ ނުވަތަ ގިނަ ލިޔުންތަކާއި ކަރުދާހުގެ މުޢާމަލާތުތައް އިތުރުބެގެން ދިއުމަކީވެސް ކަންކަން ލަސްވުމުގެ ސަބަބެއް ކަމަށް ބައެއްމީހުން ދެކެއެވެ.\nކަންކަމުގެ އިންތިޒާމުތަކުގައި އިދާރީ ތަމްރީނު ލިބިފައިނެތް މީހުން ބޭތިއްބުމުގެ ނަތީޖާއަކީ ކުރަންޖެހޭ މަސައްކަތައްވެސް ދެގުނައަށް އިތުރުވެ ވަގުތު ބޭކާރުވެގެން ދިއުމަށްވެގެން ދެއެވެ.\nމިފަދަ ކަންކަމުގެ ތެރެއިން ދާދިފަހުން ބޭރު ޤައުމަކުން ލިބުނު އެއް ޚަބަރަކީ ކޮވިޑް-19 ގެ ވެކްސިން ދިނުމަށް ހަމަޖެހިފައިވާ މަރުކަޒަކުން ކޮވިޑް ވެކްސިންގެ ބަދަލުގައި އެތައްހާސް ބަޔަކަށް ސޭލައިން ނުވަތަ އައިވީ އިންޖެކްޝަން ދިން ވާހަކައެވެ. އެންމެ ޤައުމަކުންނެއް ނޫނެވެ. ދެޤައުމެއްގެ ޚަބަރު ދުނިޔޭގެ މީޑިއާތަކުން ރިޕޯރޓު ކޮށްފައިވެއެވެ.\nދެވަނައަށް އައި މިބާވަތުގެ ޚަބަރުގައި އޮތީ ޖަރުމަނުގެ ނަރުހަކު ކޮވިޑް-19 ގެ ވެކްސިންގެ ބަދަލުގައި 8600 މީހުނަށް ސޭލައިން އިންޖެކްޝަން ދިން ވާހަކައެވެ. އެއީ ޖަރުމަނުގެ ފްރައިސްލޭންޑުގެ ވެކްސިންދޭ މަރުކަޒެއްގައި މަސައްކަތްކުރި ރެޑްކްރޮސް ނަރުހަކު ކުރިކަމެއް ތުހުމަތު ކުރެއެވެ. އަދި މިކަމެއް ކޮށްފައިވަނީ މާރޗް މަހާއި އެޕްރީލް މަހުގެ ތެރޭގައި ކަމަށް ބުނެފައިވެއެވެ.\nމިޚަބަރު ފްރައިސްލޭންޑުގެ ސަރަޙައްދީ އިދާރީ މުއައްޒަފެއްކަމަށްވާ ސްވެން އެމްބްރޮސީ އޭނާގެ ފޭސްބުކްގައި ގެނެސްދީފައިވަނިކޮށް ރޮއިޓާރސްއިން އެޚަބަރުގެ އިތުރު ތަފްޞީލުތައް ގެނެސްދީފައިވެއެވެ.\nއެމްބްރޮސީ ވިދާޅުވީ އެ ޙާދިސާއަކީ އޭނާއަށް ވަރަށް ބޮޑު ސިހުމެއް ގެނުވި ކަމެއް ކަމުގައެވެ. އަދިވެކްސިންގެ ބަދަލުގައި ސޭލައިން ދިނުމުގެ ސަބަބުން އަސަރުކޮށްފައިވާ އެންމެނަށް ވެކްސިންގެ ރައްކާތެރިކަން ދިނުމަށްޓަކައި ވީއެންމެ އަވަހަކަށް ފްރައިސްލޭންޑުން މަސައްކަތް ފަށައިފައިވާ ކަމުގައެވެ.\nއޭނާ ވިދާޅުވީ ސޭލައިނަކީ ނުރައްކާތެރި އެއްޗެއްނޫން ކަމުގައެވެ. ނަމަވެސް އޮފިޝަލުން އެންގެވީ ރޮފްހައުސަން ވެކްސިން މަރުކަޒުން މާރޗް މަހާއި އެޕްރީލްމަހު ވެކްސިން ޖެހި އެންމެން އަލުން ވެކްސިން ޖެހުމަށް ގޮވައިލައްވާ ކަމުގައެވެ. އަދި އެހުރިހާ މީހުނަށް ފޯނުން ގުޅައިގެން ނުވަތަ އީމެއިލް ކޮށްގެންވެސް އެމީހުން ގެނެސް ވެކްސިންގެ ކަށަވަރުކަން ދިނުމަށް މަސައްކަތް ކުރާކަމަށް އޮފިޝަލުން ވިދާޅުވިއެވެ. އަދި އެކަމަށްޓަކައި ފޯންލައިނެއް ޚާއްޞަކޮށް، މަޢުލޫމާތު ފޯރުކޮށްދިނުމަށް ކަނަޑައަޅައިފައިވާ ކަމުގައެވެ.\nސީއެންއެންއިން ރިޕޯރޓުކޮށްފައިވާ ގޮތުގައި ލޯވަރ ސެކްސޮނީގެ ޞިއްޙަތާއިބެހޭ އޮފިޝަލުން ވިދާޅުވީ މިމައްސަލައިގާ ތުހުމަތު ކުރެވޭ ނަރުހަކީ އެ މަރުކަޒުގައިދޭ ވެކްސިންގައި އަތްލުމުގެ ހުއްދަ އޮންނަ ނަރުހެއް ކަމުގައެވެ. ސަބަބަކީ އެ ނަރުހަކީ ވެކްސިންދޭ މަރުކަޒުގައި ވެކްސިންދިނުމަށް ވާންޖެހޭ ތައްޔާރީތައް ކުރަން ޙަވާލުވެ ހުރި ނަރުސް ކަމުގައެވެ. އެއީ ވެކްސިން ދިނުމަށް ސިރިންޖު ތައްޔާރުކުރުމާއި ވެކްސިން ނަގައި ކަންކަން ކުރަން ހުންނަ ނަރުހެވެ.\nމިމައްސަލައިގާ އެއްވެސް މީހަކު ހައްޔަރުކުރި ކަމެއް އަދި އެނގިފައެއް ނުވެއެވެ. އަދި އެނަރުހުގެ ނަންވެސް ޢާންމު ކޮށްފައެއް ނުވެއެވެ. ނަމަވެސް މިކަމެއްކުރި މީހާއަކީ ކޮވިޑް-19 ގެ ވެކްސިނާއި ގުޅޭގޮތުން އިތުބާރު ނުހިފޭކަމަށް ސޯޝަލް މީޑިއާގައި ތަފާތު ޕޯސްޓުތައް ކޮށްފައިވާ މީހެއްކަމަށް ރިޕޯރޓު ކޮށްފައިވެއެވެ.\nހަމަ މިގޮތަށް އިންޑިއާގައިވެސް މިބާވަތުގެ ޢަމަލެއް ޖުލައިމަހު ހިންގައިފައިވާ ކަމަށް ވަރަށް ގިނަ ބައިނަލްއަޤުވާމީ މީޑިއާތަކުން ރިޕޯރޓުކޮށްފައިވެއެވެ. އިންޑިއާގައި މިކަމެއް ކޮށްފައިވަނީ ފައިސާގެ ދަހިވެތިކަމުގައި ކަމަށް ވޮޝިންގޓަން ޑީސީގައި ހުންނަ ނެޝަނަލް ޕަބްލިކް ރޭޑިއޯއިން ރިޕޯރޓުކޮށްފައި ވެއެވެ. އެގޮތުން 4000 އެއްހާ މީހުނަށް ކޮވިޑް-19 ގެ ވެކްސިންގެ ބަދަލުގައި ސޭލައިން ދީގެން ނުވަތަ މުއްދަތު ހަމަވެފައިވާ ވެކްސިން ދީގެން އެތައްހާސް ޑޮލަރެއް އަތުލައިފައިވާ ކަމަށް މި ރިޕޯރޓުގައިވަނީ ބުނެފައެވެ.\nއިންޑިއާގެ ކަމާބެހޭ ފަރާތްތަކުން ބުނެފައިވަނީ މިމައްސަލައިގާ 14 މީހުން ހައްޔަރުކޮށްފައިވާ ކަމަށެވެ.\nކޮވިޑް-19 ގެ މި ވަބާގެ ތެރޭގައި އިންތިޒާމުތަކާއި ކަންކުރަންވީ ގޮތުގެ ދިރިހުރި މަގުތައް ހަމައެކަނި ބުނެދިނުމަކުން ނުފުދެއެވެ. އެކި ގޮތްގޮތުން ޢާންމުންގެ އެހީތެރިކަމާއިއެކު މަޢުލޫމާތު އެއްކޮށް މީސްމީހުނަށް ދިމާވާ ދަތި އުނދަގޫތައް ދެނެގަންނަން ޖެހެއެވެ. ނަމަވެސް މިފަދަ ކަމެއް ކުރުމަށްޓަކައި މީހުން ހޭލުންތެރިކުރުވައި މަޢުލޫމާތު ފޯރުކޮށްދިނުމަށް ބާރުއެޅުމުގެ ގޮތުން ކުރަންޖެހޭ ކަންކަންވެސް އެބަހުއްޓެވެ. އެއީ މިވަބާގެ ނުރައްކާ ކުޑަކުރުމާއި ވަބާގެ އަސަރުތަކުން މީހުނަށް ކުރާ ނަފްސާނީ މައްސަލަތަކަށްވެސް ޙައްލު ހޯދޭނެ ކަންކަމެވެ. އެހެންނޫނީ މި ވަބާގެ4ވަނަ ރާޅެއް އައިސް އަނެއްކާވެސް ލޮކްޑައުންއަކަށްދާން ޖެހިދާނެކަމުގެ ބިރު އެބައޮތެވެ. މިއީ އެއްވެސް މީހަކު އެދޭނެކަމެއް ނޫނެވެ.\nއެޗްޕީއޭގެ ވައިބާ ނަންބަރު ފޮނުވައި ދީބަލަ އަޅުގަނޑުމެން މިތިބީ ރާއްޖެއިން ބޭރުގަ ކުރަންޖެހޭ ވަރައްގިނަ ކަންތައް ނުވެއެބަހުރި ވީހާވެސް އަވަހަކައް ބޭނުން


Geyge nanboard ebaintha? – adduLIVE\nގޭގެ ނަންބޯޑު އެބައިންތަ؟\nJun 04, 2022, 08:48 އައިޝަތު ނަޒާހަތު\nހިތަދޫ ގެއެއްގެ ނަންބޯޑު، ފޮޓޯ؛ އެލްކާވް\nގޭގެ ނަންބޯޑު ހަރުކޮށްފައި ނެތް ނަމަ އަވަހަށް އެކަމަށް އުޅޭށެވެ. މި އަހަރަކީ ރާއްޖޭގައި ބޯހިމެނުން ކުރިއަށް ގެންދަން ނިންމާފައިވާ އަހަރަކަށްވާތީ މި މަސައްކަތަށް ފަސޭހަކުރުމުގެ ގޮތުން ރާއްޖޭގެ ހުރިހާ ރަށެއްގެ ގޭބިސީތަކުގައި ވެސް ނަންބޯޑު އިނުން ވަރަށް މުހިއްމެވެ.\nއެހެންވެ ގާތްގަނޑަކަށް ހުރިހާ ކައުންސިލަކުހެން ވަނީ މިކަން އާންމުންގެ ސަމާލު ކަމަށް ވެސް މިކަން ގެނެސްފަ އެވެ. މާލެ ފިޔަވައި ދެން އެންމެ ގިނަ ބަޔަކު އުޅޭ އައްޑޫގައި ވެސް ގެތަކުގެ ނަންބޯޑު ހަރުކުރަން އައްޑޫ ސިޓީ ކައުންސިލުން ވަނީ އަންގައިފަ އެވެ. ވަކިވަކި އަވަށްތަކުން މިކަން އާންމުންގެ ސަމާލުކަމަށް ގެންނަން އަވަށްތަކުގެ އާންމު އެކި ތަންތަނުގައި ނޯޓިސް ހަރުކޮށްފައިވެ އެވެ.\nއޭގައިވާ ގޮތުން ނަންބޯޑު ހަރުކޮށްފައި ނެތް ނަމަ ނަމަ އެކަން އަންނަ މަހުގެ 30 ގެ ނިޔަލަށް ފުރިހަމަކުރަން އެދިފައިވެ އެވެ. އެހެންވެ މިއޮތް މުއްދަތުގެ ތެރޭގައި އެކަންކޮށްލުމުން ފުދުނީ އެވެ. ނަންބޯޑު ހަދައިދޭ ތަންތަނާއި އެކަން ކުރާ މީހުން ވެސް ރަށްރަށުގައި އުޅެ އެވެ. ނޫނީ މިއީ އަމިއްލަ އަށް ވެސް ކޮށްލެވިދާނެ ކަމެކެވެ.\nއިޢުލާން – ހިތަދޫ އަވަށުގައި ރަޖިސްޓަރީ ކުރެވިފައިވާ ގެތަކުގެ ނަންބޯޑު ހަރުކުރުމާއި ގުޅޭhttps://t.co/b8AodtkolXhttps://t.co/EdXtDvpA77\n— Addu City Council (@AdduCityCouncil) June 2, 2022\nފަހަކަށް އައިސް ރީތި ގޮތްގޮތަށް ނަންބޯޑު ހަރުކުރަން ގިނަ ބަޔަކު ވަރަށް އިސްކަންދޭކަން ވެސް ފާހަގަކުރެވެ އެވެ. ހާއްސަކޮށް ފަހުން ހަދާ ގެތަކުގަ އެވެ. އެކަމަކު ބައެއް އަވަށްތަކުގެ ނަންބޯޑްު ހަރުކޮށްފައި ނުހުންނަ ގެތައް ވެސް މަދެއް ނޫނެވެ. ނޫނީ ބޯޑް ހުއްޓަސް އެ ބާވަގެން، ކިޔަން ނޭނގޭ ހާލަތުގައި ހުންނަ ބޯޑްތައް ވެސް ފެނެ އެވެ.\nއެހެންވެ މިހާރު ކަނޑައަޅާފައި މިއޮތް މުއްދަތުގެ ތެރޭގައި އެކަން ރަނގަޅުކޮށްލަން ޖެހެ އެވެ. މީގެ ސަބަބުން ބޯހިމެނުގެ މަސައްކަތަށް ނުކުންނަ މީހުންނަށް ވަރަށް ބޮޑު ފަސޭހައަކަށްވާނެ އެވެ.\nމުޅި ރާއްޖޭގައި ބޯހިމެނުން ކުރިއަށް ގެންދަން ނިންމާފައި އޮތީ މި އަހަރުގެ ސެޕްޓެމްބަރު މަހުގެ ތެރޭގަ އެވެ. މިކަމަށް މޯލްޑިވްސް ބިއުރޯ އޮފް ސްޓެޓިކްސް އިން އަންނަނީ ވަރަށް ބޮޑަށް ތައްޔާރުވަމުންނެވެ. ބޯހިމެނުން ކުރިއަށް ގެންދާނީ ސެޕްޓެމްބަރު 13 އާއި 14 އަދި އެ މަހުގެ 17-25 އަށެވެ.


Gaza gai dhen kuraanee fahu hanguraama: Israel | Mihaaru\nއިޒްރޭލުގެ ދިފާއީ ވަޒީރުގެ މަގާމަށް ހަމަޖެއްސި ހަރުކަށި ޚިޔާލުގެ ލީބަމަން. --ފޮޓޯ:އޭއެފްޕީ\nފަލަސްތީނުގެ އަލް ގުދުސް ނޫހަށް ދެއްވި އިންޓަވިއުއެއްގައި ލީބަމަން ވިދާޅުވީ ގަޒާއާ އެކު އިތުރު ހަނގުރާމައެއް ކުރުމަކީ އިޒްރޭލުން ބޭނުންވާ ކަމެއް ނޫން ކަމަށެވެ. އިޒްރޭލުގެ ޚާރިޖީ ވަޒީރުކަމުގެ މަގާމު ވެސް ކުރިން އަދާކުރައްވާފައިވާ ލީބާމަން ވަނީ ގާޒާގައި ވެރިކަން ހިންގާ ހަމާސް ޖަމާއަތުގެ "މޮޔަ ސިޔާސަތުތައް" ހުއްޓާލުމަށް ޕްރެޝަރު ކުރުމަށް ފަލަސްތީނުގެ ރައްޔިތުންގެ ކިބައިން އެދިވަޑައިގެންފަ އެވެ.\n"އިޒްރޭލުގެ ޑިފެންސް މިނިސްޓަރުގެ ހައިސިއްޔަތުން ބަލާނަމަ އަވަށްޓެރި ގާޒާ ސްޓްރިޕް، ވެސްޓް ބޭންކް، ލުބުނާން ނުވަތަ ސީރިއާއާ އެކު އެއްވެސް ހަނގުރާމައެއް ކުރާކަށް ބޭނުމެއް ނުވޭ. އެކަމަކު އީރާނެކޭ އެއްގޮތަކަށް ގާޒާ އިން ބޭނުން ވަނީ އިޒްރޭލު އެކަހެރި ކުރަން. އެ މީހުން އިޒްރޭލާ ދެން ހަނގުރާމަ ކޮށްފި ނަމަ އެއީ އެ މީހުންގެ ނިމުން. އަދި ތަކުރާރުކޮށްލަން. އެއީ އެ މީހުންގެ ނިމުން. ދެން ކުރާ ހަނގުރާމައެއްގައި އިޒްރޭލުން ގާޒާ އެކުގައި ހަލާކުކޮށްލާނަން،" ގުދުސްގައި ހިންގާ ފަލަސްތީނުގެ އެންމެ މަޝްހޫރު ނޫހަށް ލީބަމަން ވިދާޅުވި އެވެ.\nލީބަމަން އަކީ ބޮޑު ވަޒީރު ބެންޖަމިން ނަތަންޔާހޫގެ ކަނާތު ފިޔައިގެ ސަރުކާރުގައި ހިމެނޭ އެންމެ ހަރުކަށި އެއް ވަޒީރެވެ. ނަތަންޔާހޫ ސަރުކާރުގެ ވަރަށް ގިނަ ވަޒީރުން ފަލަސްތީނުގެ ދައުލަތެއް އުފެއްދުމަށް ދެކޮޅު ހަދަ އެވެ.\nލީބަމަން ވިދާޅުވީ ފަލަސްތީނުގެ މިނިވަން ދައުލަތެއް އުފެއްދުމަށް އިޒްރޭލުގެ ގިނަ މީހުން ދެކޮޅު ހަދާ ކަމަށެވެ. އެހެންވެ ފުރަތަމަ ކަމަކަށް ހަދަން ޖެހޭނީ ފަލަސްތީނުގެ މިނިވަން ދައުލަތެއް ގާއިމް ކުރުމުން ގެއްލުމެއް ނުލިބޭކަން އިޒްރޭލް މީހުންނަށް ވިސްނައިދިނުން ކަމަށް އޭނާ ވިދާޅުވި އެވެ.\nމިދިޔަ މެއި މަހު ދިފާއީ ވަޒީރުކަމާ ހަވާލުވެވަޑައިގެންނެވި ލީބަމަން ވަނީ ފަލަސްތީނުގެ ރައީސް މަހްމޫދު އައްބާސް އަށް ވެސް ފާޑުވިދާޅުވެފަ އެވެ. ފަލަސްތީނުގެ ގިނަ މީހުން އައްބާސްއާ ދެކޮޅު ހަދާ ކަމަށާއި ދެން އިންތިޚާބެއް ބާއްވައިފި ނަމަ އުމުރުން 81 އަހަރުގެ އައްބާސް އަށް ނާކާމިޔާބުވާނެ ކަމަށް ވިދާޅުވި އެވެ.\nމެދު އިރުމަތި އިޒްރޭލް ފަލަސްތީން ގާޒާ\n12 ކޮމެންޓް, 119 ރިއެކްޝަންސް\nމުސްލިމުންގެ ހަތިޔާރް މާ ވަރުގަދަ ވާނެކަން ޙަދާން ކުރާތި.. މުސްލިމުންގެ ހަތިޔާރަކީ "ދުއާ" ވައްސަލާމް\nޔާ ﷲ މި ނުބައި ނުލަފާ ޔަހޫދީންގެ ރޭވުންތައް ނާކާމިޔާބު ކުރައްވާނދޭވެ!! އަދި ފަލަސްތީންގެ މުސްލިމް ރައްޔިތުންނަށް އަމާން ކަމާއި ރައްކައުތެރިކަން މިންވަރު ކުރައްވާނދޭވެ! އާމީން ..\nއީރާދަކުރެއްވިއްޔާ އިޒްރޭލް މީހުން އަށް ތިކަމެއް ޙާސިލް ނުވާނެ\nއެހެންތަ އަވިގްދޯ ލީބަމަން.ތިޔައުޅެނީ ވަރަށް ބޮޑު އޮޅުމެއްގަ.ދިވެހިންވެސް މިތިބީ ތައްޔާރަށް ތިޔަ ހަނގުރާމަ އިޒްރޭލާ ދެކޮޅަށް ކުރަން.ތިޔަހެން ގަދަކޮއްލާފަ އުޅުނުދުވަސް އެއީ މާޒީ.\nއިޒްރޭލްގެ ނިމުން ކައިރިވެއްޖެކަން މިހާރު އިޒްރޭލަށްވެސް އެގިއްޖެކަން އެނގޭ! އިންތިޒާރު ކޮށްލައްވާ! ވައްސަލާމް!\nތީނަ ދޭ މަހަށް.\nތިޔަހެން މިދުނިޔެމަތީ ބޮޑާވެގަދަކަން ދެއްކި އެއްވެސް ފަރާތަކަށް ރަނގަޅުގޮތެއް މިހާތަނަށް ވެފައެއްނެތް އަދި ކުރިޔަށްއޮތް ތާނގައިވެސް ރަނގަޅު ގޮތެއް ނުވާނެ އަނިޔާއާއި މުސީބާތްތަކުން އެންމެހާ މުސްލިމުން ރައްކާތެރިކޮށް ދެއްވުމަށް ހެއްދެވި ފަރާތައް ދަންނަވަން.\nއިރާދަ ކުރެއްވިއްޔާ އެހަނގުރާމާގައި އިޒްރޭލު ފަނާވެދާނެ އޭރުްނ އެބުނާހެން ވާނީ ފަހު ހަނގުރާމަޔަށް އިންޝާﷲ\nޕާކިސްތާން އެބުނަނީ ތިމަންނަމެން މުޅި އިސްރާއީލު ޗާޓުން ފޮހެލަން ނަގާނީ 12 މިނެޓް ކަމަށް.. އެވަރު ބަޔަކު މިފުއްފަނީ.. އިޒްރޭލު މިހާރު އެކުޅެނީ ރަންޕުގެ ކެމްޕޭންގެ ބައެއް.. ދެން ބުނާނެ ރަމްޕް ހޮވިއްޖެނަމަ ފަލަސްތީން ނިންމާލާނަމޭ އެއް ދުވަހުން.. ދެން އެމެރިކާ ޔަހޫދީން ވޯޓު ދޭނީ ރަމްޕް އަށް.. އެކަމަކު ﷲ ގެ ކުޅަދުންވަންތަކަން މާބޮޑު.. މަކަރުވެރިންގެ ޕްލޭންތައް މޮޅަށް ދެނެވޮޑިގެންވޭ.. އަހަރެމެން ވަކީލް ކުރަނީ މާތް ﷲ އަށް..


Maraalaafai Ohvaa Fenunu Sheereen Ge Dharifulhu Accidenteh Ve, Serious Haalugai - Vaguthu\nމަރާލާފައި އޮއްވާ ފެނުނު ޝީރީންގެ ދަރިފުޅު އެކްސިޑެންޓެއްވެ ސީރިއަސް ހާލުގައި\n5 މަސް ކުރިން ( ސެޕްޓެމްބަރު 4, 2019 )\nމަރާލުމަށްފަހު މާލޭ ގެއެއްގެ ތެރޭގައި ހުރި ކުނި ތަކެއްގެ ތެރެއަށް އެއްލާލާފައި އޮއްވާ ފެނުނު ލ. ގަމު ތުނޑި، ހުރަވީ، މަރިޔަމް ޝީރީންގެ ފިރިހެން ދަރިފުޅު، ޝައިބާން ސުހައިލް އެކްސިޑެންޓެއްވެ ސީރިއަސް ހާލުގައި ފަރުވާދެމުން އެބަދެއެވެ.\nމަޢުލުމާތު ލިބިފައިވާ ގޮތުގައި މި އެކްސިޑެންޓު ހިނގާފައި ވަނީ މިދިޔަ އޮގަސްޓު މަހުގެ 12 ވަނަ ދުވަހުގެ ވަގުތެއްގައެވެ.\n"ވަގުތު" އަށް މަޢުލޫމާތު ލިބިފައިވާ ގޮތުގައި، މި އެކްސިޑެންޓުގައި ޝައިބާނަށް ސީރިއަސް ހާލުގައި އޭޑީކޭ ހޮސްޕިޓަލުން ފަރުވާދެމުން ދާއިރު، އޭނާގެ ކަނދުރާ ވަނީ ބިންދައިގެން ގޮސްފައެވެ. އަދި އެކްސިޑެންޓުގައި ލިބުނު އަނިޔާގެ ސަބަބުން އޭނާގެ މައިނާރު (ސްޕައިނަލް ކޯޑު) ފިތި، އުނަގަނޑުން ތިރީގައި ވަނީ ވާގި ނެތިފައެވެ.\nމައިނާރު ފިތިފައިވުމުން ޝައިބާންގެ އުނަގަނޑުން މަތީގެ ބާރުވެސް ދެރަވެފައިވާއިރު، އޭނާގެ ޑައިފްރާމްގައި ވާގި ނެތުމުގެ ސަބަބުން އަމިއްލައަށް ނޭވާލާން ނުކުޅެދި، އޭނާ ނޭވާލަމުން ދަނީ ވެންޓިލޭޓަރުގެ އެހީގައި ކަމަށް މައުލޫމާތު ލިބެއެވެ.\nއޭޑީކޭ އައިސީޔޫގައި މިހާރު ދަރުވާދެމުންދާ ޝައިބާން، ރާއްޖެއިން ބޭރަށް ގެންގޮސް ފަރުވާ ހޯދުމަށް ޑޮކްޓަރުން އިރުޝާދު ދެއްވާފައިވާ ކަމަށް ޝައިބާންގެ އާއިލާއިން ބުނެއެވެ. ނަމަވެސް އާއިލާގެ އެހައި ތަނަވަސްކަމެއް ނެތުމުން ރާއްޖެއިން ބޭރުން ފަރުވާ ހޯދޭނެ ގޮތެއް އަދި ހަމަޖެހިފައި ނުވާ ކަމަށް ޝައިބާންގެ އާއިލާއިން ބުނެފައި ވެއެވެ. މިކަމާއި ގުޅިގެން ޝައިބާނަށް އެހީ ހޯދުމަށް އާއިލާއިން ވަނީ މީސްމީޑިއާ ކެމްޕޭނެއްވެސް ފަށާފައެވެ.\nޝައިބާންގެ މަންމަ ޝީރީން މަރާލުމުން އޭނާގެ އެންމެހާ ކަންކަމެއް ބަލަހައްޓަމުން ދަނީ އޭނާގެ މާމަ، ޝަރީފާ އިބްރާހީމެވެ. ޝައިބާނަކީ ހަމަދު ސްކޫލުގެ ގްރޭޑު 10 ގައި ތަޢުލީމު ހާސިލްކުރަމުންދާ، އުމުރުން 16 އަހަރުގެ ކުއްޖެކެވެ.\nއަނިޔާވެރި ގޮތަކަށް ޝައިބާންގެ މަންމަ، ޝީރީން މަރާލާފައި ވަނިކޮށް ފެނުނީ 2010 ވަނަ އަހަރުގެ ޖެނުއަރީ މަހުގެ ތެރޭގައެވެ.\nޝައިބާން ޝުހެއިލް އަށް އެހީވުމަށް:\nއެކައުންޓް ނަމްބަރު: 7707361363101 ޝަރީފާ އިބްރާހީމް (މާމަ)\nއެކްސިޑެންޓުގައި އަނިޔާވި އެކަކު ނިޔާވެއްޖެ\nމާލޭގައި ނުރައްކާތެރި އެކްސިޑެންޓެއް ހިނގައި، ބަޔަކަށް އަނިޔާވެއްޖެ\nސެޕްޓެމްބަރު 4, 2019 14:59\nމަރާލުމަށްފަހު މާލޭ ގެއެއްގެ ތެރޭގައި ހުރި ކުނި ތަކެއްގެ ތެރެއަށް އެއްލާލާފައި އޮއްވާ ފެނުނު ލ. ގަމު ތުނޑި، ހުރަވީ، މަރިޔަމް ޝީރީންގެ، ފިރިހެން ދަރިފުޅު-- ޝައިބާން ސުހައިލް އެކްސިޑެންޓެއްވެ ސީރިއަސް ހާލުގައި ފަރުވާދެމުން އެބަދެއެވެ\nސެޕްޓެމްބަރު 4, 2019 15:11\nމަޑީއެއްނު ދުއްވިލެއް ކަމެއްވީމަ ކޮމެންޓް ކުރާމީހުން ގޯސްވާނި\nސެޕްޓެމްބަރު 4, 2019 19:22\nބުރޯ ދުއްވިލެއް މަޑީއޭ ތިކިޔަނީ މި ޙަބަރުގަ އެބައޮތްތަ އެކްސިޑެންޓް ވިގޮތެއް. ކިހިނެއް އެނގެނީ ޝައިބާންގެ ކުށެއް އޮތްކަމެއް؟؟؟\nސެޕްޓެމްބަރު 4, 2019 16:08\n2010 ހާދަ އަމާންވެފަ ރައްކާތެރިއޭ.\nސެޕްޓެމްބަރު 4, 2019 16:22\nއެކްސިޑެންޓް ހިނގާފަވަނީ ކޮންތާކު ކިހިނެތްތަ؟؟\nސެޕްޓެމްބަރު 4, 2019 16:24\nނޫހުގަ ޖެހިދޯ މީގެ ކުރިން ޝީރީންގެ އެހެން ދަރިއެއްވެސް އަލިފާނުގެ ހާދިސާއެއްގަ މަރުވިކަމަށް. އަނެއްކާ މިކުއްޖާވެސް. ކިހިނެއް މިވަނީ. ގޯޑް ބްލެސް ދިސް ފެމިލީ. ވަރަށް ދެރަވޭ\nސެޕްޓެމްބަރު 4, 2019 16:35\nކޮބާހޭ މިސަރުކާރުން އުވާލާނެކަމަށްބުނި ފަންޑުފޮށި އުވާލެވިއްޖެހޭ.. ކީއްވެ ފަންޑު ފޮށި އުވާނުލެވިގެން އުޅެނީ.. އިބުރާހިމުގެ ރިޔާސީ ވައުދެ ފަންޑުފޮށި އުވާލުމަކީ.. އަދިވެސް ރައްޔިތުން ސަލާންޖެހަންޖެހެނީ.. ހުރިހާ ރައްޔިތުން ސަރުކާރާ މިސުވާލު ކުރަންވެއްޖެނުން..\nސެޕްޓެމްބަރު 4, 2019 16:43\nހާދަ ދެރައޭ. މަންމަވެސް އެހާ އިހާނެތިކޮށް . ދަރިފުޅުވެސް............ ވަރަށް ދެރަ.\nސެޕްޓެމްބަރު 4, 2019 17:51\nކޮބާ 16 އަހަރު ނުވާ ކުޑަކުއްޖަކު އަތަށް ސައިކަލު ދުއްވަންދިން ފަރާތް! އަވަސް ޝިފާއަކަށް އެދެން.\nސެޕްޓެމްބަރު 4, 2019 17:52\nކޮބާތަ ރައްޔިތުން ދޭ ޖީ އެސް ޓީ އެއަށް ހަދާގޮތެއް ބުނެދީބަލަ؟ އަބަދުވެސް ރައްޔިތުން މިޖެހެނީ ސަލާމް ޖަހަން. ސިޔަސީމީހުން މުއްސަދި ކަމުގައި އުދުހެނީ .\nސެޕްޓެމްބަރު 4, 2019 18:47\nމިހާރު އެނގޭދޯ އަސަރުކުރާނެވަރު އެހެންމީހުންގެވެސް ތިބެނީދަރީން!\nސެޕްޓެމްބަރު 4, 2019 19:55\nމީހަކަށް ދެރައެއް ލިބުނީމަ މަލާމަތް ކުރުމަަަަކީ ވަރަށް ނުބާކަމެއް!\nމާދަމާ ތިމާޔަށް އެފަދަ ގޮތެއް މެދުވެރިވެދާނެ!\nބަލިވެފާވާ މީހަކަށް ހެޔޮދުއާ ކޮއްދިނުން މާރަގަޅު!\nސައިބާންއަށް އަވަސް ސިފާއެއް ދެއްވާންދޭވެ".އާމީން"\nސެޕްޓެމްބަރު 5, 2019 08:38\nރައީސް ސޯލިހުގެ ވައުދު "ފަނޑު ފޮށި" އަދިވެސް ކުރިޔައް. ލަދެއް ހަޔާތެއް ގަންނަ ބައެއްނޫން ވެރިކަމާގެން ތައްތެޅެނީ.


Mausoomaai Azim ge suspension ves suvaalaifi | Mihaaru\nއެމްއެމްޕީއާރުސީގެ މައްސަލާގައި ސަސްޕެންޑް ކުރި އާޒިމާއި މައުސޫމް: އެދެބޭފުޅުންގެ ސަސްޕެންޝަން މިއަދު ވަނީ އުވާލާފައި--\nމައުސޫމާއި އާޒިމްގެ ސަސްޕެންޝަން ވެސް އުވާލައިފި\n23 އެޕްރީލް 2019 - 12:45 28 comments\nއެމްއެމްޕީއާރުސީގެ ޚިޔާނާތުގެ ފައިސާ ލޯންޑަ ކުރި އެސްއޯއެފްގެ އެކައުންޓުން، ފެން ކުންފުނީގެ ޗެއާމަން އަހްމަދު މައުސޫމާއި އައިލެންޑް އޭވިއޭޝަންގެ ބޯޑު މެމްބަރު އަބްދުﷲ އާޒިމަށް ފައިސާ ޖަމާކުރި މައްސަލާގައި ރައީސް އޮފީހުން ކޮށްފައިވާ ސަސްޕެންޝަން މިއަދު އުވާލައިފި އެވެ.\nމިދިޔަ ފެބްރުއަރީ މަހުން ފެށިގެން ސަސްޕެންޝަންގައި ހުންނެވި ދެ ބޭފުޅުންގެ ސަސްޕެންޝަން މިއަދު އުވާލިކަން ރައީސް އޮފީހާއި ޕްރަވަޓައިޒޭޝަން ބޯޑުން ވަނީ ޔަގީން ކޮށްދީފަ އެވެ.\nއެ މައްސަލާގައި ސަސްޕެންޑް ކުރި ޔޫތު މިނިސްޓަރު އަހުމަދު މަހުލޫފާއި ޕްލޭނިން މިނިސްޓްރީގެ ސްޓޭޓް މިނިސްޓަރު އަކްރަމް ކަމާލުއްދީންގެ ސަސްޕެންޝަން މީގެ ކުރިން ވަނީ އުވާލައިފަ އެވެ.\nމައުސޫމްގެ ހިއްސާ އޮންނަ ދެ ކުންފުންޏަކަށް އެސްއޯއެފުން ޑޮލަރު ޖަމާކުރި އެވެ. އޭސީސީގެ ރިޕޯޓުގައިވާ ގޮތުން، އޭގެ ތެރެއިން އެއް ކުންފުންޏަކީ، ސީޖީޓީ ޕްރައިވެޓް ލިމިޓެޑެވެ. ދެ ކުންފުންޏަކަށް އެސްއޯއެފުން 6.1 މިލިއަން ޑޮލަރު (93.5 މިލިއަން ރުފިޔާ) ޖަމާކޮށްފައިވެ އެވެ. އެ ރިޕޯޓުގައިވާ ގޮތުން، ދެ ކުންފުނީގެ ތެރެއިން އެންމެ ގިނަ ފައިސާ ޖަމާކުރީ ސީޖީޓީ އަށެވެ. އެއީ، 5.7 މިލިއަން ޑޮލަރު (88.5 މިލިއަން ރުފިޔާ) ކަމަށް ރިޕޯޓުގައިވެ އެވެ.\nއޭސީސީގެ ރިޕޯޓާ ގުޅިގެން މައުސޫމް ނެރުއްވި ބަޔާނުގައި ވިދާޅުވީ ގާނޫނާ ހިލާފު އެއްވެސް އަމަލެއް ކުރައްވާފައި ނުވާނެ ކަމަށެވެ. އޭނާ ވިދާޅުވި ގޮތުގައި އޭސީސީ އިން އެ މައްސަލަތަކާ ގުޅޭ ގޮތުން އޭނާއާ އެއްވެސް ސުވާލެއް ކޮށްފައެއް ނުވެ އެވެ. އެ ރިޕޯޓުގައި އެއީ ކޮރަޕްޝަން ހިމެނޭ މައްސަލައެއްކަން ނުވަތަ ނޫންކަން ބަޔާންކޮށްފައި ނެތްއިރު ރިޕޯޓުގެ ސަބަބުން އޭނާއާ މެދު މީހުން ދެކޭ ގޮތް ބަދަލުވެފައިވާ ކަމަށް ވެސް ބަޔާނުގައި ވިދާޅުވެފައިވެ އެވެ.\nއާޒިމްގެ އެކައުންޓަށް 50،000 ޑޮލަރު (771،000ރުފިޔާ) ޖަމާވި ކަމަށ އޭސީސީގެ ރިޕޯޓްގައި ބުނެފައިވެ އެވެ.\nއާޒިމް ވިދާޅުވި ގޮތުގައި ރާއްޖެ އިން ބޭރުން މުދާ ގެންނަން ބޭނުންވާ އޭނާގެ ރަހުމަތްތެރި ވިޔަފާރިވެރިންނަށް ޑޮލަރު ހޯދައި ދިނުމަކީ އަބަދުވެސް އޭނާ ކުރައްވަމުން އަންނަ ކަމެކެވެ. އެސްއޯއެފުން 50،000 ޑޮލަރު ގަތް ގޮތާއި އެ ފައިސާ އޭނާގެ އެކައުންޓްގެ ތެރެއިން ދައުރުވި ގޮތް ތަހުގީގީ އިދާރާތަކަށް މިހާރު ސާފުވާނެ ކަމަށް ވެސް އޭނާ ވިދާޅުވި އެވެ.\nއިތުރު ލިޔުންތައް އައިލެންޑް އޭވިއޭޝަން ރައީސް އޮފީސް އެމްޑަބްލިއުއެސްސީީ އެމްއެމްޕީއާރްސީގެ ކޮރަޕްޝަން


ސްމާޓްފޯނަށް މައްސަލަ ނުޖެހި ގިނަދުވަހު ގެންގުޅެން ބޭނުންތަ؟ | Landhooinfo\nސްމާޓްފޯނަށް މައްސަލަ ނުޖެހި ގިނަދުވަހު ގެންގުޅެން ބޭނުންތަ؟\nޓެކްނޮލޮޖީގެ މިޒަމާނުގައި ސްމާޓްފޯނެއް ނުގެންގުޅޭ މީހަކުމަދުވާނެއެވެ. ހަމަ ނުހުނާނޭ ބުންޏަސް ދޮގަކަށް ނުވާނެއެވެ. ޒުވާނުންވެސް އަދި ދޮށީޢުމުރުގެ މީހުންވެސް ސްމާޓްފޯނާނުލައި މިހާރުގެ މި ތަހުޒީބީ ދިރިއުޅުމުގައި ކުރިއަށް ދިއުމަކީ ވަރަށް އުނދަގޫކަމެކެވެ.\nއެހެންކަމުން ފޯނު ގިނަދުވަހު ހަލާކުނުވެ ނުވަތަ މައްސަލަ ނުޖެހި ގެންގުޅެވޭނީ ކޮންކޮން ކަންކަމަކަށް ސަމާލުކަންދީގެންތޯ މިއީ އެފަދަފަރާތްތަކުން ކުރަމުންއަންނަސުވާލެއްވެސް މެއެވެ. އޮޅުންފިލުވަން ބޭނުންވާ މުހިއްމު މައުލޫމާތެކެވެ. ސަބަބަކީ ވަރަށް އަގުބޮޑުކޮށް ގަންނަ ފޯނުވެސް ކުޑަދުވަސްކޮޅެއްގެ ތެރޭގައި މައްސަލަ ޖެހި ބޭނުންނުކުރެވޭ ހިސާބަށް ވަރަށް ގިނަފަހަރު އަންނަމުންދާތީއެވެ.\nތިރީގައި މިބަޔާންކޮށްލަނީ ސްމާޓް ފޯނުގެ މިފަދަ މުހިންމު މަޢުލޫމާތުތައް ގެނެސްދޭ މަޝްހޫރު ވެބްސައިޓަކުން ޝާއިޢުކޮށްފައިވާ ލިޔުމަކުން ނަގައިފައިވާ ޚުލާސާ ލިޔުމެކެވެ.\nސްމާޓް ފޯނު ގިނަދުވަހު ގެންގުޅެން ބޭނުންނަމަ އެންމެބޮޑަށް ސަމާލުކަން ދޭންޖެހޭނީ ޗާޖްކުރުމުގައި ގެންގުޅެން ޖެހޭ އާދަތަކަށެވެ. ގިނަމީހުންނަށް ޗާޖް ކުރުމުގައި ގެންގުޅެންޖެހޭ ރަގަޅު އާދަތައް ނޭންގުމުގެ ސަބަބުން ފޯނު އޯވަރހީޓްވެގެން ބެޓްރީ ގޮވުމާއި، ބެޓްރީ ފެއިލްވުމުގެ އިތުރުން މުޅި ފޯނުވެސް ނުވާ ދުވަހުން ހަލާކުވެފައި އެބަހުއްޓެވެ.\nމިހާރު މިޒަމާނުގައި އުފައްދަމުންދާ ސްމާޓް ފޯނުތަކަކީ ބޮޑެތި ބެޓްރީ އެފޯނުތަކުގައި ހުންނަ އަވަސް ޗާރޖިން ސޮފްޓްވެއަރ ހިމަނާފައިވާ ފޯނުތައް ކަމުން މިކަމުގައި ސަމާލުކަން ދޭންވީ މިންވަރަށް ނުދެވިއްޖެނަމަ ފޯނުގެ ޢުމުރު ވަރަށް ކުރުވެދާނެއެވެ. އެހެންވީމާ ތިރީގައިވާ ކަންކަމަށް ސަމާލުކަން ދިނުންހުއްޓެވެ.\nޗާޖަށް ޖެހުމުގެ ކުރިން ކަވަރުން ނެގުން.\nފޯނު ގެންގުޅެނީ އަބަދުވެސް ކަވަރަކަށް ލައިގެން ކަމަށްވާނަމަ ޗާޖްކުރަން ފެށުމުގެ ކުރިން ކަވަރުން ނެގުމަކީ ވަރަށް މުހިއްމު ކަމަކެކެވެ. ސަބަބަކީ ފޯނު ގިނަވަގުތު ޗާޖްކުރަން ޖަހާފައި އޮތުމުން ފޯނުހޫނުވާނެއެވެ. އޯވަރ ހީޓްވެގެން ފޯނަށް ކޮންމެ ފަދަ ގޮތެއްވެސް މެދުވެރިވެދާނެއެވެ. އޯވަރ ހީޓް ވުމަކީ ހާޑުވެއަރގެ މައްސަލަ ތައްވެސް ނުހަނު އިތުރުވާކަމެކެވެ. މިކަމުގެ ނުރައްކާތެރިކަން ހުރިހާގޮތަކުންވެސް ވަރަށްބޮޑެވެ.\nޗާޖަށް ޖަހާފައި އޮންނަ އިރު ހަރުތަނެއްގައި ބޭއްވުން.\nފޯނު ޗާޖަށް ޖަހައިފައި ބާއްވާއިރު އެނދުމަތީގައި ނުވަތަ ސޯފާ ފަދަ މަޑުތަންތަނުގައި ނުބާއްވާށެވެ. އެއީ ހޫނު ހިފަހައްޓާ ފަދަ ތަންތަނެވެ. އެފަދަ ތަންތަނުގެ ބަދަލުގައި ހަރުތަނެއްގައި ބާއްވަން އާދަކުރާށެވެ. އެއީ ޗާޖް ވަމުންދާއިރު ފޯނު ވަރަށް ބޮޑަށް ހޫނުވާނެތީ އަބަދުވެސް ހޫނު ބޭރުކޮށްދޭ ގޮތަކަށް ފޯނު ބޭއްވުމުގެ ބޭނުމުގައެވެ.\nމުޅިރޭގަނޑު އެއްކޮށް ޗާޖަށް ޖަހައިފައި ނުބޭއްވުން.\nއަހަރެމެންގެ ތެރެއިން ގިނަމީހުންނަކީ ނިދަންއޮށޯންނަމުން ފޯނު ޗާޖަށް ޖަހާގޮތަށް ނިދާހޭލެވެންދެން ފޯނުޗާޖުގައި ނައްޓައިނުލައި ބާއްވާ މީހުންނެވެ. މިކަމުގެ ސަބަބުން ގެއްލުން ލިބޭނީ ހަމައެކަނި ފޯނުގެ ބެޓްރީއަށް އެކަންޏެއްނޫނެވެ. މުޅިފޯނަށް ވެސް އޭގެ ސަބަބުން ގެއްލުން ލިބޭނެއެވެ. ދުވަސްކޮޅެއްގެ ތެރޭގައި މުޅި ފޯނަށް މައްސަލަޖެހެން ފަށާފާނެއެވެ. އަދި މިގޮތަށް މުޅިރޭގަނޑު ހަތަރުދަމު ޗާޖަށް ޖަހާފައި އޮތުމުން ފޯނުގެ ބެޓްރީ ގޮވުން ނުވަތަ ބެޓްރީ ހަލާކުވުމުގެ ފުރުޞަތު ވަރަށްބޮޑުވާނެއެވެ. އެހެންވީމާ މޮޅުގޮތަކީ ހޭލާ ހުންނަ ވަގުތުގައި ފޯނުޗާޖްކުރުމެވެ. އެއީ ފޯނު ފުލްޗާޖްވާއިރަށް މާގިނައިރު ނުކޮށް ޗާޖަރު ނައްޓައިލެވޭނެތީއެވެ.\nބައެއް އެޕްލިކޭޝަންތައް ކްލޯޒް ކުރުން.\nފޯންގެ ބެކް ގްރައުންޑްގައި ނޭންގިއާ އެނގިގެން ހިނގަމުންދާ ވަރަށް ގިނަ އެޕްލިކޭޝަންތައް ފޯނަށް އިންސްޓޯލްކުރެވިފައި ހުރެއެވެ. މިފަދަ ބައެއް އެޕްލިކޭޝަން ތަކަކީ އެހެން އެޕްލިކޭޝަންތައް އިންސްޓޯލް ކުރަންއުޅޭއިރު ތިމާއަށް އެނގުމަކާ ނުލައި ފޯނަށް އޮޓޯއިން އިންސްޓޯލް ކުރެވިފައި ހުންނަ އެޕްލިކޭޝަންތަކެވެ. މިފަދަ އެޕްލިކޭޝަންތައް އަބަދާއަބަދު ރަންކުރަމުން ދިޔުމުން ފޯނުގެ ބެޓްރީ އަވަހަށް ހުސްވުމުގެ އިތުރުން ފޯނު ހޫނުވެ ދޮންބޮޑުވާނެއެވެ. އެއީ ފޯނަށް އެކިއެކި މައްސަލަ ތައް ޖެހުމަށް ވަރަށް ބޮޑަށް މަގުފަހިކޮށްދޭ ކަމެކެވެ. އެހެންކަމުން މިފަދަ އެޕްލިކޭޝަންތައް އަންއިންސްޓޯލް ކުރާށެވެ. ނުވަތަ ކްލޯޒް ކުރާށެވެ.\nއަވިދިނުމުން ފޯނު ރައްކާތެރިކުރުން.\nމަސައްކަތް ކުރަން އުޅޭ ގަޑީގައިނަމަވެސް ނުވަތަ އެނޫންވެސް ބައެއް ޙާލަތްތަކުގައި ފޯނު އަވީގައި ބޭއްވޭތަން އެބައާދެއެވެ. ސީދާކޮށް އަވިދޭގޮތަށް ފޯނު ހަނދާންނެތިގެން ނަމަވެސް ނުވަތަ ގަސްތުގައި ނަމަވެސް ބާއްވައިފިނަމަ ކުޑަވަގުތު ކޮޅެއްގެ ތެރޭގައި ފޯނުހޫނުވެ ދޮންބޮޑުވެދާނެއެވެ. އޭގެ ސަބަބުން ފޯނުގެ ޕްރޮސެސަރ އަށް ވަރަށްބޮޑެތި ގެއްލުންތައް ލިބިގެންދާނެއެވެ. އެއީ ފޯނު ހަލާކުވެ އަވަހަށް މައްސަލަ ޖެހުމަށް މަގުފައިވާ ކަމެކެވެ. އެހެންކަމުން އަވީގައި ފޯނު ނުޖައްސައި ގެންގުޅެވޭތޯ ބެލުމަކީވެސް ފޯނު ގިނަދުވަހަށް ގެންގުޅުމަށް ކުރެވިދާނެ މުހިއްމު ކަމެކެވެ.\nފޭކް ޗާޖަރާއި، ބެޓްރީ ބޭނުންކުރުން.\nއޮރިޖިނަލް ޗާޖަރ ގެއްލިގެން ނުވަތަ ހަލާކުވެގެން ނަމަވެސް ފޭކް ޗާޖަރ ބޭނުންކުރެވޭތަން ވެސް އެބައާދެއެވެ. މިއީވެސް ފޯނަށް ވަރަށް ގެއްލުން ހުރި ކަމެކެވެ. ޚާއްޞަކޮށް ބެޓްރީ އޯވަރހީޓްވެ އަވަހަށް ހަލާކުވާނެއެވެ. އެހެންކަމުން ފޯނު ޗާޖުކުރުމުގައި އަބަދުވެސް އޮރިޖިނަލް ޗާޖަރު ބޭނުން ކުރަން އާދަކުރާށެވެ. އަދި އޮރިޖިނަލް ބެޓްރީ ކޮންމެވެސް ސަބަބަކާ ހެދި ދޫކޮށްލުމަށްފަހު ބާޒާރުގައި ހުންނަ އަގުހެޔޮ ފޭކް ބެޓްރީ ބޭނުންކުރެވޭތަންވެސް އެބައާދެއެވެ. މިއީ ވެސް ފޯނަށް ވަރަށް ގެއްލުންހުރި ކަމެކެވެ. އެހެންކަމުން އަގުބޮޑަސް އޮރިޖިނަލް ބެޓްރީއެއް ޚިޔާރުކުރާށެވެ.\nމި ބަޔާންކުރެވުނު ކަންކަމުގެ އިތުރުންވެސް ފޯނު ގިނަދުވަހަށް ސަލާމަތްތެރިކަމާއެކު ގެންގުޅެން ބޭނުންނަމަ ކުރެވިދާނެ ވަރަށްގިނަ ކަންކަން ހުރެދާނެއެވެ. މިއީ މިގޮތުން އެންމެ ބޮޑަށް ސަމާލުކަންދޭންޖެހޭނެ ބައެއްކަންކަމެވެ.\nsalhi liumeh. mikhala liunthakah shauguverrivan.keep it up


PHOTO: Gina dhuvasthakakahfahu dharivarun Schoolah - R. Fainu | Fainu Online\nގިނަ ދުވަސްތަކަކަށްފަހު ދަރިވަރުން ސްކޫލަށް - ރ. ފައިނު\nކޮވިޑް19 އާއި ގުޅިގެން ސްކޫލްތައް ބަންދު ކޮށްފައި އޮތުމަށްފަހު, މިއަދު މިވަނީ ސްކޫލްތައް ހުޅުވާލާފައެވެ. ނިއުނޯމަލްގައި ސްކޫލަށް ދަރިވަރުން މިއަދު ގޮސްފައިވަނީ އެދަރިވަރުންގެ ހަޔާތުގައި މުޅިން އައު ތަޖުރިބާ އާކާއިއެކުއެވެ. ފައިނު ސްކޫލްވެސް ވަނީ ގިނަ ތައްޔާރީތަކެއް މިއަދަށް ވެފައެވެ. ފައިނު އޮންލައިން ފޮޓޯ: އިސްމާޢީލް ޝަފީޢު


އޭގެ ގޮފިތައް އުޑާ ހަމައަށް ފޯރައެވެ… – ۞ Haqqu.info\nالشيخ عبد الله يوسف عزّام ތާރީޚް\n19/04/2017 19/04/2017 އުއްމު ޝުޖާޢު\nއައްސަލާމް ޢަލައިކުމް ވަރަޙްމަތުﷲ ވަބަރަކާތުހް…\nތިބާ އެންމެ ފުރިހަމަ އީމާންކަމާއި އެންމެ ފުރިހަމަ ސިއްޙަތުގައި ވާ ޙާލު މި މެސެޖް ފޯރުކޮށްދެއްވުމަށް ﷲގެ ޙަޟްރަތުގައި ދުޢާ ކުރަމެވެ.\n”….ދުނިޔެމަތީގައި އިބްން ތައިމިއްޔާ (رحمه الله) އަށާއި ސައްޔިދު ޤުޠުބު (رحمه الله) އަށް ދިމާވި ކަންތައްތަކާމެދު ވިސްނާލުމުން ﷲތަޢާލާގެ މި ބަސްފުޅުގެ މާނަ ވިސްނެއެވެ.\n¢أَلَمْ تَرَ كَيْفَ ضَرَبَ اللَّهُ مَثَلا كَلِمَةً طَيِّبَةً كَشَجَرَةٍ طَيِّبَةٍ أَصْلُهَا ثَابِتٌ وَفَرْعُهَا فِي السَّمَاءِ (٢٤)£\nﷲ، ރަނގަޅު ބަހެއްގެ މިސާލު ޖެއްސެވީ ކޮންފަދައަކުން ކަން ކަލޭގެފާނު ދެކެވަޑައިނުގަންނަވަމުތޯ އެވެ؟ އެއީ، އެ ގަހެއްގެ މޫތައް (ބިމުގައި) ހަރުލާފައި ހުންނަ، އަދި އެ ގަހެއްގެ ގޮފިތައް (ބިޔަކޮށް ހެދި) މައްޗަށް އުފުލިފައިވާ ރަނގަޅު ގަހެއްގެ މިސާލެވެ.” (ސޫރަތު އިބްރާހީމް 24)\nއިބްން ތައިމިއްޔާ (رحمه الله) އަވަހާރަވީ ޖަލުގައި އޮންނަވަނިކޮށް ހިޖުރައިން 726 ވަނަ އަހަރު އެވެ. އަދި އެކަލޭގެފާނުގެ ފޮތްތައް އަންދާ ލެވުނެވެ. އެކަލޭގެފާނާއި އިބްން ޤައްޔިމް (رحمه الله) އާއި ދެބޭކަލުން ދިމިޝްޤްގެ މަގުތައް މަތީގައި ދަމަމުން ގެންދެވުނެވެ. އަދި އެބޭކަލުންގެ ފަހަތްޕުޅުން އެ އަވަށުގެ އަވަށްޓެރިންގެ ކުޑަކުދިންތައް އެބޭކަލުންނަށް މަލާމާތް ކުރަމުން އަތްތިލަ ބަޑި ޖަހަމުން ގެންދިޔައެވެ. އިބްން ތައިމިއްޔާ (رحمه الله) ޖަލުގައި ހުންނަވައިގެން ލިޔުއްވާ އުޅުއްވި އެވެ. އެހެންކަމުން، ޖަލުގެ މީހުން އެކަލޭގެފާނުގެ ގަލަންކޮޅާއި ގަނޑު ގެންދިޔައެވެ. އެހެންކަމުން، އެކަލޭގެފާނު ގައު ކޮޅު ބޭނުންކުރައްވައިގެން ޖަލުގެ ފާރުތަކުގައި ލިޔުއްވަން ފެއްޓެވި އެވެ. ‘އަލް-ހަމަވިއްޔާ’ ނުވަތަ ‘އައް-ތަދްމޫރިއްޔާ’ އޭ ކިޔުނު ފޮތްތަކުގެ ލިޔުންތައް ކޮޕީ ކުރެވުނީ ޖަލުގެ ފާރުތަކުންނެވެ. އިބްން ތައިމިއްޔާ (رحمه الله) އަވަހާރަވީ ހިޖުރައިން 726 ވަނަ އަހަރުގައެވެ. އަދި އެކަލޭގެފާނާއި ވާދަކުރި ޝެއިޚުންތަކަށް ހީވީ އެމީހުންނަށް އެކަލޭގެފާނުގެ ކިބައިން ސަލާމަތް ވެވުނީ ކަމުގައެވެ. އަދި ފުރިހަމަ4ޤަރުނަށް ފަހުގައި ޢަރަބި ކަރައިގެ އަންހެނެއްގެ ބަނޑުން އިބްން ތައިމިއްޔާ (رحمه الله) ގެ ފޮތްފުޅުތަކަށް ލޯބިކުރެއްވި ބޭކަލަކު އުފަންވެވަޑައިގަތެވެ. އަދި އެ ފޮތްތަކުން އެބޭކަލަކު ކިޔަވާވިދާޅުވިއެވެ. އެބޭކަލަކީ، ޝެއިޚް މުޙައްމަދު ބިން ޢަބްދުލް-ވައްޙާބް (رحمه الله) އެވެ. މުޙައްމަދު ބިން ޢަބްދުލް-ވައްޙާބް (رحمه الله) ވަނީ އައް-ދަރިއްޔާ އޭ ކިޔުނު ސަރަޙައްދުން އެކި ތަންތަނަށް ފޮނުވާލެވިފައެވެ. މިގޮތަށް ޢިރާޤަށްވެސް ފޮނުވާލެވުނެވެ. އޭގެ ފަހުގައި، އެކަލޭގެފާނު އެނބުރެވިވަޑައިގަތެވެ. އަދި ﷲތަޢާލާ މުޙައްމަދު ބިން ސަޢުދު ގެ ހިތް މުޙައްމަދު ބިން ޢަބްދުލް-ވައްޙާބް އާމެދުގައި މަޑުކުރެއްވެވި އެވެ.\nއެހެންކަމުން، މުޙައްމަދު ބިން ޢަބްދުލް-ވައްޙާބް (رحمه الله) ގެ މަސައްކަތްޕުޅަށް އެހީތެރިވެދިނުމަށް މުޙައްމަދު ބިން ސަޢުދު އެއްބަސްވެ އެގޮތަށް ކަންތައް ކުރި އެވެ. މިކަމާއި ގުޅިގެން މުޅި ދުނިޔެ ކެކި އަރަން ފެށި އެވެ. މުޙައްމަދު ޢަލީ ބަޝާގެ ދަރިފުޅު ކަމުގައިވާ އިބްރާހިމް ބަޝާ އާއި ސީރިއާ އާއި މިސްރުގެ ގުޅިފައިވާ ލަޝްކަރެއް މުޙައްމަދު ބިން އަބްދުލް-ވައްޙާބް (رحمه الله) ގެ ދަޢުވާ ފުނޑުފުނޑުކޮށްލުމަށާއި އެ ދަޢުވަތު ނަޖުދުން ބޭރުކުރުމަށް ފޮނުވުނެވެ. އަދި ނަޖްދުގައި އެ ދަޢުވާ ހިންގާ އިސްވެރިއެއްކަމުގައިވާ އުބައިދުﷲ ބިން ސަޢުދު ހައްޔަރުކުރެވުނެވެ. އެއަށްފަހުގައި އެމީހުން ހީކުރީ މި ދަޢުވާ ނިމުނީ ކަމުގައެވެ. މީގެ 50 އަހަރު ކުރިން މުޙައްމަދު ބިން ސަޢުދުގެ ދަރިއެއްކަމުގައިވާ ޢަބްދުލް ޢަޒީޒް އަމީރަކަށް ވެވަޑައިގަތެވެ. ޢަބްދުލް ޢަޒީޒްގެ ދުވަސްވަރުގައި، ކެއުމަށްޓަކައި ކުޑަ ކަދުރު ކޮޅެއް ހޯދުމަށްޓަކައި މީސްތަކުން އެތަންމިތަނަށް ދެއެވެ. ނަޖްދުގެ އަޙުލުވެރިއަކު އަޅުގަނޑުގެ ގާތުގައި ބުންޏެވެ. “ބަނޑުހައިހޫނުކަމުގެ ދުވަސްވަރުން ދުވަހެއްގައި، ހިނީގެ ވާދީތައް އަހަރެމެން ކޮންނަމެވެ. އަދި ހިނި އެއްކޮށްފައި ހުންނަ ގޮދަން ކޮޅު ކައި އުޅެމެވެ. ކޮންމެ ދުވަހަކު ކަދުރު ކެއުމަކަށް ކުޅަދާނެވެގެން ނުވެއެވެ. އަދި އަހަރެމެންނަށް ކަދުރު ކާން ލިބެނީ އެއްދުވަހު އެވެ. އަދި ޖެހިގެން އަންނަ ދުވަހު އެ ކަދުރުގެ އޮށުގައި ލޮއި ހަދަމެވެ.”\nގަހުގައި ކަދުރު އަޅާފައި ހުންނަ ބައި ނަގައިގެން އެބައިމީހުން އެބައި ދޮވެ އެވެ. ނަޖްދުގެ މީހުން އެބައިމީހުން ފެންއަޅާ އާލާތްތައް ހިފައިގެން އައިސް އެބައިން ދޮވުނު ފެންތައް ނަގައެވެ. ޕެޓްރޯލިއަމް އަރަބި ކަރައިގެ ތެރޭގައި ލެއްވުމަށް ﷲތަޢާލާ ޢިރާދަކުރެއްވިއެވެ. އަދި ނަޖްދުގައި އިބްން ތައިމިއްޔާ (رحمه الله) ގެ ފޮތްތައް ޗާޕުކުރެވުނެވެ. ޗާޕްކުރެވި ބެހިގޮސް ދުނިޔޭގެ އެއްވެސް ލައިބްރަރީއެއްގައި އިބްން ތައިމިއްޔާ (رحمه الله) ގެ ފޮތްތައް ނުވާ ލައިބްރެރީ އެއް ނެތެވެ. މިއަދު، ތިބާ މީހަކު ހަމަހިމޭން ކުރުވުމަށް ބޭނުންނަމަ، ތިބާ ހަމައެކަނި މިފަދައިން ބުނެއެވެ. އިބްން ތައިމިއްޔާ (رحمه الله) މިފަދައިން ވިދާޅުވިއެވެ. އަދި މިހެން ބުނުމުން އެމީހާ ހަމަހިމޭންވެއެވެ. (ހެޔޮ ބަހަކީ ރަނގަޅަށް މޫލާފައިވާ ހެޔޮ ގަހެއް ފަދަ އެއްޗެކެވެ. އަދި އޭގެ ގޮފިތައް އުޑާއި ހަމައަށް ފޯރައެވެ. އަދި އޭގެ ވެރި އިލާހުގެ އިޒްނަ ފުޅާއިއެކު އޭގެން އަބަދުވެސް މޭވާ ލިބިލިބި ހުރެ އެވެ.)\nސައްޔިދު ޤުޠުބް (رحمه الله) ގެ ޙަޔާތްޕުޅުވެސް ހަމަ އެފަދައިންނެވެ. އެކަލެގެފާނު އަވަހާރަކޮށްލެވުނީ މަގުމައްޗަކު ނޫނެވެ. ޖަލުގައެވެ. އެބައިމީހުން އެކަލޭގެފާނު ޝަހީދުކޮށްލީ ޖަލުގެ އަނދިރި ކޮޓަރިއެއްގައެވެ. އެކަލޭގެފާނުގެ މަހާނަ ވީތަނެއް މިއަދާހަމައަށް އެއްވެސް މީހަކަށް ނޭގެއެވެ. އެކަލޭގެފާނު ވަޅުލެވުނީ ކޮންތަނެއްގައި ކަމެއް އަމިއްލަފުޅު ޢާއިލާގެ މެމްބަރުންނަކަށްވެސް ނޭނގެ އެވެ. އެކަލޭގެފާނުގެ ޒަމާންވީ ރަޙްމަތްތެރިއެއް އަޅުގަނޑުގެ ގާތުގައި ބުންޏެވެ. “މަހާނަ ވީތަން އެނގޭނަމަ ނޫންތާ އެތަނަށް ޒިޔާރަތްވެސް ކޮށްލެވޭނީ.” ދެން އަޅުގަނޑު އެމީހާ ގާތުގައި ބުނީމެވެ. “އެކަލޭގެފާނުގެ ވެރި އިލާހު ދެނެވޮޑިގަންނަވައެވެ. ކަލޭމެންނަށް އެނގުމުގެ ބޭނުމެއް ނެތެވެ.” ސައްޔިދު ޤުޠުބު (رحمه الله) ޝަހީދުކޮށްލެވުނު ދުވަހުގައި، ‘ފީ-ޡިލާލް އަލް-ޤުރުއާން’ އޭ ކިޔުނު ފޮތުގެ6ނުވަތަ 8 ހާސް ކޮޕީ މިސްރުގެ މައި މަގުތައް މަތީގައި އަންދާ ލެވުނެވެ. އެހެން ގޮތަކަށް ދަންނަވާނަމަ، ފޮތުގެ 64000 ބާބު އަންދާލެވުނެވެ. އެމީހެއްގެ އަތުގައި ސައްޔިދު ޤުޠުބު (رحمه الله) ގެ ފޮތެއް އޮތް ކޮންމެ މީހަކު، ޙާއްޞަ ގޮތެއްގައި ‘މަޢާލިމް ފިއްތާރިޤް’ އޮތް މީހުން 10 އަހަރަށް ޖަލަށް ލެވުނެވެ. ސައްޔިދުގެ ފޮތްތަކާމެދު ޢަމަލު ކުރެވުނީ އަފިހުނާ މެދުގައި ޢަމަލުކުރާ ފަދައިންނެވެ! ޙަޤީޤަތުގައި އެ ފޮތްތައް އަފިހުން ފަދައެވެ. އެފޮތްތަކުން އިންޒާރުދެނީ މަރިޖުއާނާއާއި ދެކޮޅަށް އިންޒާރުދޭ ފަދައިންނެވެ.\nސައްޔިދު ޤުޠުބު (رحمه الله) ޝަހީދުކޮށްލެވުމުން، ޢަރަބި ރޭޑިއޯއިން ބުނެފައިވަނީ ސައްޔިދު ޝަހީދުކޮށްލެވުނީ އުއްމު ކުލްޘޫމް މަރާލަން އުޅުމުންނާއި ހިލޭ ސާބަހަށް މަސައްކަތް ކުރާ ޖަމްޢިއްޔާތައް ހަލާކުކޮށްލުމަށް އުޅުމުންނާއި އަދި ޤުރުއާން ގެނެސްދޭ ރޭޑިއޯ ސްޓޭޝަންތައް ހަލާކުކޮށްލަން އުޅުމުން ކަމަށެވެ. އަދި ސައްޔިދު އާއި ހުޅަނގުގެ ސިއްރު އެޖެންސީތަކާއި ގުޅުން އޮތުމުން ކަމަށެވެ. އަދި ސައްޔިދު އަކީ ހުޅަނގުގެ އެޖެންޓެއް ކަމުގައި ބުންޏެވެ. ޢަރަބި ރޭޑިއޯގެ އެނައުންސަރ އަޙުމަދު ސަޢީދު، ސައްޔިދު އާއި ބެހޭގޮތުން މިފަދައިން ބުނަނިކޮށް އަޅުގަނޑު އަޑުއެހީމެވެ. “ދިޔައީ ޖަހަންނަމައަށެވެ. އަދި ކޮންފަދަ ނުބައިކަންބޮޑު މަންޒިލެއް ހެއްޔެވެ.”\nއެ ޖީލު، އެޖީލަށް ނިސްބަތްކޮށް މިފަދައިން ސުވާލުކުރި އެވެ: ‘މަރާލެވުނު މި މީހަކީ ކާކުހެއްޔެއްވެ؟ ‘މަޢާލިމް ފިއް-ޠާރިގް’ މިއީ ކޮން ފޮތެއް ހެއްޔެވެ؟ އަދި އެ ފޮތެއްގެ ސަބަބުން ސައްޔިދު ޤަތުލުކޮށްލެވުނު ފޮތްކަމުއިވާ ‘ފީ ޡިލާލް އަލް-ޤުރުއާން’ އަކީ ކޮން ފޮތެއް ހެއްޔެވެ؟.’ އެހެންކަމުން، މި ފޮތްތައް ކިޔުމަށްޓަކައި އެންމެން މިފޮތްތައް ހޯދަންފެށި އެވެ. މިކަން ހިނގާ ދިޔަ މިންވަރަކީ، ބެއިރޫތްގައި ބަނގުރޫޓް ވަމުން އައި ކްރިސްޓިއަން ޗާޕްކުރާ ކުންފުންޏަށް ބައެއް ނަޞާރާއިން ނަޞޭޙަތްތެރިވީ ކުންފުނި ސަލާމަތްކުރަން ބޭނުންނަމަ ‘ފީ ޡިލާލް އަލް-ޤުރުއާން’ މިފޮތް ޗާޕް ކުރުމަށެވެ. އަދި މިހެން ބުނުމުން އެ ކުންފުނިން އެކަން ކުރި އެވެ. އަދި ސައްޔިދު ޤުޠުބު (رحمه الله) ޝަހީދުކޮށްލެވުނު އަހަރުގައި އެ ފޮތް ހަތް ފަހަރު މަތިން ޗާޕްކުރެވުނެވެ. ނަމަވެސް ސައްޔިދުގެ ޙަޔާތްޕުޅުގައި އެ ފޮތް ޗާޕް ކުރެވުނީ ދޮޅު ފަހަރުއެވެ. އަދި ދެވަނަ ފަހަރަށް ޗާޕް ކުރުން ނުވެސް ނިންމައެވެ. ސައްޔިދުގެ ފޮތްތައް ކިޔާ ހެދި އެންމެނަށްވެސް އެ ފޮތްތަކުން އަސަރުކުރުވި އެވެ. އަދި އެމީހުންވަނީ ﷲގެ ޙަޟްރަތަށް ގޮސްފައެވެ. މީސްތަކުން އެ ފޮތްތައް ކިޔުމުން މަޙްރޫމް ކުރުވި މީހުންނަށް ﷲގެ ލަޢުނަތާއި ކޯފާއައެވެ. ސައްޔިދުގެ ފޮތްތައް މަގުތައް މަތީގައި އަންދާ ހެދުނު ވަގުތުގައި އެމީހުން މަގުތައް މަތީގައި ފުމެ، އަޑުލައްވާ އެކޮޅު ކޮޅުން ޖެހުނު ހިނދުގައި، މިއަދު ސައްޔިދުގެ ފޮތެއް އެބައެއްގެ އަތުގައި ނެތް މުސްލިމު ބައިގަނޑެއް ނުފެންނާނެ އެވެ. އަދި އެ ފޮތްތައްވަނީ ގާތްގަނޑަކަށް ހުރިހާ ބަހަކަށް ތަރުޖަމާ ކުރެވިފައެވެ….”\nއަޞްލު: (‘ފީ ޡިލާލް ސޫރަތުއް ތައުބާ’: ސަފްޙާ ނ. 243-242)\nނަޞޭޙަތް ރަހީނުން ރަޤާއިޤް އިމްތިޙާން ތާރީޚް


vnews -7aharu kurin vagah negi tortoise eh hoadhaifi\nހަތް އަހަރު ކުރިން ވަގަށް ނެގި ޓޯޓޮއިސްއެއް ހޯދައިފި\nޕާތްގެ ޒޫއެއްގައި ގެންގުޅޭ ޓޯޓޮއިސް އެއް، މި ސޮރު ވަގަށް ނެގިތާ ހަތް އަހަރު ފަހުން ހޯދުމަށްފަހު އަނެއްކާގެ ވަނީ ޒޫގައި ވަޒަންވެރި ކުރުވާފަ --\nމީގެ ހަތް އަހަރު ކުރިން އޮސްޓްރޭލިއާގެ ޕާތްގެ ޒުލަކުން ވަގަށް ނަގާފައިވާ ޓޯޓޮއިސް އެއް ފުލުހުން ހޯދައިފި އެވެ.\nވެލާ ކަނހަބުގެ ބާވަތެއް ކަމުގައިވާ މި ޓޯޓޮއިސް ޕާތްގެ ޒުލަކުން ވަގަށް ނެގީ 2011 ވަނަ އަހަރު އެވެ.\nވެސްޓަން އޮސްޓްރޭލިއާގެ ފުލުހުން މި ޓޯޓޮއިސް ހޯދައިގެން ގެނެސް އަނބުރާ ޒޫ އަށް ލާފައިވާ އިރު 2011 ވަނަ އަހަރު މި ދެ ޓޯޓޮއިސް ވަގަށް ނަގައިގެންވެސް ފުލުހުންނަށް ރިޕޯޓްކޮށްފައިވެ އެވެ. އެހެންނަމަވެސް ވަގަށް ނެގި އެއް ޓޯޓޮއިސް އަދިވެސް ނުފެނެ އެވެ.\nފުލުހުން ހޯދާފައިވާ ޓޯޓޮއިސް ފެނުނީ ގިއްރަވީން ސިޓީގައި ހުރި ގެއަކުން މިމަހުގެ9ވަނަ ދުވަހު ކަމަށާއި، އެސޮރު ފެނުނު ގެ ފުލުހުން ބަލާ ފާސްކުރީ މުޅިން އެހެން މައްސަލައެއްގެ ތަހްގީގަކާއި ގުޅިންގެ ކަމަށް ފުލުހުން ބުނެ އެވެ.\nފުލުހުން ބުނީ ބެލެވޭ ގޮތުގައި ވަގަށް ނެގި ދެވަނަ ޓޯޓޮއިސްވެސް އެގެއިން ނެރެގެން އެހެންތަނަކަށް ގެންގޮސްފައިވަނީ ހަމަ އެދުވަހު ކަމަށެވެ.\nމި ބާވަތުގެ ޓޯޓޮއިސް އަކީ ހާއްސަ ކާނާއެއް ދީގެން އެސޮރުމެންނަށް ތައްޔާރުކޮށްފައިވާ ވަކި ހާއްސަ މާހައުލެއްގައި އެކަނި ދިރިއުޅެވޭ އެއްޗެއް ކަމަށާއި، މިއީ ޕެޓް ވިއްކާ ފިހާރައަކުން ގަނެގެން ގެންގޮސް ގޭގައި ގެންގުޅޭ ޓޯޓޮއިސް އާއި މުޅިން ތަފާތު އެއްޗެއް ކަމަށެވެ. އަދި އެ ޓޯޓޮއިސް ވަގަށް ނަގައިގެން ގެންގޮސް ފާއިތުވި7އަހަރު އެހެން ގެއެއްގައި އެ ސޮރު ގެންގުޅުމުން އެކަމާއި ކަންބޮޑުވާ ކަމަށްވެސް ފުލުހުން ބުނެ އެވެ.\nޕާތްގެ ޒޫ އިން ވަގަށް ނަގާފައިވާ2ވަނަ ޓޯޓޮއިސް އާއި ގުޅޭ މައުލޫމާތެއް އެއްވެސް ފަރާތަކަށް ލިބިފައިވާނަމަ އެ މައުލޫމާތު ހިއްސާ ކުރުމަށްވެސް ފުލުހުން ވަނީ އިލްތިމާސްކޮށްފަ އެވެ.\n2011 ވަނަ އަހަރުގެ ވައްކަމަށްފަހުވެސް 2016 ވަނަ އަހަރުވެސް ހަމަ އެ ޒުލުން 10 އަހަރުގެ ޓޯޓޮއިސްއެއް ވަގަށް ނެގިއެވެ. އެހެންނަމަވެސް ވަގަށް ނެގިތާ ތިން ދުވަސްފަހު އެ ޓޯޓޮއިސް ވަނީ ފުލުހުގެ އިދާރާގެ ބޭރުގައި ހުރި ބާލިދީއެއްގެ ތެރެއަށް ލާފައިވަނިކޮށް ފެނިފަ އެވެ. އެ ޓޯޓޮއިސް ފުލުހުންގެ އިދާރާގެ ބޭރުގައި ހުރި ބާލިދީއަށް ދޫކޮށްލީ އެއީ ވަގަށް ނަގާފައިވާ އެއްޗެއް ކަމެއް ނޭންގި އެ ޓޯޓޮއިސް ގަތް މީހާ ކަމަށް ފުލުހުން ބުނެ އެވެ.\nމި ބާވަތުގެ ޓޯޓޮއިސް އަކީ ދިރޭތަކެތި ވަގަށް ނަގާ މީހުން ވަރަށް ބޮޑު އަގުގައި ވިއްކާ ބާވަތެކެވެ. އާންމު ގޮތެއްގައި މިފަދަ ޓޯޓޮއިސް ފެންނަނީ މަޑަގަސްކަރައިންނެވެ. ފާއިތުވި ފަސްއަހަރުގެ ތެރޭގައި މި ބާވަތުގެ އާބާދީ ވަނީ 6.5 މިލިއަނުން3މިލިއަނަށް މަދުވެފަ އެވެ.\nއޮސްޓްރޭލިއާގެ އެންވަޔަރަންމަންޓް މިނިސްޓަރު ސްޓެފަން ޑޯސަން ވިދާޅުވީ މި ބާވަތުގެ ޓޯޓޮއިސް އަކީ އާއިލީ ފެޓްގެ ގޮތުގައި ގެންގުޅެވޭނެ އެއްޗެއް ނޫން ކަމަށާއި، މިއީ ނުރައްކާތެރި ޖަނަވާރެއް ކަމަށާއި، އޮސްޓްރޭލިއާގައި އެ ސޮރުމެން ގެންގުޅެން އެންމެ ރަނގަޅު މާހައުލަކީ ޒޫތައް ކަމަށެވެ.\nޑޯސަން ވިދާޅުވީ ޕާތްގެ ޒުލުން ވަގަށް ނެގި ދެވަނަ ޓޯޓޮއިސްވެސް ފެންނާނެ ކަމަށް އުއްމިީދު ކުރައްވާ ކަމަށާއި، 2011 ވަނަ އަހަރުގެ ވައްކަމާއި ގުޅިގެން އެ ޒުލުގެ ސެކިއުރިޓީވެސް ވަރުގަދަ ކޮށްފައިވާ ކަމަށެވެ.\nފުލުހުން ބުނީ 2011 ވަނަ އަހަރު ދެ ޓޯޓޮއިސް ވަގަށް ނެގިކަމުގެ ތުހުމަތުގައި 22 އަހަރުގެ ފިރިހެނަކާއި އެއާ ހަވާލުވި 23 އަހަރުގެ އަންހެނެއް މިމަހުގެ 20 ވަނަ ދުވަހު ހައްޔަރުކޮށްފައިވާ ކަމަށެވެ.\nނެތިގެން ހިނގައިދާނެ ކަމުގެ ބިރު ހީވެފައިވާ ޖަނަވާރާއި، ނުރައްކާތެރި ޖަނަވާރުތައް ހިމާޔަތް ކޮށް އެތަކެތީގެ ނަސްލު ދެމެހެއްޓުމަށް އޮސްޓްރޭލިއާއިން ވަރަށް ބޮޑަށް އިސްކަން ދެއެވެ.


އިންޓަރ ސްކޫލް ފުޓްބޯޅަ މުބާރާތް: އޭއީސީ އަދި އެމްޖޭއެމް އެއްވަރުވެ އެފްއެސް މޮޅުވެއްޖެMikal News\nއެފްއެސް އަދި ހޭޒް ބައްދަލުކުރި މެޗް، މިމެޗް ކާމިޔާބުކުރީ އެފްއެސް. ފޮޓޯ: ފުވައްމުލަކު އަތޮޅު ކައުންސިލް\nއިންޓަރ ސްކޫލް ފުޓްބޯޅަ މުބާރާތް: އޭއީސީ އަދި އެމްޖޭއެމް އެއްވަރުވެ އެފްއެސް މޮޅުވެއްޖެ\n23 އޯގަސްޓް 2015, 11:44 |\nފުވައްމުލަކު އަތޮޅު ކައުންސިލުން ބާއްވާ އިންޓަރ ސްކޫލް ފުޓްބޯޅަ މުބާރާތުގެ ދެވަނަ ދުވަހުގެ ފުރަތަމަ މެޗް ހޭޒް އާއި އެފްއެސް ބައްދަލުކޮށް އެފްއެސް މޮޅުވެ ދެވަނަ މެޗްގައި އެމްޖޭއެމް އާއި އޭއީސީ މެޗް އެއްވަރު ވެއްޖެއެވެ.\nއިއްޔެ ހެނދުނު ކުޅުނު މެޗްގައި ފުވައްމުލަކު ސުކޫލް (އެފްއެސް) ހާފިޒް އަހްމަދު ސުކޫލް (ހޭޒް) ގެ މައްޗަށް ކާމިޔާބު ހޯދީ 5-1 އިންނެވެ. މިމެޗްގެ މޮޅު ކުޅުންތެރިޔަކީ އެފްއެސްގެ ޖާޒީނަންބަރ 18 އަހްމަދު ޝާޒް އެވެ.\nއިއްޔެ ހަވީރު ކުޅުނު މެޗް ޏ.އަތޮޅު ތައުލީމީ މަރުކަޒް (އޭއީސީ) އާއި މަދަރުސަތުއް ޝައިޙް މުހައްމަދު ޖަމާލުއްދީން (އެމްޖޭއެމް) ބައްދަލުކުރި މެޗް ނިމުނީ 1-1 އެއްވަރުވެގެންނެވެ. މިމެޗްގެ މޮޅު ކުޅުންތެރިޔަކީ އެމްޖޭއެމްގެ ޖާޒީނަންބަރ 16 އައުޒަމް މުހައްމަދު އެވެ.\nމިއަދު ހަވީރު ބައްދަލުކުރާނީ ޏ.އަތޮޅު ތައުލީމީ މަރުކަޒް (އޭއީސީ) އާއި ހާފިޒް އަހްމަދު ސުކޫލް (ހޭޒް) އެވެ.